text:
ၽိုၼ်တၢမ်းငဝ်းလၢႆးၵဝ်ႉငဝ်ႈသုၼ်ႇလႆႈၵူၼ်း (ၸိုင်ႈတႆး)
ဝၼ်းထိ 04/03/2015
သိုၵ်းမၢၼ်ႈဢဝ်ၵွင်ႈယိုဝ်း၊ ပေႃႉထုပ်ႉၶႃႈႁႅမ်ၵူၼ်းမိူင်းၽွင်းပၢင်တိုၵ်းၵဝ်ႈၵၢင်ႉ
ၵဝ်ႉငဝ်ႈသုၼ်ႇလႆႈၵူၼ်း(ၸိုင်ႈတႆး) လႆႈႁူပ်ႉထူပ်းတွင်ႈထၢမ်ငဝ်းလၢႆးပၢင်တိုၵ်းၼႂ်းၵဝ်ႈၵၢင်ႉ (ၵူဝ်းၵၢင်ႉ) ယၢမ်းလဵဝ်သေလႆႈႁူႉ ဝႃႈ သိုၵ်း မၢၼ်ႈဢမ်ႇၸႅၵ်ႇၽေသင်သေယိုဝ်းၵူၼ်းမိူင်းလႄႈႁဵတ်းႁႂ်ႈမီးလွင်ႈမၢတ်ႇၸဵပ်းထိုင်တၢႆၸိူဝ်းၼႆႉလိူဝ်ၼၼ်ႉဢဝ် ၵူၼ်း မိူင်းပဵၼ်တူဝ်တၢင်တႃႇၵၢၼ်မူၵ်းယိုဝ်း၊ပေႃႉထုပ်ႉၵူၼ်းမိူင်းၸိူဝ်းဢၼ်ၶဝ်ထၢင်ႇထိူမ်ဝႃႈၸွႆႈထႅမ်သိုၵ်းၵဝ်ႈၵၢင်ႉၼႆၸိူဝ်း ၼၼ်ႉထႅင်ႈ။
ၵဝ်ႉငဝ်ႈသုၼ်ႇလႆႈၵူၼ်းႁဝ်းၶႃႈလႆႈၵဵပ်းၶေႃႈမုၼ်းလိူင်ႈလၢဝ်းတၢမ်ပႃႈတႂ်ႈၼႆႉ
ၽူႈႁူႉႁၼ်တၢမ်တႃၶဝ်လၢတ်ႈၼႄဝႃႈၶဝ်လႆႈႁၼ်တူဝ်တၢႆၵူၼ်းမိူင်းၸွမ်းၼိူဝ်သဵၼ်ႈတၢင်းၼႂ်းလဝ်ႇၵၢႆး၊တီႈတူဝ်တၢႆၵူၼ်းမိူင်း ၼၼ်ႉမၢင်ၸိူဝ်းထုၵ်ႇမတ်ႉမိုဝ်းသေပဵၼ်ၽၢင်ႁၢင်ႈဢၼ်ၸိၸမ်ႈၼေလႆႈဝႃႈၵၢၼ်ဢဝ်တၢႆၵူၼ်းမိူင်းၼၼ်ႉၼမ်သေဢၼ် လႆႈၵဵပ်းၶေႃႈမုၼ်းဝႆႉၸိူဝ်းၼႆႉၵွၼ်ႇ။
ယူႇတီႈၵဝ်ႉငဝ်ႈသုၼ်ႇလႆႈၵူၼ်းႁဝ်းၶႃႈသႄႉသွမ်းလွင်ႈယိုဝ်းလႄႈလွင်ႈပူၼ်ႉပႅၼ်တေႃႇၵူၼ်းမိူင်းၼႆႉတေႉတေႉဝႃႈဝႃႈသေတုၵ်းယွၼ်းႁႂ်ႈၼၢင်းယၢင်ႊႁီႊလီႊတူဝ်တႅၼ်းသုၼ်ႇလႆႈၵူၼ်းၸၢတ်ႈၸိုင်ႈလုမ်ႈၾႃႉၵပ်းသၢၼ်မိူင်းမၢၼ်ႈႁႂ်ႈၶဝ်ႈလေႇယဵမ်ႈ ၵူတ်ႇထတ်းၼႂ်းပိုၼ်ႉတီႈၵဝ်ႈၵၢင်ႉၽႂ်းၽႂ်းပိူဝ်ႈတႃႇပၵ်းတႃတူၺ်းၸွမ်းငဝ်းလၢႆးသုၼ်ႇလႆႈသုၼ်ႇပဵၼ်ၵူၼ်းၼႂ်းပိုၼ်ႉတီႈသေတႃႇဢီးသူၼ်းႁႂ်ႈမီးလွင်ႈဢဝ်လွင်ႈပူၼ်ႉပႅၼ်ၸိူဝ်းၼႆႉပိုတ်ႇလၢတ်ႈဢွၵ်ႇၼႄၸႅင်ႈၸႅင်ႈလႅင်းလႅင်းၼၼ်ႉယူႇ။
ႁူဝ်ယွႆႈပိူင်ပဵၼ်/ႁဵတ်ႇၵၢၼ် (ဢိင်ၼိူဝ်လွင်ႈတွင်ႈထၢမ်ၼႂ်းလိူၼ်ၾႅပ်ႊပရူႊဢႃႊရီႊဝူင်ႈလိုၼ်းသုတ်း)
ပဵၼ်ၸိုဝ်ႈတႄႉၽူႈလႆႈထုၵ်ႇပေႃႉထုပ်ႉ၊ပူၼ်ႉပႅၼ်သေထုၵ်ႇၶႃႈတၢႆၵမ်ႈၽွင်ႈၵူၺ်းၵွပ်ႈတႃႇလွင်ႈႁူမ်ႇလူမ်ႈၽူႈထုၵ်ႇပူၼ်ႉပႅၼ်လႄႈဢမ်ႇၸၢင်ႈဢဝ်ဢွၵ်ႇၼႄတင်းမူတ်း
1 ဢဝ်ၵွင်ႈယိုဝ်းလႄႈၵူၼ်းမိူင်းၽူႈယိင်းသွင်ၵေႃႉမၢတ်ႇၸဵပ်းၽွင်းၶီႇရူတ်ႉ/ၵႃးၽၢတ်ႈဝဵင်းလဝ်ႇၵၢႆးဝၼ်းထိ 13/02/2015
“ၼၢႆးၼၢႆး” (ဢႃယု 76) ယူႇၼႂ်းလဝ်ႇၵၢႆး။မိူဝ်ႈဝၼ်းထိ 10/02/2015 ဝၢႆးမီးၵၢၼ်ပိုတ်းယိုဝ်းၵၼ်ယဝ်ႉမၼ်းၼၢင်းလႆႈ ၼီပၢႆႈ ၸွမ်းၵူၼ်းၼႂ်းႁိူၼ်းမၼ်းၼၢင်းထိုင်လႅၼ်လိၼ်ၾင်ႇၶႄႇ။ဝၼ်းထိ 13/02/2015 မၼ်းၼၢင်းၶိုၼ်းပွၵ်ႈႁိူၼ်းပိူဝ်ႈတႃႇမိူဝ်းပွႆႇမူ 6 တူဝ်ဢွၵ်ႇၶွၵ်ႈၵွပ်ႈဝႃႈဢမ်ႇမီးၽႂ်ဢွႆႇၶဝ်ႈၶဝ်။မၼ်းၼၢင်းပွၵ်ႈၶိုၼ်းၵေႃႉလဵဝ်ၵူၺ်းၵွပ်ႈဝႃႈဢမ်ႇမီးၽႂ်လႂ် ဝူၼ်ႉဝႃႈ ထုၵ်ႇလီပွၵ်ႈမိူဝ်းၶိုၼ်းၽွင်းငဝ်းလၢႆးပဵၼ်ၽိုၼ်းၾႆးၸိူင်ႉၼၼ်။ၸိူဝ်းၶဝ်ၵေႃႈဝူၼ်ႉဝႃႈပေႃးပဵၼ်ၵူၼ်း ထဝ်ႈယူဝ်သိုၵ်း မၢၼ်ႈ တေဢမ်ႇႁဵတ်းသင်ၼႆမၼ်းၼၢင်းၸင်ႇပွၵ်ႈမိူဝ်း။
မိူဝ်ႈမၼ်းၼၢင်းထိုင်ႁိူၼ်းယဝ်ႉၼၼ်ႉသၢႆသိုၵ်းမၢၼ်ႈၶီႇရူတ်ႉ/ၵႃးမႃးႁိမ်းၸမ်မၼ်းသေၵိုတ်း။သိုၵ်းမၢၼ်ႈမၢင်ၸိူဝ်းလူင်းရူတ်ႉ သေယႃႉၽၵ်းတူႁိူၼ်းႁိမ်းႁွမ်းဢၼ်မီးလၢၼ်ႉၶၢႆၶူဝ်းၶွင်ၵိၼ်ယွႆႈယႅမ်းယဝ်ႉဢဝ်ၶွင်မၢင်ၸိူဝ်းၵိၼ်ၽွင်ႈ။ၶဝ်ႁၼ်ၵူၼ်းထဝ်ႈ ယိင်း ၼၼ်ႉယူႇၵူၺ်းၵႃႈဢမ်ႇလၢတ်ႈသင်တီႈမၼ်းၼၢင်း။ၵမ်းၼၼ်ႉသိုၵ်းမၢၼ်ႈၶဝ်ၵေႃႈၵႂႃႇၸူးထႅင်ႈႁိူၼ်းၼိုင်ႈသေလၢတ်ႈ တီႈ ၸဝ်ႈ ႁိူၼ်းၼၼ်ႉဝႃႈၵူၼ်းထဝ်ႈယိင်းၼၼ်ႉဢမ်ႇထုၵ်ႇလီယူႇဝႆႉတီႈႁိူၼ်းထုၵ်ႇလီပၢႆႈၵႂႃႇၸူးမိူင်းၶႄႇၼႆယဝ်ႉ။
ၵမ်းၼၼ်ႉမၼ်းၼၢင်းၵေႃႈၵပ်းသိုပ်ႇသေၵေႃႉၵေႃႉႁႂ်ႈၶပ်း/ႁေႃႈရူတ်ႉၵႂႃႇသူင်ႇမၼ်းၼၢင်းလႄႈၼၢင်းယိင်းထႅင်ႈ 2 ၵေႃႉတီႈ လႅၼ် လိၼ်။ရူတ်ႉၼၼ်ႉသမ်ႉပဵၼ်ရူတ်ႉဢွၼ်ႇ(ရူတ်ႉၵဵင်)သေၽွၵ်းတူၵေႃႈလဵၵ်ႉၵႅပ်ႈ။ၽွင်းၶၢဝ်းယၢမ်း 04း00 ပၢႆးလႃႈ ၼၼ်ႉၸုမ်းၶဝ်တိုၵ်ႉႁေႃႈရူတ်ႉလတ်းၽၢၼ်ႇသဵၼ်ႈတၢင်းၼႂ်းၵႄႈဝဵင်းလႄႈၻူၼ်ႊၶျၢၼ်ႊတီႈတေႃႇလွင်း(လဵၼ်ႈၾၢႆႉ) ၶႃႊသီႊ ၼူဝ်ႊယူႇၽွင်းၼၼ်ႉၶဝ်ၺႃးၵွင်ႈၸၢၵ်ႈဢၼ်ယိုဝ်းသႂ်ႇၶိူဝ်းၶိူဝ်းယႂ်းယႂ်းသေတိူဝ်ႉၺႃးၶၢင်ႈရူတ်ႉၽၢႆႇၼိုင်ႈ။မၢၵ်ႇၵွင်ႈၵမ်ႈ ၽွင်ႈ တႅင်းပွင်ႇၶၢင်ႈရူတ်ႉသေၵႂႃႇတိူဝ်ႉသႂ်ႇၺႃးတိၼ်ၽၢႆႇသၢႆႉၵူၼ်းထဝ်ႈယိင်းဢၼ်ၼင်ႈတၢင်းၼႃႈႁိမ်းၵူၼ်းၶပ်း/ ႁေႃႈရူတ်ႉၼၼ်ႉ ယဝ်ႉ။ၽူႈယိင်းထႅင်ႈၵေႃႉၼိုင်ႈဢႃယု 47 ၵေႃႉၼင်ႈတၢင်းလင်ၼၼ်ႉတႄႉတိူဝ်ႉၺႃးတီႈၶႃ။မၢၵ်ႇၵွင်ႈယိုဝ်းၶဝ်ႈပွင်ႇ မၢၵ်ႇၵၢဝ်ႈၽၢႆႇသၢႆႉမၼ်းၼၢင်းသေၶဝ်ႈပႃးမၢၵ်ႇၵၢဝ်ႈၽၢႆႇၶႂႃထႅင်ႈ။ရူတ်ႉ/ၵႃးၵေႃႈၵွပ်ႈယၢင်မၢၵ်ႇမၼ်းပွင်ႇသေလႆႈၵိုတ်းဝႆႉ။ၵမ်းၼၼ်ႉသိုၵ်းမၢၼ်ႈမွၵ်ႈ 4-5 ၵေႃႉယိပ်းတင်းၵွင်ႈၸၢၵ်ႈသေဢွၵ်ႇမႃးတီႈတိုၵ်းတၢင်းၸၢၼ်းတၢင်းၼၼ်ႉယဝ်ႉ။
ၽွင်းသိုၵ်းမၢၼ်ႈမႃးၸူးရူတ်ႉၼၼ်ႉသိုၵ်းၶဝ်ၵေႃႉၼိုင်ႈမေႃလၢတ်ႈၵႂၢမ်းၶႄႇ။မၼ်းထၢမ်ဝႃႈ “သူၽၢတ်ႈမႃးတၢင်းၼႆႉ ႁဵတ်း သင်?”
ၵူၼ်းထဝ်ႈယိင်းၼၼ်ႉၵေႃႈတွပ်ႇလၢတ်ႈဝႃႈ “ၵွပ်ႈပိူဝ်ႈသူၸႂ်ႉႁဝ်းၵႂႃႇၸူးလႅၼ်လိၼ်ၶႄႇလူး၊သူသမ်ႉယိုဝ်းႁဝ်းႁဵတ်းသင်?”
ၵမ်းၼၼ်ႉသိုၵ်းမၢၼ်ႈၵေႃႈလၢတ်ႈတီႈၼၢင်းယိင်းၶဝ်ႁႂ်ႈၵႂႃႇႁႃယူတ်းယႃ။ၶဝ်ဢမ်ႇၸွႆႈၵူၼ်းၸဵပ်းသင်။ၽူႈယိင်းၸိူဝ်းၼၼ်ႉ ၵေႃႈၵပ်း သိုပ်ႇၾူၼ်ႊႁႃရူတ်ႉ/ၵႃးတၢင်ႇလမ်းမႃးႁပ်ႉၶဝ်ၵႂႃႇ။ၸိူဝ်းၶဝ်ၵေႃႈလႆႈထုၵ်ႇဢဝ်ၵႂႃႇတီႈၻူၼ်ႊၶျၼ်ႊတီႈမီးၸုမ်း ၵူၼ်း ၼုမ်ႇပႂ်ႉၸွႆႈထႅမ်ၶဝ်၊ၵူၺ်းၵႃႈတီႈၼၼ်ႈဢမ်ႇမီးမေႃယႃလႄႈတိၼ်ၵူၼ်းထဝ်ႈယိင်းၼၼ်ႉၵေႃႈပဵၼ်လိူတ်ႈပဵၼ်ယၢင်ယူႇတင်းၶိုၼ်းယဝ်ႉ။
ထိုင်ၵၢင်ၼႂ်မိူင်းလႅင်းမႃးၸိူဝ်းၶဝ်လႆႈထုၵ်ႇဢဝ်ၶိုၼ်ႈရူတ်ႉတေႃႉၵႂႃႇၸူးတႃႈၶၢမ်ႈလႅၼ်လိၼ် 125 ၼၼ်ႉယဝ်ႉ။ၸွမ်းတႃႈ ၸွမ်းတၢင်းၵေႃႈၸိူဝ်းၶဝ်လႆႈထူပ်းႁၼ်တူဝ်တၢႆၵူၼ်းၼုမ်ႇ 4 ၵေႃႉ (ဢႃယုမွၵ်ႈ 17-18) သႂ်ႇသိူဝ်ႈၶူဝ်း ၵူၼ်းမိူင်းထမ်း မတႃး (ယူဝ်းယူဝ်း) တၢႆယူႇႁိမ်းသဵၼ်ႈတၢင်းၼႂ်းပိုၼ်ႉတီႈၸိၼ်ႊသႅင်ႊၶျဵင်ႊၼၼ်ႉယဝ်ႉ။ၽွင်းၶဝ်ႁွတ်ႈထိုင်လႅၼ်လိၼ်ၼၼ်ႉၸိူဝ်းၶဝ် လႆႈ ထုၵ်ႇဢဝ်ၵႂႃႇယူတ်းယႃတီႈႁူင်းယႃၼႃးသၢၼ်ႈ(ၽၢႆႇမိူင်းၶႄႇ)ၵမ်းလဵဝ်ယဝ်ႉ။
2 ဢဝ်ၵွင်ႈယိုဝ်းၶႃႈႁႅမ်ၵူႈၽူဝ်မေးဢၼ်ၶီႇရူတ်ႉၶိူင်ႈၼႂ်းလဝ်ႇၵၢႆးဝၼ်းထိ 13/02/2015 တင်းဢဝ်ၵူၼ်းမိူင်းႁဵတ်းတူဝ်တၢင်တႃႇႁဵတ်းသိုၵ်းမုတ်းတေႃႇသိုၵ်းၵဝ်ႈၵၢင်ႉ
ၼၢင်းယိင်းၵဝ်ႈၵၢင်ႉ (ၶျဵၼ်ႊသိင်ႊၸီႊဢႃယု 48) တင်းၽူဝ်ၶႄႇမၼ်းၼၢင်း (ယၢင်ႊဢိူဝ်ႊဢႃယု 33) တီႈယူႇၼႂ်းလဝ်ႇၵၢႆး တီႈ မၢၼ်ႊၶႃႊႁိမ်းၸမ်ၵၢတ်ႇ။သွင်ပူႇဢွၵ်ႇလဵင်ႉမူလႄႈမီးႁၢၼ်ႉၶၢႆၶူဝ်းဢွၼ်ႇဢၼ်ၼိုင်ႈ။ၶႃသွင်ပူႇဢွၵ်ႇ မီးလုၵ်ႈ လၢင်းတိုၵ်ႉ လဵၵ်ႉ ၵိုၵ်းၵၼ်သွင်ၵေႃႉ၊ၵေႃႉပဵၼ်ၼၢင်မေးတႄႉမီးလုၵ်ႈသီႇၵေႃႉယဝ်ႉမီးၸွမ်းၽူဝ်ၵေႃႉဢွၼ်တၢင်း။
ၵူၼ်းႁိူၼ်းလင်ၼႆႉလႆႈဢွၼ်ၵၼ်ပၢႆႈမိူဝ်ႈဝၼ်းထိ 10/02/2015 ထိုင်လႅၼ်လိၼ်ၾင်ႇၶႄႇၽွင်းတႄႇပဵၼ်ပၢင်တိုၵ်း။မိူဝ်ႈဝၼ်း ထိ 12/02/2015 ၼၼ်ႉသွင်ပူႇဢွၵ်ႇၶိုၼ်းပွၵ်ႈႁိူၼ်းမိူဝ်းဢွႆႇၶဝ်ႈမူဢၼ်ၶဝ်လဵင်ႉဝႆႉ။ၶဝ်ၶၢမ်ႈလႅၼ်လိၼ်ယၢမ်းၵၢင်ၼႂ်သေ ၶီႇရူတ်ႉ ၶိူင်ႈပွၵ်ႈႁိူၼ်း။ၽွင်းၶဝ်လတ်းၶၢမ်ႈတီႈတႃႈၵူတ်ႇထတ်းသိုၵ်းမၢၼ်ႈၼႂ်းဝဵင်းၼၼ်ႉသိုၵ်းမၢၼ်ႈယုမ်ႉၸူးၶဝ်လႄႈ ၶဝ်ၵေႃႈ ထၢင်ႇဝႃႈတေဢမ်ႇမီးပၼ်ႁႃသင်ၼႆယူႇယဝ်ႉ။ၶဝ်ၶိုၼ်းပွၵ်ႈၸူးလႅၼ်လိၼ်ၶႄႇယၢမ်းတၢမ်းၶမ်ႈ။
မိူဝ်ႈဝၼ်းထိ 13/02/2015 ၼၼ်ႉသွင်ပူႇဢွၵ်ႇၶိုၼ်းၶၢမ်ႈလႅၼ်လိၼ်ထႅင်ႈပွၵ်ႈၼိုင်ႈပိူဝ်ႈတႃႇမိူဝ်းဢွႆႇၶဝ်ႈမူၶဝ်။ၵူၺ်းၵႃႈယၢမ်း တၢမ်း ၶမ်ႈၼၼ်ႉၶဝ်ဢမ်ႇၶိုၼ်းပွၵ်ႈလႅၼ်လိၼ်တၢင်းၾင်ႇၶႄႇယဝ်ႉလႄႈၵူၼ်းၼႂ်းႁိူၼ်းၶဝ်ၽႂ်ၽႂ်ၵေႃႈလွမ်မႆႈၸႂ်ၸွမ်း၊ၽွင်း ၼၼ်ႉ ၽႂ်ၵေႃႈၶတ်းၸႂ်ထူဝ်းၾူၼ်ႊႁႃၶဝ်ယူႇၵူၺ်းၵႃႈဢမ်ႇမီးလွင်ႈၶိုၼ်းတွပ်ႇလၢတ်ႈသင်။ဝၢႆးၼၼ်ႉဝၼ်းၼိုင်ႈၵူၺ်းၵူၼ်း ႁိူၼ်း မၼ်းလႆႈႁၼ်ၶႅပ်းႁၢင်ႈတူဝ်တၢႆသွင်ၶႃပူႇဢွၵ်ႇၼိူဝ်သဵၼ်ႈတၢင်းၼႂ်းသိုဝ်ႇၶၢဝ်ႇယူႇယဝ်ႉ။
မိူဝ်ႈဝၼ်းထိ 14/02/2015 ၼၼ်ႉပီႈၼွင်ႉၶဝ်ၶိုၼ်းပွၵ်ႈၵႂႃႇၸွမ်းၵူၼ်းမိူင်းထႅင်ႈသၢမ်ၵေႃႉပိူဝ်ႈတႃႇမိူဝ်းဢဝ်ၶၢပ်ႈ တူဝ်တၢႆ ၶဝ်သၢင်းၵဵဝ်ႇတီႈလႅၼ်လိၼ်။မိူဝ်ႈမိူဝ်းၸွမ်းတၢင်းၼၼ်ႉမၼ်းၸၢႆး (ပီႈၼွင်ႉသွင်ပူႇဢွၵ်ႇဢၼ်တၢႆ) လႆႈထူပ်းႁၼ်တူဝ် တၢႆၵူၼ်း မိူင်းၵူၼ်းၸၢႆးထႅင်ႈ 10 ၵေႃႉၸွမ်းၶၢင်ႈတၢင်းမိုဝ်းၵူၼ်းတၢႆၼၼ်ႉၵေႃႈထုၵ်ႇဢဝ်ၸိူၵ်ႈမတ်ႉဝႆႉ။
တီႈတူဝ်တၢႆသွင်ပူႇဢွၵ်ႇၼၼ်ႉၵေႃႈလႆႈႁၼ်ႁွႆးမၢၵ်ႇၵွင်ႈတိူဝ်ႉၺႃးယူႇ။တီႈၵေႃႉပဵၼ်မေးၼၼ်ႉၺႃးမၢၵ်ႇၵွင်ႈၶဝ်ႈၶႃလူင်၊ၶႅၼ်လႄႈၵွင်းလင် မၼ်းၼၢင်း။တီႈၵေႃႉပဵၼ်ၽူဝ်သမ်ႉမီးႁွႆးမၢၵ်ႇၵွင်ႈၶဝ်ႈတီႈႁူဝ်လႄႈတီႈၶၢင်ႈ။ၶႃသွင်ပူႇဢွၵ်ႇလႆႈထုၵ်ႇယိုဝ်း ၽွင်းၶပ်း/ ႁေႃႈရူတ်ႉၶိူင်ႈပွၵ်ႈၶိုၼ်းလႅၼ်လိၼ်ၶႄႇၼၼ်ႉယဝ်ႉ။ၶူဝ်းၶွင်ၵမ်ႈၽွင်ႈဢၼ်သွင်ၶႃပူႇဢွၵ်ႇ ဢဝ်တီႈႁိူၼ်းယေး မႃး ၸိူဝ်းပဵၼ်ၽႅၼ်ႇသီႊတီႊတႃႇလုၵ်ႈဢွၼ်ႇလဵၼ်ႈၸိူဝ်းၼႆႉၵေႃႈမၢၵ်ႇမိူဝ်ၼိူဝ်သဵၼ်ႈတၢင်းၸွမ်းၶၢင်ႈၶႃၼၼ်ႉယဝ်ႉ။
မိူဝ်ႈဝၼ်းထိ 14/02/2015 ၼၼ်ႉပီႈၼွင်ႉၶဝ်တၢင်ႇၵေႃႉမႃးၸူးၶဝ်တီႈလႅၼ်လိၼ်ၾင်ႇၶႄႇလၢတ်ႈတီႈၵူၼ်းႁိူၼ်းမၼ်းဝႃႈမၼ်းလႆႈ ႁၼ်သွင်ပူႇဢွၵ်ႇၶီႇရူတ်ႉၶိူင်ႈၽၢတ်ႈမၼ်းၸၢႆးၵႂႃႇၼိူဝ်သဵၼ်ႈတၢင်းၼႂ်းလဝ်ႇၵၢႆးဝၼ်းၼၼ်ႉမွၵ်ႈၶၢဝ်းယၢမ်း 05း30 တၢမ်းၶမ်ႈၽွင်းၶဝ်တေပွၵ်ႈႁိူၼ်းၼႆယဝ်ႉ။ဝၢႆးၼၼ်ႉဢိတ်းၼိုင်ႈမၼ်းၸၢႆးလႆႈငိၼ်းသဵင်ၵွင်ႈသေလႆႈႁႃ တီႈသိူင်ႇမႅပ်း တူဝ်ယူႇယဝ်ႉ။ၽွင်းမၼ်းၸၢႆးၶိုၼ်းလုၵ်ႉၶိုၼ်ႈၼၼ်ႉမၼ်းၸၢႆးလႆႈႁၼ်သိုၵ်းမၢၼ်ႈၵေႃႉၼိုင်ႈၵေႃႉဢၼ်မႃးတိၺွပ်းမၼ်း ၸၢႆး။ၸုမ်းသိုၵ်းမၢၼ်ႈဢၼ်မႃးတိၺွပ်းမၼ်းၸၢႆးၼၼ်ႉမီးမွၵ်ႈ 20 ၵေႃႉၼႆယဝ်ႉ။
မၼ်းၸၢႆးလၢတ်ႈဝႃႈမၼ်းၸၢႆးလႆႈထုၵ်ႇဢဝ်တူဝ်ၵႂႃႇၸွမ်းၸုမ်းၵူၼ်းဝၢၼ်ႈၵဝ်ႈၵၢင်ႉၼႂ်းရူတ်ႉ/ၵႃးလၢႆလၢႆလမ်းၼွၵ်ႈဝဵင်းတီႈ ၼိုင်ႈႁွင်ႉဝႃႈၸိဝ်ႊၾႅင်ႊ။ၸုမ်းၵဝ်ႈၵၢင်ႉၸိူဝ်းၼၼ်ႉလႆႈထုၵ်ႇၸႂ်ႉပႂ်ႉတီႈၼိုင်ႈၽွင်းသိုၵ်းမၢၼ်ႈမူၵ်းတူဝ်ယူႇ ထႅင်ႈတီႈၼိုင်ႈ ဢၼ်မီးႁိမ်းႁွမ်း။ယိူင်းဢၢၼ်းၶဝ်တႄႉပိူဝ်ႈတႃႇပႂ်ႉမူၵ်းယိုဝ်းသိုၵ်းၵဝ်ႈၵၢင်ႉသင်မႃးၸွႆႈၵူၼ်းဝၢၼ်ႈဢဝ်ၶဝ် တိၺွပ်းဝႆႉ ၼၼ်ႉ ယဝ်ႉ။ၵူၺ်းၵႃႈၶဝ်တႄႉဢမ်ႇပိုတ်ႇတူဝ်ဢွၵ်ႇ။ၵွပ်ႈၼၼ်ၶဝ်ၵေႃႈၶၢႆႉတီႈၼိုင်ႈယဝ်ႉတီႈၼိုင်ႈသေႁဵတ်းလၢႆးၸိူင်ႉၼႆမိူၼ်ၵၼ်ၵူၺ်းၵႃႈ ဢမ်ႇမီးသင်ၵိူတ်ႇၶိုၼ်ႈ။လိုၼ်းသုတ်းၶဝ်ၵေႃႈၶိုၼ်းသူင်ႇတူဝ်ၵႂႃႇတီႈတပ်ႉသိုၵ်းမၢၼ်ႈငဝ်ႈငုၼ်းၽၢႆႇၵုမ်းၵမ်ၽႅၼ် ၵၢၼ် သိုၵ်း ၼႂ်းပိုၼ်ႉတီႈဢၼ်ပၵ်းဝႆႉတီႈလဝ်ႇၵၢႆးတီႈၶဝ်တိၺွပ်းၵူၼ်းမိူင်းဝႆႉလၢႆၶမ်ႈၶိုၼ်းၼၼ်ႉယဝ်ႉ။ဝၢႆးၼၼ်ႉၵၢင်ၼႂ်ၵူၼ်းဝၢၼ်ႈ ၶဝ်ၵေႃႈလႆႈထုၵ်ႇပွႆႇယဝ်ႉ။တီႈၵူၼ်းဝၢၼ်ႈထုၵ်ႇၵုမ်းၵမ်ၶွၼ်ႈၵၼ်ဝႆႉတီႈၼၼ်ႈၵေႃႈဢမ်ႇမီးၶဝ်ႈၼမ်ႉတၢင်းၵိၼ် သင်တႃႇၽူႈထုၵ်ႇၵုမ်းၵမ်သင်။
3 ဢဝ်ၵွင်ႈယိုဝ်းလႄႈၸၢဝ်းၼႃးၵဝ်ႈၵၢင်ႉဢႃယု 61 မၢတ်ႇၸဵပ်းတၢင်းၸၢၼ်းလဝ်ႇၵၢႆးဝၼ်းထိ 19/02/2015
“ယေးယေး” ဢႃယု 61 ပဵၼ်ၵူၼ်းဝၢၼ်ႈၼၢၼ်ႊၾူႊတၼ်ႊယူႇတၢင်းၸၢၼ်းဝဵင်းလဝ်ႇၵၢႆးမွၵ်ႈ 6 လၵ်း။မၼ်းၸၢႆးမီး လုၵ်ႈသၢမ် ၵေႃႉ လႄႈမီးပႃးလၢၼ်။မၼ်းၸၢႆးလႆႈပၢႆႈၶဝ်ႈလႅၼ်လိၼ်ၶႄႇၸွမ်းၵူၼ်းႁိူၼ်းမၼ်းတင်ႈတႄႇပၢင်တိုၵ်းတႄႇပဵၼ်သေၸိူဝ်း ၶဝ် ယူႇ သဝ်းဝႆႉတီႈပၢင်သဝ်းၵူၼ်းပၢႆႈၽေးတီႈၼိုင်ႈတၢင်းၸၢၼ်းၼႃးသၢၼ်ႈ(တၢင်းမိူင်းၶႄႇ) တီႈၶၢမ်ႈလႅၼ်လိၼ် 137။
မိူဝ်ႈဝၼ်းထိ 19/02/2015 ၼၼ်ႉမၼ်းၸၢႆးၶၢမ်ႈလႅၼ်လိၼ်သေမိူဝ်းၶိုၼ်းႁိူၼ်းပိူဝ်ႈတႃႇမိူဝ်းၸႂ်းႁႆႈၼႃး။မိူဝ်ႈၶၢဝ်းယၢမ်း 03း00 ဝၢႆးၼၼ်ႉသိုၵ်းမၢၼ်ႈၸုမ်းၼိုင်ႈၵိုင်ႉၵၢင်ႉဢဝ်ၵွင်ႈယိုဝ်းၶဝ်ႈၼႂ်းဝၢၼ်ႈမၼ်း။ၽွင်းတႄႇယိုဝ်းၶဝ်ႈဝၢၼ်ႈၼၼ်ႉမၼ်း ၸၢႆး လႄႈၵူၼ်းၶၢင်ႈႁိူၼ်းႁိမ်းႁွမ်းမၼ်းလႅၼ်ႈဢွၵ်ႇပိူဝ်ႈတႃႇႁႃတၢင်းမႅပ်းတူဝ်ၼႂ်းသူၼ်ဢွႆႈ။ၵူၼ်းဝၢၼ်ႈမၢင် ၸိူဝ်းလွတ်ႈ ၵႂႃႇဢမ်ႇမီးလွင်ႈတုမ်ႉတိူဝ်ႉမၢတ်ႇၸဵပ်းၵူၺ်းၵႃႈၽွင်းမၼ်းၸၢႆးတေၽႅဝ်တီႈသူၼ်ဢွႆႈၼၼ်ႉမၼ်းၸၢႆးႁၼ်သိုၵ်းမၢၼ်ႈၵေႃႉ ၼိုင်ႈ ယူႇ ယၢၼ်မွၵ်ႈ 30 မဵတ်ႊ။သိုၵ်းမၢၼ်ႈၵေႃႉၼၼ်ႉသႂ်ႇသိူဝ်ႈၶူဝ်းၵူၼ်းမိူင်းသေႁၼ်ၸႅင်ႈလီၼႃႇဢဝ်ၵွင်ႈငႃမၼ်းသေယိုဝ်းတီႈၶႃလူင်။မၢၵ်ႇၵွင်ႈၼၼ်ႉပွင်ႇၽၢတ်ႇၶႃၶွၼ်သၢႆႉၸူးၶွၼ်ၶႂႃယူႇ။မၼ်းၸၢႆးၵေႃႈတင်းပႆၶႄႉယႄႉၶႄႉယႄႉသေၶဝ်ႈၵႂႃႇ ၼႂ်း သူၼ် ဢွႆႈယဝ်ႉပွႆႇတူဝ်လူင်းမူၵ်းတူဝ်ယူႇယဝ်ႉ။သိုၵ်းမၢၼ်ႈၵေႃႉၼၼ်ႉၵေႃႈသိုပ်ႇယိုဝ်းၸွမ်းလင်မၼ်းတိၵ်းတိၵ်းယူႇၵူၺ်းၵႃႈ ဢမ်ႇတိူဝ်ႉမၼ်းထႅင်ႈ။
မၼ်းၸၢႆးဝၢင်းတူဝ်လူင်းတီႈၼၼ်ႈမွၵ်ႈ 25 ၼႃးထီးတေႃႇထိုင်သိုၵ်းမၢၼ်ႈၵေႃႉၼၼ်ႉၵႂႃႇယူႇယဝ်ႉ။ဝၢႆးၼၼ်ႉမၼ်းႁွင်ႉသေ ၵူၼ်း ႁိမ်း ႁွမ်းမႃးၸွႆႈႁႃမၼ်း။ၸုမ်းၵူၼ်းႁိူၼ်းႁိမ်းႁွမ်းၵေႃႈၸွႆႈၵၼ်ၽႃတူဝ်မၼ်းၵႂႃႇၸူးလႅၼ်လိၼ်တီႈမၼ်းၸၢႆးလႆႈထုၵ်ႇ ဢဝ်ၵႂႃႇ ၶဝ်ႈ ႁူင်းယႃၼႂ်းမိူင်းၶႄႇၼၼ်ႉယဝ်ႉ။မၼ်းၸၢႆးဢၢပ်ႈလိူတ်ႈတင်းတူဝ်ၵူၺ်းၵႃႈၵၢမ်ႇလီလႄႈဢမ်ႇၺႃးဢဵၼ်လိူတ်ႈ လူင်သေၶိုၼ်းၶႅၼ်းၶိုၼ်း။
4 ပေႃႉထုပ်ႉၵူၼ်းဝၢၼ်ႈၵဝ်ႈၵၢင်ႉ 4 ၵေႃႉတီႈတပ်ႉသိုၵ်းမၢၼ်ႈၽၢႆႇၵုမ်းၵမ်ၽႅၼ်ၵၢၼ်ဢၼ်ပၵ်းဝႆႉတီႈလဝ်ႇၵၢႆးဝၼ်းထိ 19/02/2015 ၵူၼ်းမိူင်းၵေႃႉၼိုင်ႈတိုၵ်ႉႁၢႆလၢႆဝႆႉယူႇ
ၵူၼ်းဝၢၼ်ႈၵဝ်ႈၵၢင်ႉ 4 ၵေႃႉယူႇတီႈဝၢၼ်ႈပွၵ်ႉပွၵ်ႉဢၼ်ယူႇတၢင်းတူၵ်းလဝ်ႇၵၢႆးယၢၼ်ၵၼ်မွၵ်ႈ 1 လၵ်း၊ၸိူဝ်းၶဝ်ယူႇဝႆႉ ၼႂ်းႁိူၼ်းမိူဝ်ႈဝၼ်းထိ 19/02/2015 ၽွင်းသိုၵ်းမၢၼ်ႈမွၵ်ႈ 10 ၵေႃႉႁွတ်ႈၽႅဝ်တီႈဝၢၼ်ႈၶဝ်ယၢမ်း 10း00 မူင်းၵၢင်ၼႂ်။သိုၵ်း မၢၼ်ႈ ၸုမ်းၼႆႉမႃးၸွမ်းၶေႃႈၸိသင်ႇသိုၵ်းမၢၼ်ႈတပ်ႉၽၢႆႇၵုမ်းၵမ်ၽႅၼ်ၵၢၼ်သိုၵ်းၼႂ်းပိုၼ်ႉတီႈဢၼ်ပၵ်းဝႆႉတီႈလဝ်ႇၵၢႆးဢၼ် ယူႇၸမ်။
သိုၵ်းၶဝ်ႁွင်ႉၵူၼ်းၸၢႆးၸိူဝ်းၼၼ်ႉဢွၵ်ႇမႃးတၢင်းၼွၵ်ႈသေသွၵ်ႈတဝ်လႄႈႁုပ်ႈယိုတ်းဢဝ်ၾူၼ်ႊတင်းငိုၼ်းတီႈၶဝ်။ၵူၼ်း ၸၢႆး ၵေႃႉ ၼိုင်ႈသုမ်းငိုၼ်းၶႄႇ 600 ယႂၼ်ႊ။သိုၵ်းမၢၼ်ႈမတ်ႉမိုဝ်းၶဝ်ပေလင်ပူၵ်ႉပႃးတႃၶဝ်။ၸိူဝ်းၶဝ်လႆႈထုၵ်ႇတဵၵ်း ၸႂ်ႉပႆၵႂႃႇ ၸူး တီႈတပ်ႉသိုၵ်းမၢၼ်ႈၶဝ်ဢၼ်လႆႈလတ်းသူၼ်ဢွႆႈၸိူဝ်းထုၵ်ႇၽဝ်ပႅတ်ႈၼၼ်ႉယဝ်ႉ။ၽွင်းၶဝ်ပႆၼၼ်ႉၵေႃႈသိုၵ်းမၢၼ်ႈ ၶဝ် ပိတ်ႉ လႄႈဢဝ်ၵွင်ႈပေႃႉၸိူဝ်းၼႆႉ။
ၽွင်းၶဝ်ႁွတ်ႈထိုင်တီႈတပ်ႉသိုၵ်းမၢၼ်ႈၼၼ်ႉၸိူဝ်းၶဝ်လႆႈထုၵ်ႇၸႅတ်ႈထၢမ်ၵမ်းၵေႃႉၵေႃႉၼႂ်းႁွင်ႈဢၼ်ၼိုင်ႈ။ၸိူဝ်းၶဝ် ဢမ်ႇ မေႃ ၵႂၢမ်းမၢၼ်ႈၵူၺ်းၵႃႈသိုၵ်းမၢၼ်ႈၵေႃႉၼိုင်ႈသမ်ႉမေႃလၢတ်ႈၵႂၢမ်းၶႄႇဢိတ်းၼိုင်ႈ။သိုၵ်းမၢၼ်ႈၶဝ်ထၢမ်ႁႃဝႃႈၵွင်ႈၵူၼ်း ဝၢၼ်ႈ ၶဝ်မီးလႂ်။ၵူၼ်းဝၢၼ်ၶဝ်ၵေႃႈဝႃႈၶဝ်ဢမ်ႇမီးၵွင်ႈသင်ၼႆသေတႃႉသိုၵ်းမၢၼ်ႈၶဝ်တႄႉသိုပ်ႇပေႃႉ ထုပ်ႉၸႅတ်ႈ ထၢမ်ၶဝ် ယူႇၸိူင်ႉၼၼ်ယဝ်ႉ။
ၵူၼ်းဝၢၼ်ႈၸိူဝ်းၼၼ်ႉထုၵ်ႇဢဝ်ၵွင်ႈပေႃႉႁႅမ်ႁူမ်ႈပႃးတင်းဢဝ်ပႅပ်ႉယၢင်ၸိူဝ်းၼႆႉႁႅမ်ပႃး။ၵူၼ်းၸၢႆးၵေႃႉၼိုင်ႈလႆႈ ထုၵ်ႇဢဝ် ၾႆးၸုတ်ႇၶီႈမႅပ်ႉလႄႈတိၼ်ၸဵမ်ၸိူဝ်းၼႆႉယူႇယဝ်ႉ။
ဝၢႆးၼၼ်ႉၸိူဝ်းၶဝ်ထုၵ်ႇဢဝ်တူဝ်ၵႂႃႇတၢင်းၼွၵ်ႈတီႈသိုၵ်းမၢၼ်ႈၶဝ်မၢင်ၸိူဝ်းသိုပ်ႇဢဝ်တိၼ်ပိတ်ႉထႅင်ႈ။
ၶဝ်လႆႈထုၵ်ႇၵုမ်းၶင်တူဝ်ဝႆႉတီႈပၢင်သဝ်းတီႈၼိုင်ႈတႃႇၶိုၼ်းၼိုင်ႈ။ဝၢႆးၼၼ်ႉၸိူဝ်းၶဝ်ထုၵ်ႇဢဝ်ၶွၼ်ႉပေႃႉထုပ်ႉထႅင်ႈသေပွႆႇ တူဝ်ၶဝ်ယူႇယဝ်ႉ။သိုၵ်းၶဝ်ထၢႆႇၶႅပ်းႁၢင်ႈၶဝ်ဝႆႉသေလၢတ်ႈဝႃႈယႃႇပေပွၵ်ႈႁိူၼ်းဢမ်ႇၼၼ်ၸၢင်ႈၺႃးၶႃႈတၢႆၸိူဝ်းၼႆႉ။ၵူၺ်း ၵႃႈမီးၵူၼ်းၸၢႆးသၢမ်ၵေႃႉၵူၺ်းလႆႈထုၵ်ႇပွႆႇထႅင်ႈၵေႃႉၼိုင်ႈတႄႉတိုၵ်ႉၵိုတ်းဝႆႉၼႂ်းပၢင်သဝ်းသေဢမ်ႇႁၼ်တူဝ်မၼ်း တင်ႈ တႄႇၼၼ်ႉ။
ၵူၼ်းဝၢၼ်ႈသၢမ်ၵေႃႉၼၼ်ႉႁၼ်ရူတ်ႉ/ၵႃးလမ်းၼိုင်ႈသေသိုပ်ႇၵႂႃႇၸွမ်းတေႃႇပေႃးထိုင်လႅၼ်လိၼ်ၶႄႇၵမ်းသိုဝ်ႈၼၼ်ႉယဝ်ႉ။ၶဝ်ၵေႃႈၵႂႃႇတီႈႁူင်းယႃယူတ်းယႃႁွႆးၸဵပ်းၶဝ်ယူႇယဝ်ႉ။ၵူၼ်းၸၢႆးၵေႃႉၼိုင်ႈထုၵ်ႇပေႃႉထုပ်ႉႁၢဝ်ႉႁႅင်းလႄႈတုမ်ႉတိူဝ်ႉ ပႃး တၢင်း ၼႂ်းတူဝ်ယူႇယဝ်ႉ။
သင်ၶႂ်ႈႁူႉႁူဝ်ယွႆႈထႅင်ႈၵပ်းသိုပ်ႇ
Mobile Phone: +66 (0) 93- 297-7754


c: text/html

text:
မိူင်းမုၼ်ႇၵူဝ်းလီးယိူဝ်း (Mongolia) ၼႆႉ ပဵၼ်မိူင်းဢၼ်ၶိုၼ်ႈယႂ်ႇဝႆႉမိူင်းၼိုင်ႈယူႇ။ မိူင်းမုၼ်ႇၵူဝ်းလီးယိူဝ်းဢၼ်ဝႃႈၼႆႉ ေတမီးဝႆႉၼႂ်းႄၵႈၵၢင် မိူင်းႄၶႇ (China) ႄလႈ မိူင်းရသျူး (Russia) တၢင်းၵႂၢင်ႈမိူင်းၶဝ်မီး 1.566 Million Kilometer Square ( 386102 Square Mile ) ၶႂ်ႈယႂ်ႇလိူဝ်ေသ မိူင်းႁူမ်ႈ တုမ်ႇမိူင်းမၢၼ်ႈ ၸမ်ၸမ်သွင်ပုၼ်ႈယဝ်ႉ မိူင်းႁူမ်ႈတုမ်ႇ မိူင်းမၢၼ်ႈတၢင်းၵႂၢင်ႈၵူၺ်းမီး 676575 Kilometer Square ( 261227 Square Mile ) ၵူၺ်း ၊ ေပႃးမႃးတူၺ်း ႁူဝ်ၵူၼ်း မိူင်းမုၼ်ႇၵူဝ်းလီးယိူဝ်းၶဝ် သမ်ႉမီးယူႇ (3.076 Million) (3)လၢၼ်ႉပၢႆပၢႆ ႄဢႇႁႅင်းလိူဝ်ေသ မိူင်းႁူမ်ႈတုမ်ႇ မိူင်းမၢၼ်ႈႄတႉ ႄတႉႄလႈ ႄဢႇႁႅင်းလိူဝ်ေသ ပီႈၼွင်ႉတႆးႁဝ်းၼႂ်းမိူင်းႁူမ်ႈတုမ်ႇၼႆႉထႅင်ႈယူႇ ၵူၼ်းမိူင်တႆး ႁဝ်း မီးႁႅင်းၵူၼ်း မီးႁူဝ်ၵူၼ်းၼမ်လၢႆလၢႆၵူၺ်း ေပႃးဢမ်ႇမီးတၢင်းႁူႉ ဢမ်ႇမီးပၢႆးဝူၼ်ႉလီႄလႈ ဢမ်ႇမီးလွင်ႈၽွမ်ႉႁူမ်ႈၵၼ်ေၵႃႈ တိုၼ်းေတပဵၼ်ၼႆယူႇေသႇေသႇၵူၺ်း တႆးမီးႁူဝ်ၵူၼ်း (5)လၢၼ်ႉပၢႆ ၼႆႉဢမ်ႇၸၢင်ႇပူၵ်းပွင် ဝၢၼ်ႈမိူင်းတူဝ်ၵဝ်ႇလႆႈသင်ႄတႉႄတႉ မိူင်းမုၼ်ႇၵူဝ်း ၶဝ်မီးႁႅင်းၵူၼ်း ႁူဝ်ၵူၼ်း (3)လၢၼ်ႉပၢႆၵူၺ်း ၵုမ်းဝၢၼ်မိူင်းၶဝ်လႆႈ ပူၵ်းပွင်ဝၢၼ်မိူင်းၶဝ်လႆႈ လႆႈဝႃႈ ထုၵ်ႇလီဢွၼ်ၵၼ် ဝူၼ်ႉထတ်းသၢင်ႈတူၺ်းၶိုၼ်းလီလီယူႇ။ ၵူၺ်းၼႃႈ ၵူႈမိူင်းမိူင်း သင်ဝႃႈ ႁဝ်းပဵၼ် ၽဝလုၵ်ႈႁဵၼ်း ၵႂႃႇႁႃလဵပ်ႈႁဵၼ်းၶိုၼ်ႈႁဵၼ်းမိူင်းပိူၼ်ႈၼႆၸိုင်ႈ ေပႃးပိူၼ်ႈထၢမ်ႇႁဝ်းမႃးဝႃႈ လုၵ်ႉတီႈလႂ်မႃးၼႆၸိုင်ႈ ေပႃးႁဝ်းၶိုၼ်းတွပ်ႇဝႃႈ လုၵ်ႉမႃးမိူင်းႁူမ်ႈတုမ်ႇ မိူင်းမၢၼ်ႈ (Myanmar) ၼႆၸိုင်ႈ ၵမ်ႉပႃႇၼမ် ပိူၼ်ႈေတဢမ်ႇေပႃး ဢွၼ်ၵၼ်ႁူႉၸၵ်းႄလႈ လဵပ်ႈႁဵၼ်းႁူႉၺႃးပိုၼ်းမိူင်းႁူမ်ႈတုမ်ႇ မိူင်းမၢၼ်ႈႁဝ်း ေပႃးၵူၼ်းမိူင်းမုၼ်ႇၵူဝ်းလီးယိူဝ်းၼႆႄတႉ ပိူၼ်ႈဢွၼ်ၵၼ်ႁူႉၸၵ်းမိူင်းၶဝ်ႄလႈ ပိုၼ်းမိူင်းၶဝ်ၵူႈေၵႃႉ မၢင်ပွၵ်ႈ သင်ၵႂႃႇၶိုၼ်ႈႁဵၼ်းမိူင်းပိူၼ်ႈၼႆႉ တူဝ်ၸဝ်ႈၵဝ်ႇလႆႈပဵၼ် ၵူၼ်းမိူင်းမၢၼ်ႈၼႆႉေၵႃႈ ေတလႆႈႁၼ် ဝႃႈၼႃႈလဵၵ်ႉဝႆႉႄလႈ ထုၵ်ႇၺႃးပိူၼ်ႈထၢင်ႇလဵၵ်ႉႁဝ်းဝႆႉႄတႉႄတႉယဝ်ႉ။
မိူင်းမုၼ်ႇၵူဝ်းလီးယိူဝ်းၼႆႉ ပဵၼ်မိူင်းႁူၺ်ႈမိူင်းလွႆလူင်ၵႂႃႇၵူႈတီႈတီႈ မိူၼ်မိူင်းတႆးႁဝ်း မိူင်းၼိုင်ႈ ေသ ေပႃးထိုင်ၶၢဝ်းၵတ်ႉမႃးေၵႃႈ တၢင်းၵတ်ႉမၼ်းၶႂ်ႈငၢႆးငၢႆးမိူၼ်ၵၼ် တၢင်းမိူင်းတႆးႁဝ်းဝႆႉမိူင်းၼိုင်ႈယူႇ။ မိူင်းမုၼ်ႇၵူဝ်းလီးယိူဝ်းၼႆႉ ဢမ်ႇဝႃႈယိင်းၸၢႆး သင်ထိုင်ဢႃႇယု (18)မႃးၸိုင်ႈ ေတလႆႈၶဝ်ႈႁၢပ်ႇထၢမ်းၵၢၼ်သိုၵ်းသိူဝ် ၵၢၼ်ဝၢၼ်ၵၢၼ်မိူင်းၵူႈေၵႃႉ ပႅၵ်ႉသမ်ႉဝႃႈ မိူင်းၶဝ်ယႂ်ႇႄလႈ ႁူဝ်ၵူၼ်းႄဢႇ ေသတႃႉေၵႃႈ ႁႅင်းသိုၵ်းမိူင်းၶဝ်ေၵႃႈ ဢမ်ႇယွမ်းၵၢၼ်ႉမိူၼ်မိူင်းပိူၼ်ႈ ၼင်ၵဝ်ႇ ၵူၼ်းသိုၵ်းမိူင်းၶဝ် ဢၼ်ၶဝ်ႈပွႆးတိုၵ်းသိုၵ်းလႆႈ ၵမ်းလဵဝ်ၼႆႉ မီးယူႇ (35000)ေၵႃႉေသ သိုၵ်းႁၢင်ႈႁႅၼ်းဝႆႉၶဝ်သမ်ႉ မီးယူႇ ( 250000 )ေၵႃႉ ယူႇ (သၢႆမၢႆမိူဝ်ႈပီႊ 2018)။ ၵၢၼ်ႁႃလဵင်ႉတွင်ႉႄလႈ ပၢႆးမၢၵ်ႇမီးမိူင်းၶဝ်ေၵႃႈ ပဵၼ်ၵၢၼ်ႁႆႈၵၢၼ်ၼႃး ၵၢၼ်သူၼ် မိူၼ်ၵၼ်တၢင်းမိူင်းတႆးႁဝ်းၵူၺ်း လၢႆးၶဝ်ႈငိုၼ်းၶဝ်ႈထႅင်ႈလွင်ႈၼိုင်ႈေၵႃႈ ပဵၼ်ၵၢၼ်ဢွၵ်ႇ ေလႇ ႁဵတ်းႁႂ်ႈ ၵူႈမိူင်းမိူင်းႁၼ်လီ ၼႂ်းမိူင်းၶဝ်ေသ ၸၼ်ၸႂ် ၵူၼ်းၼွၵ်ႈမိူင်းၶဝ် ႁႂ်ႈမႃးေလႇ ၼႂ်းမိူင်းၶဝ်။ ၶူဝ်းၶွင်ႇသၽႃႇဝ ဢၼ်ဢွၵ်ႇၼႂ်းမိူင်းၶဝ်ၼၼ်ႉ ေတမီး ထၢၼ်ႇလမ် (Coal) ၊ ထၢၼ်ႇလႅင် (Copper) ႄလႈ ၶမ်း (Gold) ။ GDP (Gross Domestic Product ) မိူင်းၶဝ်သမ်ႉပဵၼ် 11.49 Billion USD ေတလႆႈႁၼ်ဝႃႈ လႆႈႄဢႇ လိူဝ်ေသမိူင်းႁူမ်ႈတုမ်ႇ မိူင်းမၢၼ်ႈယူႇ။
ၽူႈႁတ်းႁၢၼ်မိူင်းၽႂ်မိူင်းမၼ်း ၽႂ်ၽႂ်ေၵႃႈ ဢွၼ်ၵၼ်ႁၵ်ႉႄလႈ ၼပ်ႉထိုင်ၵၼ်ၵူႈေၵႃႉ ေပႃးမႃးတူၺ်း ႁၢင်ႈၵဵင်းၵဵသ်ႉၶၢၼ်ႇ ( Genghis Khan ) ၼႆႉ ေတလႆႈႁၼ်လူင်ၵႂႃႇၵူႈတီႈတီႈ တီႈဢၼ်ၵူၼ်းၼမ်ႄလႈ ၵူၼ်းၵိုၼ်း ၼႂ်းမိူင်းမုၼ်ႇၵူဝ်းလီးယိူဝ်းၶဝ် ဢမ်ႇဝႃႈတီႈ သူၼ်မွၵ်ႇ ၊ တီႈ ႁူင်းႁဵၼ်းၸၼ်ႉၸွမ် ( တၢင်းမီးပႃးထႅင်ႈ ႁူင်းႁဵၼ်း ၸၼ်ႉၸွမ် ၵဵင်းၵဵသ်ႉၶၢၼ်ႇ Genghis Khan University ) ၊ တီႈဝဵင်းယႂ်ႇဝဵင်းလူင် ႄလႈ ၼႂ်းပပ်ႉႁဵၼ်း ၵၢၼ်ႁဵၼ်းၵၢၼ်သွၼ်မိူင်းၶဝ် ပိူၼ်ႈဢွၼ်ၵၼ် ဝႆႉၵႃႈၶၢၼ်ႇ ၼပ်ႉထိုင်မၼ်းၸဝ်ႈ ဝႆႉႄတႉႄတႉယူႇ။ ၵူၼ်းမၢင်ေၵႃႉေတဢွၼ်ၵၼ်လၢတ်ႈဝႃႈ ၵဵင်းၵဵသ်ႉၶၢၼ်ႇ ( Genghis Khan ) ၼႆႉ ပဵၼ်ၽူႈမိူၵ်ႈလိူင်းလူင်ႄလႈ ပဵၼ်ၵူၼ်းၶႃႁဵမ်တၢႆၵူၼ်း ၊ ၵူၼ်းမၢင်ေၵႃႉသမ်ႉ လၢတ်ႈဝႃႈ ၵဵင်းၵဵသ်ႉၶၢၼ်ႇ ( Genghis Khan ) ၼႆႉပဵၼ် ေပႃႈႁဝ်းၽူႈႁတ်းႁၢၼ် ႁဝ်းၼႆ ၵၼ် ၵူႈေၵႃႉယူႇ ယွၼ်ႉသင်ပိူၼ်ႈဢွၼ်ၵၼ်လၢတ်ႈဝႃႈ ၵဵင်းၵဵသ်ႉၶၢၼ်ႇ ( Genghis Khan ) ၼႆႉ ပဵၼ်ၵူၼ်းႁၢႆႉၽူႈႁဵမ်ၶႃတၢႆၵူၼ်းတၢင်းၼမ်လႃႇ ၼႆၸိုင်ႈ မိူဝ်ႈၽွင်းယၢမ်း မိူင်းမုၼ်ႇၵူဝ်းလီးယိူဝ်းၶဝ် ေၵႃႇတင်ႈ ဢႅမ်းၽၢႆႇယႃႇ ဢႃႇၼႃႇ ( Genghis Khan Empire ) ၶဝ်ၼၼ်ႉ ၵွပ်ႈလႆႈတိုၵ်းေတႃးေသ သိမ်းဢဝ်ဝၢၼ်ႈ ဢဝ်မိူင်းပိူၼ်ႈၼၼ်ႉယဝ်ႉ ၼႂ်းမၼ်းေၵႃႇတၢင်ႇဢႅမ်းၽၢႆႇယႃႇ (Empire) မၼ်းၼၼ်ႉ ၵူၼ်းလႆႈလူႉလႆႈတၢႆယွၼ်ႉ မၼ်း ဢမ်ႇယွမ်း ႁူဝ်ၵူၼ်း (40)လၢၼ်ႉေၵႃႉ ၼႆယဝ်ႉ။
ၵဵင်းၵဵသ်ႉၶၢၼ်ႇ ( Genghis Khan )ႄတႉ ၽႂ်ၶႂ်ႈဝႃႈမၼ်းၸဝ်ႈသင်ဝႃႈ မၼ်းမီးလွင်ႈယုမ်ႇယမ် တူဝ်မၼ်းၵူႈၶၢဝ်းႄလႈ ႁဵတ်းသၢင်ႈဝႆႉပၼ် တႃႇလုၵ်ႈလၢၼ်ေၼႃႇတႅမ်းၶိူဝ်းမၼ်းမိူဝ်းၼႃႈယူႇ။ ဝၼ်း မိူဝ်ႈၼႆႉ တီႈၵူၼ်းၶိူဝ်းမုၼ်ႇၵူဝ်းလီးယိူဝ်းၶဝ် မီးၼႃႈမီးတႃ ႁဵတ်းႁႂ်ႈၵူၼ်းတၢင်းၼမ် ႁူႉၸၵ်းမိူင်းၶဝ်ၼၼ်ႉ ေတပဵၼ်ယွၼ်ႉပိူဝ် ၶုၼ်ေႁႃၶမ်း ၵဵင်းၵဵသ်ႉၶၢၼ်ႇ ( Genghis Khan ) ေၵႃႈပႃးယူႇ။ ေၶႃႈၵႂၢမ်း ၵဵင်းၵဵသ်ႉၶၢၼ်ႇ ( Genghis Khan ) လၢတ်ႈဝႆႉထႅင်ႈေၶႃႈၼိုင်ႈ -
" မိူဝ်ႈၽွင်းႁဵတ်းၵၢၼ်ဢမ်ႇပႆႇယဝ်ႉတူဝ်ႈလီငမ်း
ၼၼ်ႉ ဢမ်ႇမီးဢီႈသင် ဢၼ်လီၵူႈလွင်ႈ "
ေၶႃႈၵႂၢမ်းမၼ်းၸဝ်ႈႄတႉ ေတလႆႈ ႁၼ်ထိုင်ဝႃႈ မီးၵႃႈၶၢၼ်ႄလႈ မီးၼမ်ႉတွၼ်း လီဝႆႉႄတႉႄတႉယဝ်ႉ မၼ်းၸဝ်ႈၶႂ်ႈမၢႆထိုင်ဝႃႈ ၽႂ်ၶႂ်ႈဝႃႈၵဝ်လီလီ ဢမ်ႇလီေၵႃႈၶႂ်ႈယဝ်ႉ ေပႃး ၼႃႈၵၢၼ်ပုၼ်ႈၽွၼ်း ဢၼ်ၵဝ်ႁဵတ်း ဢမ်ႇပႆႇယဝ်ႉတူဝ်ႈလီငမ်းႄလႈ ဢမ်ႇပႆႇႄၼလႆႈ ၼၼ်ႉ ၽႂ်ၽႂ်ေၵႃႈေတဢမ်ႇႁူႉဝႃႈ ၼမ်ႉတွၼ်းၽွၼ်းလီ လွင်ႈလီမၼ်းမီးသင်လၢႆလၢႆၼႆၼၼ်ႉယူႇယဝ်ႉ။ ေၶႃႈယုမ်ႇယမ်ၽႂ်ေၶႃႈၵႂၢမ်း ယုမ်ယမ်မၼ်း မၼ်းေၵႃႈမီးဝႆႉႁင်းၽႂ်ႁင်းမၼ်းယဝ်ႉ လိူဝ်ေသဝႃႈ ႁဝ်း ေတမီးလွင်ႈယဵၼ်ႉၵၼ်ႈလႆႈၵႃႈႁိုင်ႄလႈ ႁဵတ်းသၢင်ႈလႆႈၵႃႈႁိုဝ်ၼၼ်ႉၵူၺ်း။ ၵူၼ်းႁဝ်းၼႆႉ မီးလွင်ႈယုမ်ႇယမ်တူဝ်ၸဝ်ႈၵဝ်ႇၽႂ်မၼ်းၵူႈေၵႃႉယဝ်ႉ။
ၽႅၼ်ၵၢၼ်ၽူႈတႅမ်ႈလိၵ်ႈ သင်မီးတိုဝ်ႉတၢင်းမႃးထႅင်ႈၸိုင် ယုမ်ႇယမ်ဝႃႈ တိုၼ်းေတၶတ်းၸႂ်ႁႂ်ႈ လႆႈၵႂႃႇလဵပ်ႈႁဵၼ်းႁူႉႄလႈ ဢွၵ်ႇႄလႇ ဝၢၼ်ႈမိူင်းမုၼ်ႇၵူဝ်းလီးယိူဝ်းၶဝ် ပႃးထႅင်ႈယူႇ တီႈဢၼ်ၶႃႈ ႁဝ်းလႆႈ တႅမ်ႈဢွၵ်ႇမႃးႄၼ ပၼ်ၽူႈသူၼ်ၸႂ်လူဢၢၼ်ႇလိၵ်ႈတႆးႁဝ်းၼႆႉေၵႃႈ ပဵၼ်တီႈဢၼ်ၶႃႈႁဝ်း လဵပ်ႈႁဵၼ်းဢဝ်မႃးၼႂ်း ပပ်ႉမုၼ်ၵူဝ်း ဢႅမ်းၽၢႆႇယႃႇ ( Mongol Empire ) ၼၼ်ႉယဝ်ႉၶႃႈ။
- သႅင်သိုၵ်း
- www.saisengserk.com

robotstxt: allowed

filter: keep


text:
ၵူၼ်းၸၢႆးၵေႃ့ၼိုင်ႈ ဢႃယု 35 ပီ ၽႅၼ်ၶေႃး ၶႃႈတူဝ်တၢႆ ၼႂ်းထဵင်ၼႃး ႁိမ်းဝၢၼ်ႈၵွင်းလၢင်း ဢိူင်ႇၶမ်းတိူၼ်း ၸႄႈဝဵင်းသႅၼ်ဝီ ၸိုင်ႈတႆး ပွတ်းႁွင်ႇ။
မိူဝ်းဝႃး ဝၼ်းတီႈ 20/11/2022 ယၢမ်းၵၢင်ၼႂ် 9 မူင်း ၵူၼ်းၸၢႆးၵေႃ့ၼိုင်ႈ ဢႃယု 35 ပီ ၽႅၼ်ၶေႃး ၶႃႈတူဝ်တၢႆ ၼႂ်းထဵင်ၼႃး ႁိမ်းဝၢၼ်ႈၵွင်းလၢင်း ဢိူင်ႇၶမ်းတိူၼ်း ၸႄႈဝဵင်းသႅၼ်ဝီ ၸိုင်ႈတႆး ပွတ်းႁွင်ႇ။
ၸုမ်းၸွႆႈတူင်ႇဝူင်းၵူၼ်း(အနိူင်းမဲ့ကုသိုလ် လူမူကူရေး) ၵေႃ့ၼိုင်ႈလၢတ်ႈတီႈၽူႈတွႆႇႁွၵ်ႈဝႃႈ – “ ၸႂ်ႈဢေႃႈ ပဵၼ်မိူဝ်ႈဝႃးၶႃႈဢေႃႈၼၼ့် ပဵၼ်တႆးဢေႃႈ။ တေဝႃႈမႆႈၸႂ်ႈယွၼ့်ၵၢၼ်ႁႃၵိၼ်လဵင့်တွင့်ၼႆၵေႃႈ သမ့်မေႃမႄးရူတ့်ၶိူင်ႈသေဢေႃႈၼၼ့် ။ ပဵၼ်ၵူၼ်းမေႃတိၼ်မေႃမိုဝ်းယူႇလူး။ ၵူၼ်းႁဝ်းၼႆ့ၵေႃႈၼေႃ ဢမ်ႇၸၢင်ႈဝႃႈ မၼ်းမီးလွင်ႈတုၵ့်ၽႂ်တုၵ့်မၼ်းၼေႃႈ။ ၸွင်ႇမၼ်းမီးလုၵ်ႈမီးမေးႁိုဝ်တႄ့ၵေႃႈ ဢမ်ႇႁူ့ၸွမ်းၼင်ႇၵဝ်ႇ ” ဝႃႈၼႆ။
ၵေႃ့ဢၼ် ၶႃႈတူဝ်တၢႆၵႂႃႇၼႆ့ ၸိုဝ်ႈ ၸၢႆးထုၼ်းထုၼ်းဢူး ဢႃယု 35 ပီ ယူႇပွၵ့် 2 ၸႄႈဝဵင်းသႅၼ်ဝီ မိူဝ်လဵဝ်ၾၢႆႇၸုမ်းၸွႆႈတူင်ႇဝူင်းၵူၼ်း(အနိူင်းမဲ့ကုသိုလ် လူမူကူရေး) ဝဵင်းသႅၼ်ဝီ ၸွႆႈဢဝ်ၶၢပ်ႈတူဝ်တၢႆ ၵႂႃႇလုမ်းလႃးသၢင်းၵဵဝ်ႇပၼ်ယဝ့်တူဝ်ႈလီငၢမ်း။
မိူဝ်ႈဝႃး ဝၼ်းတီႈ 20 လိူၼ် Nov ဝၼ်းလဵဝ် ၵူၼ်းၽႅၼ်ၶေႃးတၢႆ ၼႂ်းမိူင်းတႆး မီး 2 ၵေႃ့ ။
ထႅင်ႈၵေႃႉၼိုင်ႈပဵၼ် ထဝ်ႈယိင်း ဢႃယု 60 ပၢႆ ယူႇဝဵင်းတႃႈၶီႈလဵၵ်း မိူင်းတႆးပွတ်းဢွၵ်ႇ ၽႅၼ်ၶေႃးတၢႆတီႈ ၼႂ်းႁိူၼ်းမၼ်းၼၢင်း တီႈဝၢၼ်ႈဢႃးၶေ ပွၵ့်ဝၢၼ်ႈၵွင်း။
ယွၼ့်သင်လႄႈ ၽႅၼ်ၶေႃးတၢႆ ဢၼ်ဝႃႈၼၼ့် ဢမ်ႇမီးၽႂ်ယိုၼ်ယၼ်လၢတ်ႈ။ ၵူၺ်းၵႃႈၼႂ်းပီၼႆႉ ဢိင်ၼိူဝ်ပၢႆးမၢၵ်ႈမီးဢမ်ႇလီ ၵၢၼ်ႁႃၵိၼ်လဵင်ႉတွင်ႉယၢပ်ႇ သေတုမ်ႉယွမ်ႈပၢႆးယူႇပၢႆးၵိၼ်ပႃးၸဵမ်ပၢႆးၸႂ်ၵူၼ်းမိူင်း။ ၸဵမ်မိူင်းတႆး မိူင်းမၢၼ်ႈ ဢိၵ်ႇပႃးတင်းမိူင်းထႆး မီးၵူၼ်းၶႃႈတူဝ်တၢႆမႃးဢမ်ႇထၢတ်ႇ။


text:
ဢူၺ်းၵေႃႉၸိူဝ်းဢၼ်ႁဵတ်းၵၢၼ်ၸွမ်းၾႆႇ .ai (illustrator) ၼၼ်ႉတေႁူႉၵၼ်ဝႃႈ ပဵၼ်ၾႆႇ ဝႅၵ်ႇတိူဝ်ႇ (vector) တႃႇႁဵတ်း graphic design။ မၢင်ပွၵ်ႈမႃးလူဝ်ႇပိုတ်ႇတူၺ်းၾႆႇ .ai မိူဝ်ႈဢွၵ်ႇၶၢဝ်းတၢင်း ၵူၺ်းဢမ်ႇလႆႈသၢင်းပူဝ်ႊၵႅမ်ႊ ဢမ်ႇၼၼ် ဢမ်ႇဢဝ်ၶွမ်းၸဝ်ႈၵဝ်ႇ မႃးၼႆၸိုင် မီးလွၵ်းလၢႆးပိုတ်ႇတူၺ်းၾႆႇငၢႆႈငၢႆႈၸွမ်းၼင်ႇပႃႈတႂ်ႈၼႆႉ –
1. ဢွၼ်တၢင်းသုတ်း ႁဝ်းလူဝ်ႇလႆႈႁဵတ်းႁႂ်ႈၶွမ်းႁဝ်းၼႄ file extension လူၺ်ႈၵၢၼ်ၵႂႃႇတီႈ View >> File name extensions
2. လၢႆႈၸိုဝ်ႈၾႆႇ .ai ပဵၼ် .pdf (တဵၵ်းၶႂႃၼိူဝ်ၾႆႇ .ai ယဝ်ႉလိူဝ်ႈ rename)
3. တဵၵ်း Yes
4. ပိုတ်ႇၾႆႇ PDF ဢမ်ႇၼၼ်ၸႂ်ႉ Internet Explorer သေပိုတ်ႇၵေႃႈလႆႈ


text:
ဝၼ်းမူိဝ်ႈၼႆႉ ၽ်ႂၽ်ႂ ေၵႃႈၶႆႈၶိုၼ်ႈယ်ႂႇ ၶႆႈမၢၵ်ႈမီး ၶႆႈပဵၼ်ၵူၼ်းမီးၼႃႈမီးတႃ ၶႆႈပဵၼ် ၵူၼ်းေတႉ
ၵူၼ်းဝႃႈ ၽ်ႂၽ်ႂေၵႃႈ ႁူႉႁႃၶတ်းၸ်ႂ ဢဝ်ႁင်းၽ်ႂမၼ်း ၵူႈၶၢဝ်းယၢမ်း။ ၵူၺ်းၼႃ တႃႇေတပဵၼ်မႃးၵူၼ်းမီး
ၼႃႈမီးတႃ ၊ တႃႇေတၶိုၼ်ႈယ်ႂႇ ၊ တႃႇေတမီးငိုၼ်း ၊ တႃႇေတယူႇၵႂႃႇၸွမ်းမူိၼ်ပိူၼ်ႈ ၼ်ႂးတူင်ႇဝူင်းၵူၼ်း
ၸွမ်းႁိမ်းႁွမ်း ႁဝ်းၸိူဝ်းၼၼ်ႉ ဢၼ်ႁဝ်းထုၵ်ႇလီႁဵတ်း ဢၼ်ႁဝ်းထုၵ်ႇလီ ၶတ်းပႅတ်ႈၼႆႉ ေတမီး
ယူႇ 8 မဵဝ်း -
1. လွင်ႈတၢင်း ေၶႃႈဢၢင်ႈ ပဵၼ်ၼႆ ပဵၼ်ၼီ ( Reasons )
ဝၼ်းမူိဝ်ႈၼႆႉ ႁဵတ်းသင် တူဝ်ၸဝ်ႈၵဝ် ဢမ်ႇၶိုၼ်ႈ ယ်ႂႇ ? ၊ ၵွပ်ႈဢမ်ႇမီးငဝ်ႈႁၢၵ်ႈ ၊ ဢမ်ႇမီး
ၶၢဝ်းယၢမ်း ၊ ဢမ်ႇမီးၵူၼ်းၸွႆႈထႅမ် ၊ ဢမ်ႇမီးသုၼ်ႁဵတ်း ၊ ဢမ်ႇမီးပၢႆးပိၺ်ႇၺႃႇတဵမ်ထူမ်ႈ ၊ ၵွပ်ႈဢမ်ႇ
မီးငိုၼ်း ၊ ၵွပ်ႈႁူင်းႁဵၼ်း ႁဝ်းဢမ်ႇလီ ဢမ်ႇၶိုၵ်ႉ ၊ ၸႃႉၵႂႃႇၸူိဝ်းၼႆႉ ေတဢွၼ်ၵၼ်လၢတ်ႈ ႄၼႈလွင်ႈ
တၢင်း ေၶႃႈဢၢင်ႈ ပဵၼ်ၼႆ ပဵၼ်ၼီလၢႆလၢႆ။
ၼူိဝ်ၵမ်ႇၾႃႇ လူင်ၼႆႉ ၵူၼ်းၸူိဝ်း ၶိုၼ်ႈယ်ႂႇ ဢွင်ႇမဵင်ႇ ၸိူဝ်းၼၼ်ႉ ၶဝ်ေၵႃႈ လုၵ်ႉတီႈ
တ်ႂႈေသၶိုၼ်ႈလၢႆလၢႆ ေပႃးၵုမ်ႇ ေတလၢတ်ႈလွင်ႈတၢင်း ေၶႃႈဢၢင်ႈ ပဵၼ်ၼႆ ပဵၼ်ၼီ ၵူၺ်းေတႉ ၵူၼ်း
ၸူိဝ်း ၶိုၼ်ႈယ်ႂႇ ၶဝ်ၸူိဝ်းၼၼ်ႉ ေၵႃႈေတဢမ်ႇမီးမႃးလႆႈ။ ၽူႈမီးတၢင်းႁူႉ ၸုိဝ်ႈသဵင်ယ်ႂႇ ေၵႃႉၼုိင်ႈ
( Earl Nightingale ) ယၢမ်ႈလၢတ်ႈဝႃႈ တႃႇၸၢတ်ႈပၢၼ် တူဝ်ၸဝ်ႈၵဝ် ၶိုၼ်ႈယ်ႂႇ 100% ၼၼ်ႉမီး
ၼ်ႂးမုိဝ်းတူဝ်ၵဝ်ၵူၺ်း ၊ ၵူၺ်း တွၼ်ႈတႃႇ ၵူၼ်းၸိူဝ်း ၶိုၼ်ႈယ်ႂႇ လီပဵၼ်ၸူိဝ်းၼၼ်ႉေတႉ ၶဝ်ႁပ်ႉၶၢမ်ႇ
လႆႈလီယူႇ။ ၵွပ်ႈၼႆ ေတႁဵတ်းၵၢၼ်သင် ေတပဵၼ်လီလီၸႃႉၸႃႉ ဝူၼ်ႉဢဝ်ေသ ႁဵတ်းၵႂႃႇႁၢတ်းႁၢတ်း
ေပႃးေတပဵၼ်ၵူၼ်းၶိုၼ်ႈယ်ႂႇၼႆႉ ၶဝ်ေတဢမ်ႇမီးလွင်ႈတၢင်း ေၶႃႈဢၢင်ႈသင် ၶဝ်ေတႁဵတ်းၵႂႃႇႁၢတ်း
ႁၢတ်း သင်ႁဵတ်းၽိတ်းမႃးေၵႃႈ ၶဝ်ေတဢဝ် ပဵၼ်ၵၢၼ်တွၼ်ႈသွၼ် တွၼ်ႈတႃၶဝ်ၵူၺ်း ၊ ၵူၼ်းၸိူဝ်း
ၶိုၼ်ႈ်ယ်ႂႇ ၶဝ်ၼႆႉ ၶဝ်ၵႆႉၵႆႉ လၢတ်ႈဝႃႈ ေၶႃႈဢၢင်ႈ ၼႆႉပဵၼ် ေၶႃႈၵႂၢမ်း ၵႅၼ် ( Unlucky ) တွၼ်ႈတႃႇ
ၶဝ်ေသေသ ၵွပ်ႈၼႆ ႁဝ်းၶႃႈၶဝ်ေၵႃႈ မိူၼ်ၵၼ်ယဝ်ႉ တႃႇ တူဝ်ၸဝ်ႈၵဝ်ေတၶိုၼ်ႈယ်ႂႇၼႆႉ ေၶႃႈၵႂၢမ်း
ေၶႃႈဢၢင်ႈ ပဵၼ်ၼႆပဵၼ်ၼီ ၼႆႉ ႁ်ႂႈၶတ်းပႅတ်ႈ ႁ်ႂႈမၼ်းလႆႈ။
2. ေပႃးမီးလွင်ႈ တဵမ်ထူၼ်ႈ ယဝ်ႉၸွင်ႇႁဵတ်းၵၢၼ် ( Perfect )
ႁၢမ်ႉၼမ် ပီႈၼွင်ႉတႆးႁဝ်း ဢမ်ႇၼၼ် ၵူၼ်းတၢင်းၼမ် ေပႃးေတႁဵတ်းၵၢၼ် ေတႁဵတ်းသင်
ေၵႃႈယဝ်ႉ ၵႆႉဢွၼ်ၵၼ်လၢတ်ႈလွင်ႈငိုၼ်း လွင်ႈတွင်း လွင်ႈတဵမ်ထူၼ်ႈ ေသေသ။ သင်ဝႃႈ ေပႃးၵုမ်ႇ
ၼင်ႈေသလၢတ်ႈ ဝႃႈဢမ်ႇတဵမ်ထူၼ်ႈ ၵူၺ်းေတႉ ၵဝ်ၶႃႈတုိၼ်း ႁၢတ်းလၢတ်ႈ ယဝ်ႉမ်ႂးတုိၼ်းေတဢမ်ႇ
ၶိုၼ်ႇယ်ႂႇလႆႈ လႃးလႃး ၊ ေပႃးတဵမ်ထူၼ်ႈ ယဝ်ႉၸွင်ႇႁဵတ်းၵၢၼ် ဢၢၼ်ဝႃႈၼၼ်ႉ မၼ်းပဵၼ် ေၶႃႈၵႂၢမ်း
မၼ်းပဵၼ် ၽူႈၶဵၼ် ေယးၵႃႇ ၼ်ႂးတူဝ်ႁဝ်းၼုိင်ႈဢၼ်ယူႇယဝ်ႉ ၵွပ်ႈၼႆ ၼႆႉေၵႃႈ ႁဝ်းေတလႆႈ ၶတ်း
ပႅတ်ႈ ႁ်ႂႈမၼ်းထုိင်တီႈ တႃႇတူဝ်ၸဝ်ႈၵဝ်ႇႁဝ်းေတၶိုၼ်ႈယ်ႂႇ။
ေပႃးေတႁဵတ်းၵၢၼ် မီးပၼ်ႁႃမႃးေၵႃႈ ေတၵႆႉ မႃးပဵၼ် မူိဝ်ႈႁဝ်းပႆႇပဵၼ် လွင်ႈတူဝ်ႈတၢၼ်း
(Ready) ေသေသ။ ၵူၼ်းႁဝ်းၼႆႉ ၽ်ႂၽ်ႂေၵႃႈ ေတယၢမ်ႈပဵၼ်ယူႇဝႃႈ ပႆႇတူဝ်ႈတၢၼ်း ႄလႈ လႆႈတွပ်ႇ
လိၵ်ႈ ၊ ပႆႇတူဝ်ႈတၢၼ်း ႄလႈ လႆႈႁဵတ်းၵၢၼ် ၊ ပႆႇတူဝ်ႈတၢၼ်း သင်ႄလႈ လႆႈေတႁဵတ်းၵၢၼ် ပၢႆးမၢၵ်ႈ
မီးေၵႃႈ ေတမီးတၢင်းၼမ်ယူႇ ၊ ၵူၺ်းလွင်ႈၸူိဝ်းၼၼ်ႉ ႁဝ်းေပႃး လႆႈၶၢမ်ႈပူၼ်ႉ မႃးမူတ်းယဝ်ႉ ဢမ်ႇ
ၸ်ႂႈႁႃး ။ ၵွပ်ႈၼႆ မိူဝ်ႈမီးၶၢဝ်းယၢမ်း ယႃႇေပ ႁ်ႂႈၶၢဝ်းယၢမ်းသုမ်းလၢႆ ယႃႇေပပ်ႂႉၶၢဝ်းယၢမ်း ယႃႇေပပ်ႂႉမူိဝ်ႈ
ႁဝ်းတဵမ်ထူၼ်ႈ ၵူၺ်း ဢၼ်ႁဝ်းလူဝ်ႇႁဵတ်း မီးတၢင်းၼမ် ။ ၸၢတ်ႈပၢၼ် မူိင်းၵူၼ်းႁဝ်းၼႆႉ ေတလႆႈ
ႄတႇႁဵတ်းၵၢၼ် ၊ ေတလႆႈ တူၵ်းသုမ်း ၊ ေတလႆႈ လဵပ်ႈႁဵၼ်း ၊ ေတလႆႈမူၼ်ႉႄမး ယဝ်ႉေၵႃႈ ေတလႆႈ
ၶိုၼ်းႄတႇ ယူႇေသေသယူႇယဝ်ႉ။ ၵွပ်ႈၼႆ သင်ႁဝ်းၶတ်းလႆႈ ( Perfectionist ) လွင်ႈတဵမ်ထူၼ်ႈယဝ်ႉ
ၸွင်ႇႁဵတ်းၵၢၼ်ၼႆႉ ႁဝ်းေတၶိုၼ်ႈယ်ႂႇ ၼုိင်ႈဢၼ်ေၵႃႈပႃး ။
3. လွင်ႈၼမ်ႉၸ်ႂၵူဝ် ( Embarrass )
- ၵူဝ်ၼႃႈတႃလူႉ
- ၵူဝ်လႆႈ လၢတ်ႈေတႃႇပိူၼ်ႈ ၶၢၼ်ႉလၢတ်ႈေတႃႇပိူၼ်ႈ
- ၵူဝ်လႆႈ တၢင်းဢၢႆ
- ၵူဝ်ပိူၼ်ႈ ဢမ်ႇႁၼ်လီႁဝ်း
- ၵူဝ်လႆႈ တူၵ်းသုမ်း
- ၵူဝ်ပိူၼ်ႈ ဢမ်ႇႁၼ်လီႁဝ်း
ၵူၼ်းႁဝ်းၼႆႉ မၼ်းေၵႃႈမီး လွင်ႈတၢင်းၵူဝ်ၽ်ႂမၼ်းယူႇ ၊ ယွၼ်ႉသင်လႃႇ ၊ ၵွပ်ႈသင်လႃႇ ၊ ၵွပ်ႈဝႃႈ
မၼ်းပဵၼ် ၵၢၼ်ၾိၵ်းႁဝ်း ႄလႈ ပဵၼ်လွင်ႈၵူဝ်ၸိူဝ်း 6 မဵဝ်းၼႆႉၵူၺ်း ေပႃးႁဝ်းၵႆႉ ႁဵတ်း ၵႆႉလၢတ်ႈမၼ်း
ေၵႃႈပဵၼ် ၵၢၼ်ငႆႈ ( Easygoing ) တွၼ်ႈတႃႇႁဝ်းယူႇ။ ၵွပ်ႈၼႆႈ ယွၼ်ႉပဵၼ်ၵၢၼ်တၢင်းၵူဝ်ပိူၼ်ႈႄလႈ
ယႃႇႁ်ႂႈမၼ်း မႃးပဵၼ် ၵၢၼ်ၶတ်း လွင်ႈၶိုၼ်ႈယ်ႂႇ တူဝ်ၵဝ်ႁဝ်းေသၵမ်း ၊ ၵူၼ်းၶိုၼ်ႈယ်ႂႇ ၶိုၼ်ႈၼႆႉ ၶဝ်
တုိၼ်းဢမ်ႇမီးတၢင်းၵူဝ်သင် ၵွပ်ႈသင်လႃႇ ၵွပ်ႈၶဝ်ႁူႉဝႆႉဝႃႈ ေတလႆႈၵူဝ်တီႈလ်ႂ ေတဢမ်ႇလႆႈၵူဝ်တီႈလ်ႂ
ၼၼ်ႉ ဝႆႉယဝ်ႉ ၊
4. ၶတ်းပႅတ်ႈ ၵဝ်ေတၵိုမ်းၵမ် ႁ်ႂႈမၼ်းလႆႈၵူႈလွင်ႈ ( All Controls )
ၵူၼ်းဢၼ်ဝႃႈၼႆႉ ႁဝ်းေတၵႂႃႇႁႃ ၵုိမ်းၵမ် ထိင်းသိမ်း ၵူႈလွင်ႈ ၵူးဢၼ်ဢမ်ႇလႆႈ ၊ မၢင်လွင်ႈ
ေၵႃႈေတၵိုမ်းၵမ်လႆႈ ထိင်းသိမ်းလႆႈ ၊ မၢင်လွင်ႈေၵႃႈ ေတဢမ်ႇလႆႈ ။ ၵွပ်ႈၼႆ ၸူိဝ်းဢၼ် တူဝ်ၸဝ်ႈၵဝ်
ၵိုမ်းၵမ်လႆႈ ထိင်းသိမ်းလႆႈၼၼ်ႉ ေတလႆႈႁ်ႂႈၸ်ႂ ႁ်ႂႈေၶႃး ( Focus ) ေသႁဵတ်းသၢင်ႈၵႂႃႇ ။ ယုၵ်ႉႄၼ
တူဝ်ယၢင်ႇ ( For Example ) လွင်ႈတူဝ်ၸဝ်ႈၵဝ် ၊ လွင်ႈေၸးၸိမ်ႇ ၊ လွင်ႈၸ်ႂ ၊ လွင်ႈလၢတ်ႈၸႃ ႁဝ်း
ၸူိဝ်းၼႆႉ ေတလႆႈ ႁ်ႂႈၸ်ႂ ႁ်ႂႈေၶႃး ( Focus ) ေသ ယူၵႂႃႇ ႁ်ႂႈလႆႈ။
သင်ဝႃႈ တူဝ်ၸဝ်ႈၵဝ် သမ်ႉၶႆႈၵႂႃႇ ႁႃထိင်းသိမ်း ၵိုမ်းၵမ် ၵူႈလွင်ႈလွင်ႈ ၼႆ ၸုိင်တူဝ်ၸဝ်ႈၵဝ်
ေတလႆႈမီးလွင်ႈၸ်ႂၸႃႉ ႄလႈ ၸ်ႂသဵင်ႈ ၊ လိုၼ်းသုတ်းမႃး ၶိုၼ်းေတေမႃထၢင်ႇ ဝႃႈ တူဝ်ၸဝ်ႈၵဝ်ႇ ၼႆႉ
ဢမ်ႇမီးၼမ်ႉၵတ်ႉသင် ဢမ်ႇႁဵတ်းပဵၼ်သင်လႆႈ ၊ ယဝ်ႉေတသုတ်းပႃး ၶၢဝ်းယၢမ်း ၵၢၼ်ငၢၼ်း ဢၼ်
တူဝ်ၸဝ်ႈၵဝ်ႇေတၶိုၼ်ႈယ်ႂႇ မူိဝ်ႈၼၼ်ႉ ။ ၵွပ်ႈၼႆ လွင်ႈၶႆႈၵိုမ်းၵမ် ၵူႈလွင်ႈၼႆႉေၵႃႈ လွင်ႈ်ယ်ႂႇေတႉ
ေတႉ ေပႃးမီးၸ်ႂ ေလႃးၽႃႉ ေသႁဵတ်းၵႂႃႇတိၵ်းတိၵ်း ၵၢၼ်ငၢၼ်းတူဝ်ၸဝ်ႈၵဝ် ေတတူၵ်းသုမ်းဢမ်ႇ
ႁၢင်ႉ။
5. ၶတ်းပႅတ်ႈ လွင်ႈၵဝ်ႇၵဝ်ႇ ( Mindset )
သင်ၶႆႈ ၶိုၼ်ႈယ်ႂႇ ၼႆၸုိင်ႈ လွင်ႈၵဝ်ႇၵဝ်ႇ ႁဝ်းၸူိဝ်းၼၼ်ႉ မၢင်လွင်ႈ ေၵႃႈထုၵ်ႇလီၶတ်းပႅတ်ႈ
ေၵႃႈေတမီးယူႇ ၊ ဝၼ်းမူိဝ်ႈၼႆႉ ၵွပ်ႈသင်မၼ်းၶိုၼ်ႈယ်ႂႇ ၵွပ်ႈသင် မၼ်းပဵၼ် ၽူႈဢွၼ်ႁူဝ် ၊ ၵွပ်ႈလွင်ႈ
ပိုၼ်းၵဝ်ႇၵဝ်ႇ မၼ်းႁဵတ်းသၢင်ႈ ပၼ်ပႃးမႃးၸွမ်းေၵႃႈ ဝႃႈပႃးလႆႈ ယူႇ ။ ယုၵ်ႉႄၼတူဝ်ယၢင်ႇ ( For
Example ) မိူဝ်ႈပၢၼ် ၶုၼ်ႈသႃႇ ( MTA ) ၼၼ်ႉ ပိူၼ်ႈဢွၼ်ၵၼ် ႄၶႉၵၼ် ႁၢႆႉ ႄၶႉၵၼ် ၵိၼ်ၼိူဝ်ႉ
ၵူၼ်း ၸႃႉၵႂႃႇ ၸူိဝ်းၼႆႉ ေတဢဝ်မႃးၸ်ႂႉ ၶိုၼ်း ၵပ်ႈပၢၼ် ဝၼ်းမူိဝ်ႈၼႆႉ ဢမ်ႇလႆႈ ၊ ၸူိဝ်းၼႆႉ မၼ်းပ
ပဵၼ် လွင်ႈၶတ်းၵႂႃႇတၢင်းၶိုၼ်ႈယ်ႂႇ မုၵ်ႉၸုမ်းႁဝ်းဢမ်ႇၵႃး ၶတ်းပႃး တၢင်းၵႂႃႇ ၸၢတ်ႈပၢၼ် တူဝ်ၸဝ်ႈ
ၵဝ်ႇ ေၵႃႈပႃး။
ၵွပ်ႈၼႆ လွင်ႈတႃႇတူဝ်ႁဝ်းေတၶိုၼ်ႈယ်ႂႇ ၼႆႉေၵႃႈ ေတလႆႈၶတ်းပႅတ်ႈပႃး လွင်ႈၵဝ်ႇၵဝ်ႇပႃးၵမ်ႈ
ၽွင်ႈယူႇ ၊ ဝၼ်းမူိဝ်ႈၼႆႉ ပိူၼ်ႈဢွၼ်ၵၼ် ႁဵတ်းၵၢၼ်ၵႂႃႇၸွမ်း ငၢႆးလၢႆး ၵမ်ႇၾႃႇ ။ ဢၼ်တူဝ်ၸဝ်ႈၵဝ်ႇ
ၶႆႈပဵၼ် ဢၼ်တူဝ်ၸဝ်ႈၵဝ်ႇ ၶႆႈၶိုၼ်ႈယ်ႂႇ ဢွင်ႇမဵင်ႇ ၊ ဢၼ်တူဝ်ၸဝ်ႈၵဝ် ၶွႆၵူၼ်းေသေၵႃႉေၵႃႉ တူဝ်း
မၼ်းလႃႈ လွင်ႈ Mindset မၼ်း မၢင်လွင်ႈ မၼ်းဢမ်ႇမိူၼ်ႁဝ်း ၊ ေပႃးႁဝ်းၶွႆမၼ်း ႁဵတ်းႁ်ႂႈမိူၼ်ႈမၼ်း
ႁဵတ်းႁ်ႂႈ လွင်ႈ Mindset မၼ်းၶဝ်ႈမႃးၸူး ႁဝ်းႁ်ႂႈမိူၼ်ႈမၼ်း လႆႈႄလႈ ၵၢၼ်ဢၼ်ႁဝ်းႁဵတ်း ၵၢၼ်
ဢၼ်တူဝ်ၸဝ်ႈၵဝ်ႇ လႆႈဢဝ်ပုၼ်ႈၽွၼ်း ၼၼ်ႉေၵႃႈ တုိၼ်းေတၶိုၼ်ႈယ်ႂႇ ၵႂႃႇၼႃႈ။
6. ၶတ်းပႅတ်ႈ လွင်ႈမီးၸ်ႂ ၶႆႈၶိုၼ်ႈယ်ႂႇ ၵမ်းလဵဝ် ( Successful )
ၼမ်ႉၸ်ႂဢၼ်ဝႃႈ ၵဝ်ၶႆႈၶိုၼ်ႈယ်ႂႇ ၵဝ်ၶႃႈပဵၼ် သေထး မူိဝ်းၼႆႉ ၵမ်းလဵဝ် ၸူိဝ်းၼႆႉ ေတလႆႈ
ၶတ်းပႅတ်ႈ ႁ်ႂႈမၼ်းလႆႈ ထိုင်တီႈ ၊ လူဝ်ႇႁဵတ်းလၢႆး ႁဝ်းႁဵတ်းၵၢၼ် ဝၼ်းမူိဝ်ႈၼႆႉ ၼွၼ်းမူိဝ်ႈၼႆႉ မူိဝ်ႈ
ၽုၵ်ႈေတလႆႈပဵၼ် သေထး ၼႆၵူၺ်း ၊ ႁဵတ်းမူိဝ်ႈၼႆႉ ပဵၼ်သေထးမူိဝ်ႈၼႆႉ ဢမ်ႇမီးၽ်ႂ ။ တႃႇေတလႆႈ
ငိုၼ်း ေတႃႇၼင်ႇၵူၼ်း သ်ႂႇထီႇ သ်ႂႇမူိဝ်ႈၼႆႉ ေပႃးလိူၼ်မူတ်း ဢမ်ႇၼၼ် ေပႃးၵၢင်လိူၼ်မႃး ၸွင်ႇ
ဢွၵ်ႇ ၵူၼ်းသ်ႂႇ ၵူၼ်းႁဵတ်း မၼ်းေၵႃႈ ၵိၼ်ၵႂႃႇလွႆးလွႆးေသ ေတႁႃ သ်ႂႇ ၵၢၼ်လဵပ်ႈႁဵၼ်းယူႇ ေသႇ
ေသႇ။
လွင်ႈတႃႇတူဝ်ၸဝ်ႈၵဝ်ေတၶိုၼ်ႈယ်ႂႇ ၼႆႉေတတၢမ်းဝႂၢင်းပၼ် ေတမီးယူႇသွင်လွင်ႈ ၊ ၼၼ်ႉ
ေၵႃးပဵၼ် လွင်ႈတၢင်းၶတ်းၸ်ႂ ႄလႈ လွင်ႈသ်ႂႇၸ်ႂ ဢမ်ႇၼၼ် လွင်ႈၶၢမ်ႇသုမ်း။ သွင်ဢၼ် ၼႆႉ ၵူၼ်း
ၸူိဝ်းဢၼ်ပိူၼ်ႈ ၶိုၼ်ႈယ်ႂႇ ဢွင်ႇမဵင်ႇ မႃးၼႆႉ ၶဝ်ေတလႆႈပၼ်ၵူးေၵႃႉ ။ တူဝ်ၸဝ်ႈၵဝ်ႇသမ်ႉ ဢမ်ႇၶႆႈ
ၶၢမ်ႇသုမ်း ၶႆႈပဵၼ် ၵူၼ်းၶႆႈလႆႈ မဵဝ်းလဵဝ်ၵူၺ်းေၵႃႈ ဢမ်ႇပဵၼ် ၊ မၼ်းမူိၼ်ၵူၼ်းၶႆႈ ႁ်ႂႈမိူင်းလႅင်းၵူၺ်း
ဢမ်ႇၶႆႈႁ်ႂႈလပ်ႉသိင်ႇဝႆႉ။ သင်ဝႃႈ တူဝ်ၸဝ်ႈၵဝ် ေတၶၢမ်ႇသုမ်း ဢမ်ႇၼၼ် လွင်ႈသ်ႂႇၸ်ႂ ႄလႈ လွင်ႈ
ၶတ်းၸ်ႂ ၼႆၸုိင် လွင်ႈၶိုၼ်ႈယ်ႂႇ ႁ်ႂႈၸၢတ်ႈပၢၼ် မၼ်းႁၢင်ႈလီ ၼၼ်ႉ ေတမႃးၸူး မ်ႂးတိုၼ်းဢမ်ႇ
ႁၢင်ႉယဝ်ႉ။
7. ၶတ်းပႅတ်ႈ တၢင်းဝူၼ်ႉ လွင်ႈဢမ်ႇလီ ( Negative Thinking )
ၵူၼ်းမီးတၢင်း ဝူၼ်ႉလွင်ႈဢမ်ႇလီ ၊ ၵူၼ်း ဢမ်ႇေမႃတူၺ်း လွင်ႈပိူၼ်ႈဢမ်ႇလီ ၊ ၵႂႃႇသၢႆႉ ၵႂႃႇ
ၶႂႃႇ ၵႆႉၵႆႉ ႁႃလၢတ်ႈလွင်ႈပိူၼ်ႈ ၊ ၵူၼ်းၸူိဝ်းၼႆႉ ၶဝ်လုၵ်ႉမႃးတီႈ လွင်ႈတိူဝ်ႉၸ်ႂလၢႆလၢႆ ႄလႈ ၸွင်ႇမႃး
ပဵၼ်ၵူၼ်း ၵႆႉလၢတ်ႈလွင်ႈပိူၼ်ႈ ဝူၼ်ႉလွင်ႈႁၢႆႉေတႃႇပိူၼ်ႈ။ ဢၼ်လမ်လွင်ႈေတႉ ၶႆႈေမႃဝူၼ်ႉ လွင်ႈ
ဢမ်ႇလီ ၵႃႈႁိုဝ်ေၵႃႈယဝ်ႉ ဢမ်ႇၼၼ် ၶႆႈေမႃဝူၼ်ႉေတႃႇၵူၼ်းတၢင်းၼမ် လွင်ႈလီ ၵႃႈႁိုဝ်ေၵႃႈယဝ်ႉၶဝ်
ၸိူဝ်းၼႆႉ လႆႈဝႃႈေတလႆႈ မူၼ်ႉေမး ၶဝ်တၢင်းပဵၼ် ေယးၵႃႇ ၶၢဝ်းယၢမ်းယူႇ။
သင်ဝႃႈၵူၼ်းေၵႃႉၼုိင်ႈ ေမႃဝူၼ်ႉလွင်ႈလီ ႁဵတ်းလွင်ႈလီ ၊ ထႅင်ႈေၵႃႉၼုိင်ႈသမ်ႉ ႁဵတ်းလွင်ႈႁၢႆႉ
ဝူၼ်ႉလွင်ႈႁၢႆႉၼႆၸုိင်ႈ သင်ၶဝ် လႆႈႁဵတ်းၵၢၼ် ၸွမ်းၵၼ်မႃး သင်ႁဝ်းလႆႈၸ်ႂလၢႆးႁဵတ်းမၼ်းၼႆၸုိင်
ႁဝ်းေၵႃႈ ေတၸပ်းမၼ်း။ ၵူၺ်းၼႃႇ ၵူၼ်းတၢင်းၼမ် ေတေမႃဝူၼ်ႉလွင်ႈႁၢႆႉ ( Negative Thinking )
လၢႆလၢႆ ၊ ေပႃးႁူႉဝႃႈ ပဵၼ်လွင်ႈႁၢႆႉ ႁဝ်းေတလႆႈ ယူႇပႅတ်ႈမၼ်းၵႆၵႆ ယႃႇေပယူၸမ်။ သင်ဝႃႈ ဝၼ်းၼုိင်ႈ
တူဝ်ၸဝ်ႈၵဝ်ႇ ၶိုၼ်ႈယ်ႂႇ မႃးၼႆၸုိင် ဢမ်ႇႁိုဝ်သင် ဝၼ်းၼုိင်ႈ မၼ်းေၵႃႈ ေတၶတ်းၸ်ႂ လမ်းမႃးၸွမ်း
တၢင်းလင်မၼ်းယူႇ။
8. ၶတ်းပႅတ်ႈ လွင်ႈဢၼ်ဢမ်ႇ ႁၢတ်းထဵင်ပိူၼ်ႈ ( Argument )
ၶႃႈမႃးတူၺ်း ၵူၼ်းႁဝ်း ၵမ်ႉပႃႇၼမ် လၢတ်ႈသင် ၊ ဝႃႈသင် ေၵႃႈယဝ်ႉ ၵႆႉၵႆႉလၢတ်ႈဝႃႈ ေဢႃႈ
ၶႃႈ ေဢႃႈၶႃႈ ၵူၺ်း ၊ မၢႆထုိင်ဝႃႈ ႁၼ်လီၸွမ်းၵူႈလွင်ႈလွင်ႈ ၵူႈဢၼ်ဢၼ် ၊ ၵူၼ်းႁဝ်း ပိူၼ်ႈၵႆႉလၢတ်ႈ
ဝႃႈ သင်ႁဵတ်းၸွမ်း ထွမ်ႇၸွမ်း ဢၼ်ပိူၼ်ႈလၢတ်ႈၼႆ ပိူၼ်ႈသမ်ႉၵျိႃၵ်ႈၼမ် ၊ သမ်ႉမီးၼမ်ႉၸ်ႂ ေသႇတ
ၼႃႇ ၼမ်လိူဝ်ထႅင်ႈ ၶဝ်ၵႆႉ ဢွၼ်ၵၼ် ႁၼ်ထုိင်လီဝႃႈ ပဵၼ်ၵူၼ်းလီ ၵူၼ်းၶိုၵ်ႉ။
ယွၼ်ႉႁဝ်းၵႆႉၵႆႉလၢတ်ႈဝႃႈ ေဢႃႈၶႃႈ ေဢႃႈၶႃႈ ၵူၺ်းတိၵ်းတိၵ်း ႄလႈ မၼ်းေတပၼ် ႁဝ်းၵႂႃႇ
လွင်ႈ သုၵ်ႉၸ်ႂ ႄလႈ လွင်ႈဢွၵ်းမႆႈ ၵႂႃႇ ၊ ၵုမ်ႇလႆႈဝူၼ်ႉ ၵုမ်ႇလႆႈႁဵတ်း ၵၢၼ်ပၼ်ၶဝ်ၵူၺ်း ႄလႈ ဝၢႆႈ
လိုၼ်းမႃး ၵၢၼ်ၼႃႈတႃ တူဝ်ၸဝ်ႈ ၵဝ်ႇေၵႃႈ ေတဢမ်ႇမီးၶၢဝ်းယၢမ်းႁဵတ်း ၵုမ်ႇႁႃ ႁဵတ်းၵၢၼ် ပိူၼ်ႈ
တိၵ်းတိၵ်း ၊ သင်ဝႃႈ တူဝ်ၸဝ်ႈၵဝ်ဢမ်ႇႁၼ်လီၸွမ်း ဢမ်ႇလႆႈၸ်ႂၼႆၸိုင် လုၵ်ႉသၢင်ၶတ်းလႆႈ ဢမ်ႇ
လူဝ်ႇၵူဝ်ႇ ၽ်ႂ တႆႈႁဝ်းၼႆႉ သမ်ႉ ၵႆႉဢွၼ်ၵၼ်ၶၢၼ်ႉ ထဵင်ပိူၼ်ႈ ၶႆႈယူၵတ်းၵတ်း ဢမ်ႇၶႆႈႁႃ ပၼ်ႁႃ
သင် ႄလႈ မၢၼ်ႈမႃးယူႇမူိင်းတႆး ဢဝ်ၵူၼ်းမူိင်းတႆးတၢႆ ၵၢၼ်ႉၼၢင်းယိင်း ဢၢၼ်ႇေၵႃႉမၼ်းေပႃးဢမ်ႇ
လႆႈ ၵွပ်ႈႁဝ်းယူႇ ၽ်ႂယူႇမၼ်း ဢမ်ႇၶဝ်ႈၸ်ႂ ဢမ်ႇၶႆႈမီး လွင်ႈသုၵ်ႉသၢၵ်ႉၸ်ႂ ႄလႈ ၸွင်ႇလႆႈၺႃးပိူၼ်ႈ
ေပႉၵိၼ်။
ၵွပ်ႈႁဝ်းလုၵ်ႉထဵင်ပိူၼ်ႈ ႄလႈ ယႃႇေပထၢင်ႇၶိုၼ်း တူဝ်ၸဝ်ႈၵဝ် ဝႃႈတူၺ်းတူဝ်ၸဝ်ႈၵဝ်ႇ
ပူၼ်ႉလိူဝ် ၊ ယဝ်ႉဢမ်ႇလူဝ်ႇၵႂႃႇႁႃ ဢဝ်တူဝ်ၸဝ်ႈၵဝ်ႇတႅၵ်ႈၼူိင်း ပိူၼ်ႈ။ သင်ႁဝ်း ေတၶတ်း လႅၵ်ႈလၢႆႈ
ပႅတ်ႈ ပၢႆးဝူၼ်ႉ ဢၼ်ၼႆႉလႆႈၸိုင် ၸၢတ်ႈပၢၼ်ႁဝ်းေၵႃႈ ၸင်ႇေတၶိုၼ်ႈယ်ႂႇ မႃးထႅင်ႈ ၊ ယဝ်ႉေတထုိင်
ေၶႃႈယိူင်းဢၢၼ်း မ်ႂးဢၼ်ၶႆႈလႆႈၶႆႈပဵၼ် ဢမ်ႇႁၢင်ႉ။
တၢင်းႁၼ်ထုိင်ၶႃႈ ယဝ်ႉၼႆႉပဵၼ် ၵၢၼ်လဵပ်ႈႁဵၼ်း တူဝ်ၶႃႈ ဢၼ်လႆႈႁၼ်မႃး ၺႃးမႃး
ၸူိဝ်းၼႆႉ သင်ၽူႈလူလိၵ်ႈၶဝ် လူယဝ်ႉ ယုမ်ႇယၢမ်ဝႃႈ ေတမီးၽွၼ်းလီ ႄလႈ ေတႁဵတ်း ႁ်ႂႈၸၢတ်ႈ
ပၢၼ်သူၸဝ်ႈ ေတၶိုၼ်ႈယ်ႂႇ လႆႈယူႇ ၊ သင်ဝႃႈ ၶႃႈႁဝ်း လႆႈတႅမ်ႈၽိတ်း မီးတီႈႄၼး ၼႆၸုိင် ပွႆဝႂၢင်း
ၶႂၢင်း ပၼ်ၶႃႈႁဝ်းယ်ႂႇယ်ႂႇ ၼမ်ၼမ် ေသၵမ်း ငိၼ်းၸူမ်းၼမ်ၼမ်ၶႃႈ မ်ႂႇသုင်ၶႃႈ။
ၸၢႆးသႅင်သုိၵ်း ( Tai Management @ Tai Strategy )
Post >>> ShanStateDefenceArmy


text:
တိူၵ်ႈသွၼ်လိၵ်ႈ ပုပ်ႉပႃႇရူင်ႇ ဝဵင်းလွႆၶေႃ ၸႄႈမိူင်းယၢင်းလႅင် တေသူင်ႇလုၵ်ႈႁဵၼ်း သင်ၶၸဝ်ႈ မိူဝ်းယူႇၶိုၼ်းဝၢၼ်ႈၽႂ်မိူင်းမၼ်းၸူဝ်ႈၶၢဝ်း ၽွင်းဝၢၼ်ႈမိူင်းဢမ်ႇၼိမ်သဝ်း ပၢင်တိုၵ်းသိုၵ်းသိူဝ် ၽႄႈလၢမ်းႁႅင်း ။
ပေႃးထိုင်မႃး ဝၼ်းတီႈ 12-13/1/2022 ၶၢဝ်းတၢင်းသွင်ဝၼ်းၼႆႉ ယူႇတီႈၽူႈမီးပုၼ်ႈၽွၼ်း ၼႂ်းတိူၵ်ႈသွၼ်လိၵ်ႈပုပ်ႉပႃႇရူင်ႇ ဝဵင်းလွႆၵေႃႇ (လွႆ ၶေႃ) ၸႄႈမိူင်းယၢင်းလႅင် တေဢဝ်လုၵ်ႈႁဵၼ်း သင်ၶၸဝ်ႈသူင်ႇပွၵ်ႈၶိုၼ်းႁိူၼ်းယေးဝႆႉၸူဝ်ႈၶၢဝ်းလႄႈ ႁႂ်ႈပေႃႈမႄႈၽူႈတူၺ်းလူ မႃးႁပ်ႉလုၵ်ႈလၢၼ်ၽႂ်မၼ်း တီႈတိူၵ်ႈၵမထၢၼ်း တိုဝ်ႉၸၢႆးၶႃး လႅၼ်လိၼ် တႆး-ယၢင်းလႅင် ဝႃႈၼႆ။
ၸဝ်ႈၶူးဢႃႇတိတ်ႉၸ ၶူးသွၼ်ဝတ်ႉပုပ်ႉပႃႇရူင်ႇ ဝဵင်းလွႆၶေႃ လၢတ်ႈတီႈၽူႈတွႆႇႁွၵ်ႈဝႃႈ – “ပၢင်တိုၵ်းၵေႃႈ သမ်ႉပဵၼ်ႁႅင်း သဵင်ၵွင်ႈသဵင်မၢၵ်ႇၵေႃႈ ႁႅင်းၼႃႇ။ ပၢင်တိုၵ်း ထိုင်မႃးၼႂ်းဝဵင်းယဝ်ႉ။ ယဝ်ႉၵေႃႈ ၸဝ်ႈသၢင်ႇမၢင်ပႃးသမ်ႉ တိုၵ်ႉလဵၵ်ႉႁႅင်းၼႃႇ ၵူဝ်တုမ်ႉတိူဝ်ႉပၢႆးၸႂ်ၶဝ်။ ၸူဝ်ႈတိုၵ်ႉၶၢႆႉၵၼ်လႆႈၼႆႉ တေၶၢႆႉၶဝ်ၸဝ်ႈဝႆႉတီႈလွတ်ႈၽေး ၵမ်းၼိုင်ႈ”- ဝႃႈၼႆ။
တႃႇတေဢဝ်ၸဝ်ႈသၢင်ႇဢွၼ်ႇႁဵၼ်းလိၵ်ႈတီႈ ဝတ်ႉပုပ်ႉပႃႇရူင်ႇ သူင်ႇၶိုၼ်းၼႂ်းမိုဝ်းပေႃႈမႄႈ ၼၼ်ႉ သင်ၶၸဝ်ႈလႄႈ ၽူႈမီးပုၼ်ႈၽွၼ်းလႆႈႁဵၼ်းလိၵ်ႈပိုၼ်ၽၢဝ်ႇ ပွင်ႇလႅင်းထိုင်တီႈဝႆႉဝႃႈ – ၵူဝ် လုၵ်ႈႁဵၼ်းယၢပ်ႇၽိုတ်ႇယွၼ်ႉပၢင်တိုၵ်း ၊ ၾၢႆႇၼိုင်ႈ ၵွပ်ႈပိူဝ်ႈဢမ်ႇမီးၾႆးၾႃႉယဝ်ႉလႄႈၼမ်ႉတႃႇၸႂ်ႉတိုဝ်းၵေႃႈ ယၢပ်ႇ၊ တၵ်ႉၵႃႇသတ်ႉထႃးၼႂ်း ဝဵင်းလွႆၶေႃ လႆႈဢွၼ်ၵၼ်ပၢႆႈၽေးသိုၵ်းလႄႈ တႃႇသွမ်းပၢၼ်းသင်ၶၸဝ်ႈၵေႃႈတေယၢပ်ႇၽိုတ်ႇ။ ၵူဝ်ဢမ်ႇပေႉၵၼ်ၵႂႃႇလႆႈ ၶၢဝ်းယၢဝ်းလႄႈၸင်ႇတေသူင်ႇသင်ၶၸဝ်ႈပွၵ်ႈၶိုၼ်းႁိူၼ်းယေးဝႃႈၼႆ။
တီႈတိူၵ်ႈသွၼ်လိၵ်ႈပုပ်ႉပႃႇရူင်ႇၼႆႉ လုၵ်ႈႁဵၼ်းသင်ၶၸဝ်ႈမီး 100 ပၢႆ ပဵၼ်သင်ၶၸဝ်ႈ လုၵ်ႉမိူင်းတႆး မႃးၶိုၼ်ႈႁဵၼ်း ၵမ်ႈၼမ် ။
ၼႂ်းဝၼ်းတီႈ 12-13/1/2022 ၶၢဝ်းတၢင်းသွင်ဝၼ်းၼႆႉ သင်ၶၸဝ်ႈတီႈဝတ်ႉ တေဢဝ်ပုၼ်ႈၽွၼ်း တေႃႉၸဝ်ႈသၢင်ႇဢွၼ်ႇသူင်ႇပၼ် တီႈတိူၵ်ႈၵမ်ႇမထၢၼ်း တိုဝ်ႉၸၢႆးၶႃးလႅၼ်လိၼ်တႆး-ယၢင်းလႅင် ၊ ႁႂ်ႈပေႃႈမႄႈ ၽူႈတူၺ်းလူၸဝ်ႈသၢင်ႇမႃးႁပ်ႉတီႈၼၼ်ႈ ဝႃႈၼႆ။
“မိူဝ်ႈၽုၵ်ႈ မိူဝ်ႈႁိုဝ်းၼႆႉ ႁဝ်းၸဝ်ႈၶဝ် တေပၼ်ပုၼ်ႈၽွၼ်းၵၼ်သေ ဢဝ်ၸဝ်ႈသၢင်ႇဢွၼ်ႇ မွပ်ႈသူင်ႇပၼ်ၼႂ်းမိုဝ်း ပေႃႈမႄႈ ဢၼ်မႃးႁပ်ႉ တီႈတိူၵ်ႈၵမထၢၼ်းတိုဝ်ႉၸၢႆးၶႃး လႅၼ်လိၼ် တႆး-ယၢင်းလႅင်။ သင်ဝႃႈယူႇၵႆၼႃႇၽႅဝ် တႃႇတေမႃးထိုင်ၼၼ်ႈတေ ႁိုင် 4-5 ဝၼ်းၼႆၵေႃႈဢမ်ႇပဵၼ်သင် လၢတ်ႈမႃးလႆႈ။ ၸဝ်ႈသၢင်ႇယူႇၵႆႁႅင်းၼၼ်ႉ သင်ဝႃႈဢမ်ႇၶႂ်ႈမိူဝ်းၼႆၵေႃႈ သိုပ်ႇယူႇၵႂႃႇတီႈၵျွင်းၼႆႉၵေႃႈလႆႈယူႇ”- ၸဝ်ႈၶူးဢႃႇ တိတ်ႉၸ သိုပ်ႇလၢတ်ႈၼႄၼင်ႇၼႆ။
ၶၢဝ်းတၢင်း 4-5 ဝၼ်းမႃး ၼႂ်းၸႄႈဝဵင်းလွႆၵေႃႇ ၸႄႈမိူင်းယၢင်းလႅင် ၶွင်ႇသီႇသိုၵ်းမၢၼ်ႈ ယိုတ်းမိူင်း တင်း ၸုမ်းၵႅတ်ႇၶႄၵူၼ်းမိူင်း PDF ပဵၼ်ပၢင်တိုၵ်းၵၼ် ႁၢဝ်ႈႁႅင်း။ ၵူၼ်းမိူင်း လွႆၶေႃ ပၢႆႈႁွတ်ႈထိုင် ၼႂ်းမိူင်းတႆး ပွတ်းၸၢၼ်း ၼပ်ႉႁူဝ်ႁဵင်။


text:
ၽိုၼ်တၢမ်းငဝ်းလၢႆးၵဝ်ႉငဝ်ႈသုၼ်ႇလႆႈၵူၼ်းၸိုင်ႈတႆးမၢႆ 7/2016
ဝၼ်းထိ 12/10/2016
သိုၵ်းမၢၼ်ႈသူၼ်းသေႇပၢင်တိုၵ်းၸွမ်းၸုမ်းသိုၵ်းတႆးလူင်းလၢႆးမိုဝ်း NCA၊ ယိုဝ်းမၢၵ်ႇလူင်ၶဝ်ႈၼႂ်းပိုၼ်ႉတီႈၵူၼ်းမိူင်း ယူႇ သဝ်းလႄႈႁဵတ်းႁႂ်ႈၵူၼ်းမိူင်းမွၵ်ႈ 2,000 ၼႂ်းမိူင်းၵိုင်လႆႈပိုၼ်ႉပွႆႇပႅတ်ႈႁိူၼ်းယေး
ၵဝ်ႉငဝ်ႈသုၼ်ႇလႆႈၵူၼ်းၸိုင်ႈတႆးႁဝ်းၶႃႈသၢၼ်ၶတ်းလွင်ႈသိုၵ်းမၢၼ်ႈသူၼ်းသေႇႁႂ်ႈပဵၼ်ပၢင်တိုၵ်းၸွမ်းၶွင်ႇသီႇဢဝ်ၶိုၼ်းၸိုင်ႈတႆး/တပ်ႉသိုၵ်းၸိုင်ႈတႆး (RCSS/SSA) ၼႂ်းၸႄႈဝဵင်းမိူင်းၵိုင်ၸိုင်ႈတႆးပွတ်းၸၢၼ်းႁူမ်ႈဝႃႈၶွင်ႇသီႇဢဝ် ၶိုၼ်းၸိုင်ႈတႆး/တပ်ႉသိုၵ်း ၸိုင်ႈတႆးၼႆႉလူင်းလႆၢးမိုဝ်းၵိုတ်းယိုဝ်းပတ်းပိုၼ်ႉတူဝ်ႈမိူင်း (NCA) ဝႆႉယဝ်ႉသေတၵေႃႈယဝ်ႉ။ ပၢင်တိုၵ်းၼႆႉသိုၵ်းမၢၼ်ႈဢဝ်ၵွင်ႈ လူင်ယိုဝ်းၶဝ်ႈၼႂ်းပိုၼ်ႉတီႈဢၼ်ၵူၼ်းမိူင်းယူႇသဝ်း လႄႈ ႁဵတ်းႁႂ်ႈ ၵူၼ်းမိူင်းမွၵ်ႈ 2,000 လႆႈပိုၼ်ႉပွႆႇပႅတ်ႈႁိူၼ်းယေးသေပၢႆႈၽေး သိုၵ်းသိူဝ်တင်ႈတႄႇယၢင်ႈၶဝ်ႈၼႂ်းလိူၼ်ဢွၵ်ႊထူဝ်ႊပိူဝ်ႊ 2016 ၼႆႉမႃး။
မိူဝ်ႈဝၼ်းထိ 01/10/2016 ၼၼ်ႉသိုၵ်းမၢၼ်ႈၶလယ 292 ၼွင်ဝူဝ်းၸႄႈဝဵင်းလွၵ်ႈၸွၵ်ႇမွၵ်ႈ40 ဢမ်ႇပွင်ႇၶၢဝ်ႇမွၵ်ႇလၢတ်ႈၵူၼ်း ဝၢၼ်ႈပၢင်ပွႆးဢၼ်ယူႇတၢင်းႁွင်ႇလႄႈႁၢင်ႇၵႆဝဵင်းမိူင်းၵိုင်မွၵ်ႈ 25 လၵ်းၼၼ်ႉသင်သေၵႂႃႇပွႆႇၵူၼ်း 24 ၵေႃႉဢၼ်ၶွင်ႇသီႇဢဝ်ၶိုၼ်းၸိုင်ႈတႆး/ တပ်ႉသိုၵ်းၸိုင်ႈတႆးတိၺွပ်းၵုမ်းၶင်ဝႆႉၸိူဝ်းၵဵဝ်ႇၶွင်ႈ၊တိတ်းၸပ်းယႃႈ မဝ်းၵမ်လႄႈမူၼ်ႉမႄးတူဝ်ၸႂ်ပၼ်ၸိူဝ်းၼၼ်ႉ။ ၽွင်းသိုၵ်းမၢၼ်ႈပူၼ်ႉပႅၼ်ၶဝ်ႈၸွမ်းႁိမ်းႁွမ်းတပ်ႉပၢင်သဝ်း ၶွင်ႇသီႇဢဝ်ၶိုၼ်းၸိုင်ႈတႆး/တပ်ႉသိုၵ်းၸိုင်ႈတႆး RCSS/SSA ၼၼ်ႉ သွင်ၾၢႆႇလႆႈပဵၼ်ပၢင်တိုၵ်းၵၼ်တင်ႈတႄႇ ၶၢဝ်းယၢမ်း 4:00 ထိုင် 7:00 ႁူဝ်ၶမ်ႈၸွပ်ႉႁွမ်ႉ။
ဝႆၢးၼၼ်ႉထႅင်ႈဝၼ်းၼိုင်ႈသိုၵ်းမၢၼ်ႈၼႃးပွႆးၸႄႈဝဵင်းလၢႆးၶႃႈဢဵၼ်ႁႅင်းမွၵ်ႈ 200 ထႅမ်ႁႅင်းသိုၵ်းၶဝ်ႈ ၼႂ်းပိုၼ်ႉ တီႈၼၼ်ႉထႅင်ႈသေ လႆႈပဵၼ်ပၢင်တိုၵ်းၵၼ်ၸွမ်းတပ်ႉသိုၵ်းၸိုင်ႈတႆး RCSS/SSA တီႈႁိမ်းဝၢၼ်ႈ ၵုင်းသႃႇ ဢၼ်ယူႇတၢင်းၸဵင်ႇႁွင်ႇဝၼ်းဢွၵ်ႇပၢင်ပွႆး ႁၢင်ႇ ၵၼ်မွၵ်ႈၼိုင်ႈလၵ်း။ၶိူင်ႈမိၼ်တိုၵ်း(ႁိူဝ်းမိၼ်မႅင်းမီႈ) သိုၵ်းမၢၼ်ႈသွင်လမ်း ၵေႃႈမိၼ်ပၼ်ႇလဵပ်ႈၼိူဝ်ပိုၼ်ႉတီႈၼႆႈသေ ႁဵတ်း ႁႂ်ႈ ၵူၼ်းဝၢၼ်ႈပၢင်ပွႆး 700 ပၢႆ (ႁူမ်ႈပႃးမႄႈပႃးတွင်ႉ 15 ၵေႃႉ)၊ ဢိၵ်ႇတင်းၵူၼ်းဝၢၼ်ႈႁိမ်းႁွမ်းမွၵ်ႈ 200 မိူၼ်ဝၢၼ်ႈၼႃးလွႆ၊ ဝၢၼ်ႈမူင်ႈ၊ ႁူၺ်ႈၸိုၵ်ႉလႄႈၵုင်းသႃႇၸိူဝ်းၼႆႉလႆႈ ပိုၼ်ႉပွႆႇပႅတ်ႈႁိူၼ်းယေးသေပၢႆႈၽေးသေႃႉႁူမ်ႈတီႈဝတ်ႉ တူင်ႇလၢဝ်းဢၼ် ယူႇ တၢင်းဢွၵ်ႇပၢင်ပွႆးသေႁၢင်ႇၵၼ် မွၵ်ႈ 1 လၵ်းၶိုင်ႈ။ၵူၼ်းမိူင်းၼႂ်းတူင်ႇလၢဝ်းၵေႃႈမွၵ်ႈ 1,000 ၼၼ်ႉၵေႃႈ ၵႂႃႇၼွၼ်းတီႈဝတ်ႉ တူင်ႇ လၢဝ်းၵွပ်ႈဝႃႈ လွမ်ၵူဝ်ပၢင်တိုၵ်းၵိူတ်ႇၶိုၼ်ႈၼႂ်းဝၢၼ်ႈၼၼ်ႉယဝ်ႉ။
မိူဝ်ႈဝၼ်းထိ 03/10/2016 ၼၼ်ႉသိုၵ်းမၢၼ်ႈတပ်ႉ 292 ၶိုၼ်းထွႆဢွၵ်ႇပိုၼ်ႉတီႈဝၢၼ်ႈပၢင်ပွႆးသေဢဝ်ၵူၼ်းမိူင်း တီႈ ၶွၵ်ႈၵုမ်း ၶင် 24 ၵေႃႉလႄႈၵူၼ်းပႂ်ႉၶွၵ်ႈ (ၶွၵ်ႈမူၼ်ႉမႄးတူဝ်ၸႂ်ၵူၼ်းၸပ်းယႃႈမဝ်းၵမ်) 2 ၵေႃႉၼၼ်ႉၸိမ်ၸွမ်ႇ ၸွမ်းၼႂ်းၵႄႈၶဝ်ၵႂႃႇတီႈ တပ်ႉ ၶမယ 505 ဢၼ်မီးၼႂ်းၼမ်ႉလၼ်ႈလႄႈယူႇၼႃႈတၢင်းႁွင်ႇပၢင်ပွႆးသေ ႁၢင်ႇ ၵၼ်မွၵ်ႈ 20 လၵ်း။ ဝႆၢးၼၼ်ႉသိုၵ်းမၢၼ်ႈဢဝ် ၵွင်ႈလူင်ယိုဝ်းသႂ်ႇဝၢၼ်ႈပၢင်ပွႆးလႄႈႁဵတ်းႁႂ်ႈတိူဝ်ႉၺႃးႁိူၼ်းၵူၼ်းဢိၵ်ႇပႃး ရူတ်ႊၵူၼ်းမိူင်းၸိူဝ်းၼႆႉ။ ၵူၼ်းၸိူဝ်းထုၵ်ႇၵုမ်းၶင် ယွၼ်ႉလိူင်ႈယႃႈမဝ်းၵမ်ဢိၵ်ႇတင်းၼၢင်းယိင်းႁူၵ်း ၵေႃႉ ၺႃးသိုၵ်းမၢၼ်ႈတဵၵ်းႁႂ်ႈပႆၼႂ်းၵႄႈသၢႆသိုၵ်းမၢၼ်ႈၶဝ်၊ တိုၼ်းၸႅင်ႈလႅင်း ဝႃႈ မိူၼ်ဢဝ်ၵူၼ်းမိူင်းႁဵတ်းႁူဝ်ႉ ၶႄ တူဝ် ယွၼ်ႉၵူဝ်တပ်ႉသိုၵ်းၸိုင်ႈတႆးRCSS/SSA ယိုဝ်းၶဝ်ၼၼ်ႉယဝ်ႉ။
မိူဝ်ႈဝၼ်းထိ 04/10/2016 ၼၼ်ႉသိုၵ်းမၢၼ်ႈဢဵၼ်ႁႅင်းမွၵ်ႈ 180 လုၵ်ႉတၢင်းမိူင်းပၢႆး (လႅၼ်လိၼ်မိူင်းတႆး-မိူင်းယၢင်းလႅင်) မႃး တီႈတူင်ႇလၢဝ်းထႅင်ႈသေႁဵတ်းႁႂ်ႈၵူၼ်းဝၢၼ်ႈၵမ်ႈၼမ်ၸိူဝ်းပၢႆႈၽေးဢမ်ႇႁတ်းပွၵ်ႈႁိူၼ်းၶိုၼ်း။
မိူဝ်ႈဝၼ်းထိ 07/10/2016 ၼၼ်ႉသိုၵ်းမၢၼ်ႈပွႆႇပၼ်ၵူၼ်းၸိူဝ်းထုၵ်ႇၵုမ်းၶင်ဢၼ်ၶဝ်ႁွင်ႉၵႂႃႇၸိူဝ်းၼၼ်ႉ။ ၵူၺ်း ၵႃႈၵူၼ်းပႂ်ႉၶွၵ်ႈ မူၼ်ႉမႄးတူဝ်ၸႂ်သွင်ၵေႃႉၸၢႆးၵျေႃႇလူႇ ဢႃယု 18 လႄႈၸၢႆးဢွင်ႇမျိၼ်ႉဢႃယု 40 ၼၼ်ႉတႄႉ တိုၵ်ႉသိုပ်ႇၵုမ်းၶင်ဝႆႉတီႈ တပ်ႉ မၢၼ်ႈၶမယ 505 ၼမ်ႉလၼ်ႈၼၼ်ႉယဝ်ႉ။မိူဝ်ႈဝၼ်းထိ 09/10/2016 ၼၼ်ႉထဝ်ႈ ဝၢၼ်ႈထဝ်ႈၼႃးဝၢၼ်ႈပၢင်ပွႆး၊ ထဝ်ႈဝၢၼ်ႈ ထဝ်ႈၼႃးတူင်ႇလၢဝ်း၊ တႅၼ်းၽွင်း/ၽွင်းတႅၼ်းပႃႇတီႇႁူဝ် သိူဝ်သီႇပေႃႉဢိၵ်ႇတင်းၽူႈၵွၼ်းဢိူင်ႇၼမ်ႉလၼ်ႈၸိူဝ်းၼႆႉၵႂႃႇယွၼ်း ႁႂ်ႈပွႆႇ ပၼ်ၵူၼ်းပႂ်ႉၶွၵ်ႈ ၵူၼ်းမိူင်းသွင်ၵေႃႉတီႈတပ်ႉၶ လယ 243 ၼမ်ႉလၼ်ႈ။ ၵူၺ်းၵႃႈၽူႈၵွၼ်းတပ်ႉမၢၼ်ႈလၢတ်ႈဝႃႈပေႃး ဢမ်ႇလႆႈၶႂၢင်ႉတီႈၽူႈၵွၼ်းတိူင်းသိုၵ်းပႆႇ ၸၢင်ႈပွႆႇပၼ်ၼႆယဝ်ႉ။ ပေႃႈမႄႈပီႈၼွင်ႉၵူၼ်းမိူင်းသွင်ၵေႃႉၼႆႉတႄႉမႆႈဢူၵ်းမႆႈၸႂ်ၸွမ်း ႁၢဝ်ႉႁႅင်းလႄႈဢမ်ႇႁူႉၸွမ်း လႆႈဝႃႈၶဝ်တေသိုပ်ႇပဵၼ်ၸိူင်ႉႁိုဝ်ၵႂႃႇၼႆယဝ်ႉ။
ၵဝ်ႉငဝ်ႈသုၼ်ႇလႆႈၵူၼ်းႁဝ်းၶႃႈတုၵ်းယွၼ်းႁႂ်ႈပွႆႇပၼ်ၵူၼ်းမိူင်းသွင်ၵေႃႉၽူႈပႂ်ႉၶွၵ်ႈမူၼ်ႉမႄးတူဝ်ၸႂ်ၵူၼ်းတိတ်းယႃႈယွၼ်ႉဝႃႈ ဢမ်ႇလႆႈႁဵတ်းသင်ၽိတ်းလႄႈၶဝ်ႈၸွႆႈထႅမ်ၼႃႈၵၢၼ်တူင်ႇဝူင်းၵူၼ်းၵူၺ်းသေတုၵ်းယွၼ်းႁႂ်ႈသိုၵ်းမၢၼ်ႈၵိုတ်းယိုတ်းလွင်ႈသေႇ ယူင်းပူင်းယႃႉႁႂ်ႈပဵၼ်ပၢင်တိုၵ်းလႄႈထွၼ်သိုၵ်းဢွၵ်ႇၼႂ်းပိုၼ်ႉၼႆႉပိူဝ်ႈတႃႇႁႂ်ႈၵူၼ်းမိူင်းၸိူဝ်းပႆၢႈၽေးသိုၵ်းၼၼ်ႉပေႃးၸၢင်ႈပွၵ်ႈ ၶိုၼ်းဝၢၼ်ႈၶိုၼ်းႁိူၼ်းၽႂ်မၼ်းလွတ်ႈၽေးလီၼၼ်ႉယဝ်ႉ။
ပိုၼ်းလင်ႁူင်းတိုတ်းယႃႈမူၼ်ႉမႄးတူဝ်ၸႂ်တီႈပၢင်ပွႆး
ႁူင်းတိုတ်းယႃႈမူၼ်ႉမႄးတူဝ်ၸႂ်တီႈပၢင်ပွႆးၼႆႉဢိင်ၼိူဝ်ၵူၼ်းမိူင်းတုၵ်းယွၼ်းယွၼ်ႉဝႃႈယႃႈ မဝ်းၵမ်လႄႈၵူၼ်းတိတ်းၸပ်းမၼ်း ၼမ် ၶိုၼ်ႈ ၼႂ်းပိုၼ်ႉတီႈမိူင်းၵိုင် လႄႈၼမ်ႉလၼ်ႈ သေၶွင်ႇသီႇဢဝ်ၶိုၼ်းၸိုင်ႈတႆး/ တပ်ႉသိုၵ်း ၸိုင်ႈတႆး RCSS/SSA လႆႈ ႁူမ်ႈ ၵၼ်တင်းၵူၼ်း မိူင်းတႄႇတင်ႈမႃး။ယႃမၼႂ်းပိုၼ်ႉတီႈၼႆႉ ထုၵ်ႇ ၵေႃႈထုၵ်ႇသေ ႁႃသိုဝ်ႉငၢႆႈ၊လုၵ်ႈဢွၼ်ႇ ဢႃယု 10 ၶူပ်ႇၵေႃႈယင်း ၵိၼ်ၸႂ်ႉတိုဝ်းပႃး။ ယႃမၼိုင်ႈမဵတ်ႉလႂ်လႆႈသိုဝ်ႉ 150 ၵျၢပ်ႈ။ ၵူၼ်းၸိူဝ်းတိတ်းၸပ်းယႃႈမဝ်းၵမ်ၼၼ်ႉလႆႈ တိၺွပ်းၵုမ်း ၶင်ဝႆႉတီႈ ႁူင်းတိုတ်းယႃႈပိူဝ်ႈ တႃႇ မူၼ်ႉမႄးတူဝ်ၸႂ်တႃႇၶၢဝ်းတၢင်း 5-6 လိူၼ်။
သၢႆမၢႆၵူၼ်းၸိူဝ်းၵဵဝ်ႇၶွင်ႈယႃႈမဝ်းၵမ်ဢၼ်ၶွင်ႇသီႇဢဝ်ၶိုၼ်းၸိုင်ႈတႆး/တပ်ႉသိုၵ်းၸိုင်ႈတႆး RCSS/SSA ၵုမ်းၵမ်ဝႆႉ တီႈႁူင်းမူၼ်ႉ မႄးတူဝ်ၸႂ်တီႈပၢင်ပွႆးမိူဝ်ႈဝၼ်းထိ 01/10/2016 ၼၼ်ႉမီးမိူၼ်ၼင်ႇဢၼ်ၼႄဝႆႉပႃႈတႂ်ႈၼႆႉ။ မိူဝ်ႈ ဝၼ်းထိ 09/06/2016 ၼၼ်ႉ ထုၼ်းထုၼ်းဝိၼ်းဢႃယု 21 ၵေႃႉပဵၼ်လုၵ်ႈၸၢႆးၽူႈၵွၼ်းတပ်ႉမၢၼ်ႈ 292 လႆႈ ထုၵ်ႇၶွင်ႇသီႇဢဝ်ၶိုၼ်းၸိုင်ႈတႆး /တပ်ႉသိုၵ်း ၸိုင်ႈတႆး RCSS/SSA တိၺွပ်းတီႈလၢၼ်ႇ (ၵဵၵ်ႉ) RCSS/SSA တီႈ ၼိုင်ႈၵွပ်ႈဝႃႈမၼ်းၸၢႆးမီးယႃမမွၵ်ႈ20 မဵတ်ႉသေဢဝ်ၵႂႃႇၵုမ်း ၶင်ဝႆႉ တီႈႁူင်း မူၼ်ႉမႄးတူဝ်ၸႂ်ၵူၼ်းတိတ်းယႃႈ။ၵူၺ်းၵႃႈမၼ်းၸၢႆးလၵ်ႉယႃႉၶွၵ်ႈဢွၵ်ႇသေမိူဝ်ႈဝၼ်းထိ 22/09/2016။ လွင်ႈၼႆႉၸၢင်ႈပဵၼ်လွင်ႈတၢင်းဢၼ်ၽူႈၵွၼ်းတပ်ႉမၢၼ်ႈ 292 ပၼ်ၶႂၢင်ႉႁႂ်ႈသိုၵ်းမၢၼ်ႈၵိုင်ႉၵၢင်ႉၽိုၵ်ႉၽၢၵ်ႉၶဝ်ႈၼႂ်းဢွင်ႈတီႈၵုမ်း ၵမ်မူၼ်ႉမႄးတူဝ်ၸႂ်ၵူၼ်း တိတ်းယႃႈမဝ်းၵမ်မိူဝ်ႈဝၼ်းထိ 01/10/2016 ဢၼ် RCSS/SSA လႄႈ ၵူၼ်းမိူင်းႁူမ်ႈၵၼ်တင်ႈ ႁဵတ်းသၢင်ႈမႃး ၼၼ်ႉယဝ်ႉ။
သၢႆမၢႆၵူၼ်းပႆၢႈၽေးသိုၵ်းတီႈတူင်ႇလၢဝ်း (ဝၼ်းထိ 11/10/2016)
သၢႆမၢႆၵူၼ်းဝၢၼ်ႈၸိူဝ်းႁၢမ်းတီႈယူႇသေလႆႈၵႂႃႇပိုင်ႈႁူမ်ႈၽူၺ်းၼႂ်းတူင်ႇလၢဝ်းဝၼ်းထိ 11/10/2016 ၼၼ်ႉ ၼင်ႇ ပႃႈတႂ်ႈၼႆႉ
ၵပ်းသိုပ်ႇတွင်ႈထၢမ်
ၸၢႆးႁေႃသႅင် +66: (0) 62-941-9600 (ဢင်းၵိတ်း၊တႆး)
ယိင်းလွၼ်ႉလႅင်း +66: (0) 63-838-9029 (ဢင်းၵိတ်း၊မၢၼ်ႈ)


text:
ၽွင်းၶဝ်ႁဵတ်းၵၢၼ် ဢဝ်ၵႃးလူင် ၶိုၼ်ႈလွင်းၵႂႃႇမႃးလႄသင် ၵႃးၸိူဝ်းတေႃ့ႁိၼ်တေႃ့သၢႆးၵႂႃႇမႃးၵေႃႈ လိူင်ႇၼမ်လႄႈ သဵၼ်ႈတၢင်းၼၼ့် ၵွႆသေ ပေႃးၶၢဝ်းမႆႈ မီးၶီႈၽုၼ်ႇတဵမ်တၢင်းဝႆ့သေ ပေႃးၶၢဝ်းၾူၼ် ပဵၼ်ၵူမ်ႇပဵၼ်ဢုင် ၵူၼ်းဝၢၼ်ႈၵႂႃႇမႃးယၢပ်ႇ။
ႁူင်းၵၢၼ်ၽဝ်ထုၼ် ႁိမ်းဝၢၼ်ႈလွႆသထူင်ႇ ဢၼ်ပွႆႇဢၢႆမဵၼ်ၼၼ့် ၵႃးတၢင်ႇၶူဝ်းၶဝ် ၶဝ်ႈဢွၵ်ႇ ၶိုၼ်ႈလူင်းႁဵတ်းႁႂ်ႈတၢင်းၵူၼ်းဝၢၼ်ႈပႆယွၵ်းၵွႆ ၵူၼ်းဝၢၼ်ႈၵႂႃႇ မႃးယၢပ်ႇ၊ လွင်ႈၼႆႉၵူၼ်းဝၢၼ်ႈ တုၵ်းယွၼ်းႁႂ်ႈၶိုၼ်းမႄးပၼ်တၢင်းၶိုၼ်းဝႆးဝႆး ဝႃႈၼႆ။
ၵူၼ်းဝၢၼ်ႈ လွႆသထူင်ႇ ၵေႃ့ၼိုင်ႈ လၢတ်ႈတီႈၽူႈတွႆႇႁွၵ်ႈဝႃႈ “ ပေႃးၾူၼ်တူၵ်း ၶႅၼ်းတုၵ့်ၶ ၼႃႇၶႃႈယဝ်ႉ။ တၢင်းယၢပ်ႇၵေႃႈ ၵႃႈလႆႈ ယိူၼ်ႉသေၵႂႃႇမႃးၸိူင်ႉၼၼ်ယဝ်ႉၶႃႈ။ ဢမ်ႇမီးတၢင်း လိူၵ်ႈလူး။ ၵႃးၶွမ်ႊပၼီႊၶဝ်ၶဝ်ႈဢွၵ်ႇၵႂႃႇမႃးၼၼ်ႉၶႃႈၼႃႇ ႁဵတ်းႁႂ်ႈတၢင်းၵွႆ။ ယၢမ်းလဵဝ်ၾူၼ် ဢမ်ႇတူၵ်းသေတႃႉ ႁိူၼ်းဢၼ်ယူႇႁိမ်းၶႅပ်ႇတၢင်းၼၼ့်တႄႉ ၶီႈၾုၼ်ႇသမ်ႉ ပေႃးတဵမ်ၵႂႃႇ မူတ်းဢေႃႈ ”- ဝႃႈၼႆ။
သဵၼ်ႈတၢင်းၼႆ့ မီးၵႃးလူင် ၶွမ်ႊပၼီႊ ၵႃးတၢင်ႇႁိၼ်တၢင်ႇသၢႆးၶဝ်လႄႈသင် ၵႂႃႇမႃး ဝၼ်းသၢမ်သီႇပွၵ်ႈလႄႈ သဵၼ်ႈတၢင်းၸင်ႇၵွႆ ၵူၼ်းပိုၼ့်တီႈ လၢတ်ႈထႅင်ႈၼင်ႇၼႆ။
သဵၼ်ႈတၢင်းဢၼ်ပဵၼ်လုၵ်းပဵၼ်လဝ်သေ ၶီႈၾုၼ်ႇတဵမ်တၢင်းၼႆ့ တၢင်းယၢဝ်းမီး မွၵ်ႈ 20 လၵ်း ပဵၼ်သဵၼ်ႈတၢင်း ၵႂႃႇမႃး တႃႈၶီႈလဵၵ်း- မိူင်းသၢတ်ႇ။
ၵူၼ်းဝၢၼ်ႈ လွႆသထူင်ႇ ၵေႃ့ၼိုင်ႈ လၢတ်ႈထႅင်ႈဝႃႈ-“ ယွၼ့်သဵၼ်ႈတၢင်းၵွႆၸိူင့်ၼႆလႄႈ ႁဝ်းၶႃႈ ၵႂႃႇလၢတ်ႈ တီႈၽူႈမီးပုၼ်ႈၽွၼ်းၶဝ်ယူႇ ။ ၵူၺ်းၶဝ်သမ့်ဝႃႈ ၶွမ်ႊပၼီႊၶဝ် တေမႄး ပၼ်ၼႆဝႃႇ ။ မိူဝ်ႈၵူႈပွၵ်ႈ တၢင်းသဵၼ်ႈၼႆ့ၵေႃႈ တေႃ့တႄ့ဢဝ် မၢၵ်ႇႁိၼ်သိူဝ်ႇဝႆ့ၵူၺ်းၼႃႇၼေႃ ။ မိူဝ်ႈလဵဝ် မၢၵ်ႇႁိၼ်မၼ်းၽူးသေ သဵၼ်ႈတၢင်းၵေႃႈ ပဵၼ်လုၵ်းပဵၼ်လဝ်ဝႆ့ ပေႃးၵႃးတႅမ်ႇၼႆ ၵႂႃႇမႃးယၢပ်ႇ ၼႃႇ ရူတ့်ၶိူင်ႈၵေႃႈ ဢမ်ႇၸၢင်ႈၵႂႃႇမႃးလႆႈလီ”- ဝႃႈၼႆ။
မိူဝ်ႈပူၼ့်မႃး ၼူဝ်ႊဝႅမ်ႊပိူဝ်ႊ 17 ၼၼ့် ၵူၼ်းဝၢၼ်ႈလႄႈ ၽူႈမီးပုၼ်ႈၽွၼ်းၼႂ်းဢိူင်ႇၼႂ်းပွၵ့် လႄႈႁွင်ႈၵၢၼ်ဢၼ်ၵဵဝ်ႇၶွင်ႈ ႁူပ့်ထူပ်းဢုပ်ႇဢူဝ်းၵၼ် ပိူဝ်ႈတႃႇတေမႄးသဵၼ်ႈတၢင်း။
ႁူင်းၽဝ်ထုၼ် ႁိမ်းဝၢၼ်ႈလွႆသထူင်ႇ ဢိူင်ႇဝၢၼ်ႈလူင်ၼၼ့် ဢဝ်ထၢၼ်ႇႁိၼ်သေ ၽဝ်ထုၼ်မႃးၶၢဝ်းတၢင်း 4-5 လိူၼ်။ ပွႆႇဢၢႆၵႂၼ်းဢၢႆမႆႈတူဝ်ႈဝဵင်းတႃႈၶီႈလဵၵ်းၵူၺ်းဢမ်ႇၵႃး မဵၼ်ထိုင်ဝဵင်းမႄႈသၢႆ ၾင်ႇမိူင်းထႆး။ ၽွင်းၸဝ်ႈၼႃႈတီႈလူင်းၵူတ်ႇထတ်းသမ်ႉ ႁူင်းၸၢၵ်ႈဢမ်ႇမီးဝတ်းဝႂ်ဢၼုယၢတ်ႈႁဵတ်းၵၢၼ်လႄႈ ၺႃးႁၢမ်ႈႁဵတ်းၵၢၼ်ဝႆႉ ၸူဝ်ႈၶၢဝ်း။


text:
ၽိုၼ်တၢမ်းငဝ်းလၢႆးၵဝ်ႉငဝ်ႈသုၼ်ႇလႆႈၵူၼ်းၸိုင်ႈတႆး
ဝၼ်းထိ 20/3/2019
သိုၵ်းမၢၼ်ႈပိုတ်ႇၼႃႈသိုၵ်းတၢင်းလိၼ်လႄႈၵၢင်ႁၢဝ်တႃႇႁုပ်ႈယိုတ်းလွႆလူင်လမ်ႇလွင်ႈၼႂ်းၸိုင်ႈတႆးပွတ်း ႁွင်ႇ၊ၵူၼ်းမိူင်းၵေႃႉၼိုင်ႈတၢႆမၢတ်ႇၸဵပ်းသွင်ၵေႃႉလႆႈပၢႆႈႁိူၼ်းယေး 700
ၽွင်းဝၼ်းထိ 9-10/3/2019 ၼၼ်ႉ သိုၵ်းမၢၼ်ႈဢဵၼ်ႁႅင်းမွၵ်ႈ 400 ပၢႆပႃးတင်းၶိူင်ႈမိၼ်တိုၵ်း (ႁိူဝ်းမိၼ် မႅင်းမီႈ/helicopter) သွင်လမ်းလႄႈၵွင်ႈၵၢင်ႇပိုတ်ႇပၢင်တိုၵ်းႁုပ်ႈယိုတ်းဢဝ်တပ်ႉလမ်ႇလွင်ႈပႃႇတီႇမႂ်ႇသုင်ၸိုင်ႈတႆး/ တပ်ႉသိုၵ်းၸိုင်ႈတႆး SSPP/SSA တီႈလွႆပၢင်ၶႃးဢၼ်မီးတၢင်းၸႄႈဝဵင်းသီႇပေႃႉပွတ်းၸၢၼ်း၊ႁဵတ်းႁႂ်ႈၵူၼ်းထဝ်ႈၸၢႆးၵေႃႉၼိုင်ႈတၢႆ၊မၢတ်ႇၸဵပ်းသွင်ၵေႃႉလႄႈၵူၼ်းဝၢၼ်ႈမွၵ်ႈ 700 လႆႈပွႆႇပႅတ်ႈ ႁိူၼ်း ယေးပၢႆႈၽေးသိုၵ်းသိူဝ်။
ထဝ်ႈၸၢႆးဢႃယု 67 ၵေႃႉၼိုင်ႈၽႃႇၺႃးမၢၵ်ႇသေလႆႈလုတၢႆၵႂႃႇမိူဝ်ႈဝၼ်းထိ 9/3/2019 ၽွင်းသိုၵ်းမၢၼ်ႈတဵၵ်းၸႂ်ႉၵႂႃႇသူင်ႇလိၵ်ႈပၼ်သိုၵ်းတႆးတီႈၼိူဝ်လွႆပၢင်ၶႃး။ ထဝ်ႈၸၢႆးထႅင်ႈၵေႃႉၼိုင်ႈဢၼ် ၵႂႃႇၸွမ်းၼၼ်ႉ ၵေႃႈၺႃးၸၢၵ်ႇမၢၵ်ႇမၢတ်ႇၸဵပ်းၸွမ်း။ ဝၼ်းထိ 10/3/2019 သမ်ႉထဝ်ႈယိင်း ၵေႃႉၼိုင်ႈၺႃးၸၢၵ်ႇမၢၵ်ႇပီ ၵူၺ်ႈ (Rocket) ဢၼ်သိုၵ်းမၢၼ်ႈယူႇၼိူဝ်ၶိူင်ႈမိၼ်သေယိုဝ်းလူင်းသႂ်ႇႁိူၼ်း ဢၼ်မၼ်းၼၢင်းတိုၵ်ႉႁဵတ်း ၽၵ်းယူႇ။
ပၢင်တိုၵ်းၼၼ်ႉႁဵတ်းႁႂ်ႈၵူၼ်းဝၢၼ်ႈပၢင်ၶႃးလႄႈထႅင်ႈၵဝ်ႈဝၢၼ်ႈဢၼ်ယူႇၼႂ်းဢိူင်ႇမိူင်းတုင် တင်းမူတ်း မွၵ်ႈ 700 လႆႈပၢႆႈၶဝ်ႈၸူးဝဵင်းၵႄႇသီႇ/ၵေးသီးသေပိုင်ႈႁူမ်ႈဝႆႉတီႈဝတ်ႉ/ၵျွင်း ၼႂ်းပိုၼ်ႉတီႈ မွၵ်ႈၼိုင်ႈဝူင်ႈ။
လွႆပၢင်ၶႃးၼႆႉသုင်လႄႈမုင်ႈႁၼ်လႆႈ ၸႄႈဝဵင်းသီႇပေႃႉ၊ ၵေးသီးတင်းမိူင်းၵိုင်ၸိူဝ်းၼႆႉ။ ပၢင်တိုၵ်းၼႆႉ တိုၼ်း ပဵၼ်ၶေႃႈသင်ႇပႃႈၼိူဝ်သင်ႇလူင်းပိူဝ်ႈတႃႇႁုပ်ႈယိုတ်းဢဝ်လွႆၼႆယဝ်ႉ ၵွပ်ႈဝႃႈ မီးသိုၵ်းမၢၼ်ႈသီႇ တပ်ႉၵွင် လႄႈတင်းတပ်ႉၵၢင်ႁၢဝ်ၸိူဝ်းၼႆႉႁူမ်ႈတိုၵ်းၸွမ်း။
ပၢင်တိုၵ်းၼႆႉပဵၼ်ၼႂ်းၽွင်း ၶၢဝ်းတၢင်း ဢၼ်သိုၵ်းမၢၼ်ႈပိုၼ်ၽၢဝ်ႇၵိုတ်းသိုၵ်းၽၢႆႇလဵဝ် ၶၢဝ်းတၢင်းသီႇ လိူၼ် မိူဝ်ႈဝၼ်းထိ 21/12/2018 ၼႂ်းၼႃႈလိၼ်တိူင်းသိုၵ်းႁႃႈတိူင်း၊ ၼႂ်းၼၼ်ႉ ပႃးၼႂ်း ၼႃႈလိၼ် တိူင်း သိုၵ်း တင်းသီႇတိူင်း ၼႂ်းမိူင်းတႆးယဝ်ႉ။
ပၢင်တိုၵ်းၼႆႉၵိူတ်ႇၶိုၼ်ႈဝၢႆးတူဝ်တႅၼ်းၽၢႆႇဢုပ်ႇဢူဝ်း သိုၵ်းမၢၼ်ႈဢၼ်ၸွမ်သိုၵ်း ယႃႇပျေႉ ဢွၼ်ႁူဝ် လႄႈ တူဝ်တႅၼ်း ပႃႇတီႇမႂ်ႇသုင်ၸိုင်ႈတႆး/တပ်ႉသိုၵ်းၸိုင်ႈတႆး ႁူပ်ႉၵၼ်တီႈၼႄႇပျီႇတေႃႇယဝ်ႉသွင်ဝူင်ႈ မိူဝ်ႈ ဝၼ်းထိ 25/2/2019 ၼၼ်ႉသေမီးၶေႃႈလႆႈၸႂ်ၵၼ်ပႃးဝႃႈ တေႁူပ်ႉဢုပ်ႇၵၼ် ၵူႈလိူၼ် ပိူဝ်ႈတႃႇသၢင်ႈ လွင်ႈယုမ်ႇယမ်ၵၼ် ၼႆၼၼ်ႉယဝ်ႉ။
ႁူဝ်ယွႆႈလွင်ႈပူၼ်ႉပႅၼ်သုၼ်ႇလႆႈၵူၼ်း
- 1.ထဝ်ႈၸၢႆးၵေႃႉၼိုင်ႈတၢႆ၊ ၵေႃႉၼိုင်ႈမၢတ်ႇၸဵပ်းႁႅင်းယွၼ်ႉၽႃႇၺႃးမၢၵ်ႇ ၽွင်းသိုၵ်းမၢၼ်ႈၸႂ်ႉ ၵႂႃႇသူင်ႇ လိၵ်ႈပၼ်သိုၵ်းတႆး
သိုၵ်းမၢၼ်ႈပႃးတင်းၶလယ 23 သီႇပေႃႉ၊ ၶမယ 17 ဝၢၼ်ႈလီႈ၊ ၶမယ 325 မိူင်းယႆ လႄႈၶလယ 67 ႁူဝ်ယႃႉ လုၵ်ႉမႃးလၢႆတီႈလၢႆတၢင်းသေ ပိုတ်ႇပၢင်တိုၵ်းၸူးပႃႇတီႇမႂ်ႇသုင်ၸိုင်ႈတႆး/တပ်ႉသိုၵ်းၸိုင်ႈတႆး တီႈလွႆပၢင် ၶႃး။
မိူဝ်ႈဝၼ်းထိ 8/3/2019 ၼၼ်ႉသိုၵ်းမၢၼ်ႈမွၵ်ႈ 80 လုၵ်ႉတၢင်းၵေးသီး ၶီႇထေႃႈသီႇ လမ်းမႃးယင်ႉတီႈဝၢၼ်ႈ ၵုၼ်တီး ဢၼ်မီးလင်ႁိူၼ်း 32 လင် ယူႇတၢင်းဢွၵ်ႇပၢင်ၶႃး။
ထိုင်မႃးဝၼ်းထိ 9/3/2019 ယၢမ်းၵၢင်ၼႂ် 4 မူင်းၼၼ်ႉသိုၵ်းမၢၼ်ႈၸုမ်းၼၼ်ႉၸႂ်ႉၵူၼ်းထဝ်ႈသွင်ၵေႃႉ ၵႂႃႇ သူင်ႇလိၵ်ႈပၼ်သိုၵ်းတႆးတီႈၼိူဝ်လွႆပၢင်ၶႃး- ၵူၼ်းဝၢၼ်ႈသွင်ၵေႃႉၼၼ်ႉပဵၼ် လုင်းသႃႇ ဢႃယု 67 ၵူၼ်း ဝၢၼ်ႈ ၵုၼ်တီးလႄႈလုင်းမွင်ႇဢႃယု 50 ၵူၼ်းဝၢၼ်ႈပၢင်ၶႃး။
ၽွင်းၵူၼ်းထဝ်ႈသွင်ၵေႃႉတိုၵ်ႉၵႂႃႇသူင်ႇလိၵ်ႈယူႇၼၼ်ႉ သမ်ႉၵႂႃႇ ၽႃႇ ၺႃးမၢၵ်ႇလႄႈလုင်းသႃႇတၢႆထင် တီႈ ၵမ်းလဵဝ်သေ လုင်းမွင်ႇ တႄႉ မၢတ်ႇ ၸဵပ်း တီႈတိၼ်လႄႈၵုမ်ႇၽၢႆႇသၢႆႉယၢမ်းလဵဝ် တႄႉ ယူတ်း ယႃ ဝႆႉတီႈ ႁူင်း ယႃ ၵေးသီး။
ပေႃးသဵင်မၢၵ်ႇတႅၵ်ႇယဝ်ႉၵေႃႈသိုၵ်းမၢၼ်ႈၶိုၼ်ႈယိုဝ်းသိုၵ်း ပႃႇ တီႇ မႂ်ႇသုင်ၸိုင်ႈတႆးၼိူဝ်လွႆပၢင်ၶႃးၵမ်း လဵဝ်။
လုင်းသႃႇၼႆႉတႄႇၼႃႈႁိူၼ်းၸွမ်းပႃႈၸၢမ်ႇသေ မီးလုၵ်ႈယိင်း ႁူမ်ႈ ၵၼ်သၢမ်ၵေႃႉ။
ႁိူဝ်းမိၼ်တိုၵ်းသိုၵ်းမၢၼ်ႈယိုဝ်းမၢၵ်ႇပီၵူၺ်ႈသႂ်ႇတီႈၵူၼ်းမိူင်း၊ ၼၢင်းယိင်းၵေႃႉၼိုင်ႈမၢတ်ႇၸဵပ်း၊ ႁိူၼ်း လင် ၼိုင်ႈၵွႆ
မိူဝ်ႈဝၼ်းထိ 10/3/2019 ယၢမ်းဝၢႆးဝၼ်းမွၵ်ႈ 5 မူင်းၼၼ်ႉ ၼၼ်ႉၶိူင်ႈ မိၼ်တိုၵ်း (ႁိူဝ်းမိၼ်မႅင်းမီႈ) သိုၵ်း မၢၼ်ႈ သွင်လမ်း လုၵ်ႉတၢင်းၼမ်ႉ ၸၢင် မႃး မႃးပွႆႇမၢၵ်ႇလႄႈယိုဝ်းလွႆပၢင်ၶႃး။
ႁိူဝ်းမိၼ်သိုၵ်းမၢၼ်ႈၼၼ်ႉ ယိုဝ်းမၢၵ်ႇပီၵူၺ်ႈလူင်းသႂ်ႇၼႂ်း ဝၢၼ်ႈပၢင်ၶႃး ဢၼ်မီးလင်ႁိူၼ်း 37 လင်။ မၢၵ်ႇပီၵူၺ်ႈလုၵ်ႈၼိုင်ႈ တိူဝ်ႉသႂ်ႇႁိူၼ်းလုင်း ၸၢမ်ႇသႅင် ဢၼ်ၼၢႆးၸင်ႈဢႃယု 50 ၼၢင်းယိင်းၵေႃႉၼိုင်ႈ ၽွင်းတိုၵ်ႉ ႁဵတ်းၽၵ်း ယူႇၼႂ်းမၼ်း။ ၸၢၵ်ႇမၢၵ်ႇပီၵူၺ်ႈတိူဝ်ႉသႂ်ႇဢူၵ်းၾၢႆႇ သၢႆႉ မၼ်း ၼၢင်း။
လုင်းၸၢမ်ႇသႅင်ၵေႃႈ တၼ်းၼႅတ်ႈၸၼ်ဢဝ် ၼၢႆးၸင်ႈဢွၵ်ႇႁိူၼ်း ၽွင်း ၾႆး တေ လုၵ်ႉမႆႈ ၼၼ်ႉယဝ်ႉ။ ၼၢႆးၸင်ႈလႆႈထုၵ်ႇဢဝ်ယႃတူဝ်ႁူင်းယႃ ၵေးသီးသေ မိူဝ်ႈလဵဝ်တႄႉၶႅၼ်းမႃးဢိတ်းဢိတ်း။
ပၢင်တိုၵ်းတၢင်းၵၢဝ်ႁၢဝ်ၼႆႉ ႁဵတ်းႁႂ်ႈၵူၼ်းဝၢၼ်ႈပၢင်ၶႃးဢိူင်ႇမိူင်းတုင်လႄႈ ထႅင်ႈၵဝ်ႈဝၢၼ်ႈၸိူဝ်း ယူႇႁိမ်း ႁွမ်း မိူၼ် 1.ဝၢၼ်ႈပၢင်ႇတပ်ႉ 2. ဝၢၼ်ႈၵုၼ်ၼိမ် 3.ဝၢၼ်ႈၵုၼ်ၶႃး 4. ဝၢၼ်ႈမေႃႇ 5.ဝၢၼ်ႈၵုၼ်တီး 6.ၼႂ်း ဝဵင်း 7.ဝၢၼ်ႈႁွမ်ႈ 8. ဝၢၼ်ႈပၢင်ၵႂၢႆး 9. ဝၢၼ်ႈပၢင်ၸိူင်း ၸိူဝ်းၼႆႉ ႁူဝ်ၵူၼ်းတင်းမူတ်းမွၵ်ႈ 700 လႆႈၶၢႆႉ ပၢႆႈၸူး ၵေးသီး သေၵႂႃႇပိုင်ႈႁူမ်ႈတီႈဝတ်ႉ/ၵျွင်းၵွင်ဢုတ်ႇ ဝတ်ႉ/ၵျွင်းလွႆပေႃယူႇယဝ်ႉ။ ထိုင်မႃးဝၼ်းထိ 16/3/2019 ၵူၼ်းဝၢၼ်ႈၵမ်ႈၼမ်ၶိုၼ်းဢွၼ်ၵၼ်ပွၵ်ႈဝၢၼ်ႈၵဝ်ႇၶိုၼ်း ၼွၵ်ႈသေဝၢၼ်ႈပၢင်ၶႃးဢၼ်ယင်း ပႆႇႁတ်းပွၵ်ႈ ၼၼ်ႉ ၵူၺ်းယဝ်ႉ။
တွင်ႈထၢမ်
ၸၢႆးႁေႃသႅင် +66: 62- 941-9600 (တႆး၊ဢင်းၵိတ်း)
ၸၢႆးယွတ်ႈလိုၼ်း +66: 97- 173-1530 (တႆး၊မၢၼ်ႈ)
PDF files:>>>


text:
ၶေႃႈပိုၼ်ၶၢဝ်ႇ ၵူၼ်းဝၢၼ်ႈတႃႈလူင်
ၵူၼ်းဝၢၼ်ႈတႃႈလူင်သၢၼ်ၶတ်းၽွင်းလူင်ၽၢႆႇၾႆးၾႃႉ လေႇယဵမ်ႈဝၢၼ်ႈဢၼ်ဢၢၼ်းပၼ်ႁႅင်းသၢင်ႈၽၢႆယႄးယႂႃႇတွၼ်ႈၼိူဝ် ၼိူဝ်မႄႈၼမ်ႉတူႈ
ဝၼ်းထိ 24/11/2019
မိူဝ်ႈၼႆႉ ၵူၼ်းဝၢၼ်ႈတႃႈလူင်သၢၼ်ၶတ်းလွင်ႈတေႁူပ်ႉထူပ်း လုင်းၸၢႆးသၢမ်တိပ်ႉလူင် ၽွင်းလူင်ၽၢႆႇၾႆးၾႃႉ မိူင်းတႆးလႄႈၸုမ်းမၼ်းဢၼ်ၶႂ်ႈမႃးႁူပ်ႉထူပ်းၵူၼ်းဝၢၼ်ႈတႃႈလူင် ၸေႈဝဵင်းသီႇပေႃႉ ပိူဝ်ႈတႃႇပၼ်ႁႅင်းသၢင်ႈၽၢႆယႄးယႂႃႇ တွၼ်ႈၼိူဝ် ၼိူဝ်မႄႈၼမ်ႉတူႈ ၼႂ်းၸိုင်ႈတႆးပွတ်းႁွင်ႇ။
ဝၢၼ်ႈတႃႈလူင်ၼႆႉ မီးယူႇၼိူဝ်ၾင်ႇမႄႈၼမ်ႉတူႈ တၢင်းၼိူဝ်ၽၢႆယႄးယႂႃႇတွၼ်ႈၼိူဝ် ဢၼ်ၶွမ်ႇပၼီႇ ၶႄႇ၊ သဝိတ်ႉၸလႅၼ်ႇ လႄႈၵျပၢၼ်ႇၶဝ်တိုၵ်ႉၶိုင်သၢင်ႈ ပဵၵ်ႉသမ်ႉယူႇၼႂ်းပိုၼ်ႉတီႈသိုၵ်းသိူဝ်သေတႃႉ။ သင်ဝႃႈၽၢႆၼႆႉသၢင်ႈယဝ်ႉတူဝ်ႈၸိုင် ဢၢင်ႇၵဵပ်းၼမ်ႉမၼ်းတေယိုင်ႈထူမ်ႈပႅတ်ႈဝၢၼ်ႈတႃႈလူင်ဢၼ်မီးႁူဝ်ၵူၼ်းႁိမ်းၸမ် 700 ပႃးၸဵမ်ၶူဝ်းၵိုၵ်းပိုၼ်းလႄႈတီႈလိၼ်ဢၼ်မီးငႂ်ႈၽုၼ်ႇလီၼၼ်ႉယဝ်ႉ။
ၼၢင်းလၢဝ်ၶမ်းၵူၼ်းဝၢၼ်ႈတႃႈလူင်လၢတ်ႈဝႃႈ “ႁဝ်းၶႃႈ ၵမ်းၵမ်းတုၵ်းယွၼ်းႁႂ်ႈၵိုတ်းယင်ႉၵၢၼ်သၢင်ႈၽၢႆယႄးယႂႃႇ တွၼ်ႈၼိူဝ်ၼႆႉမႃးလၢႆပွၵ်ႈၼႃႇယဝ်ႉ ၵူၺ်းၵႃႈလူင်ပွင်ၸိုင်ႈၶဝ်ဢမ်ႇထွမ်ႇသဵင်ၶေႃႈတုၵ်းယွၼ်းႁဝ်း။ ဢၼ်ၽွင်းလူင်မႃးၼႆႉၵေႃႈမႃးပၼ်ႁႅင်းသၢင်ႈၽၢႆထႅင်ႈ၊ ၵွပ်ႈၼၼ်ႁဝ်းၶႃႈသမ်ႉတေထူပ်းမၼ်းႁဵတ်းသင်?” ဝႃႈၼႆ။
ဝၢၼ်ႈတႃႈလူင် ၸိုဝ်ႈလိုဝ်းလင်ယွၼ်ႉၼမ်ႉၸဵမ်းဝၢၼ် မၢၵ်ႇဝၢၼ် ဢၼ်ၽုၵ်ႇၸွမ်း သၽႃႇဝ ၼၼ်ႉယဝ်ႉ။ ၵူၼ်းဝၢၼ်ႈတႃႈလူင်ၵမ်ႈၼမ်မီးသူၼ်မၢၵ်ႇဝၢၼ်တီႈဢေႇသုတ်းမၼ်း 2 ဢေႇၵႁဵတ်းႁႂ်ႈမီးလၢႆးလႆႈ 1,960,000 ၵျၢပ်ႈတေႃႇပီ ယူႇယဝ်ႉ။
ၼိူဝ်မႄႈၼမ်ႉတူႈၼႂ်းၸိုင်ႈတႆးပွတ်းႁွင်ႇၼႆႉ မီးၽႅၼ်ၵၢၼ်သၢင်ႈၽၢႆယႂ်ႇလူင် သၢမ်ဢၼ်ပႃးၸဵမ် ၽၢႆလူင် ဢၼ်တေဢိတ်ႇဢွၵ်ႇႁႅင်းၾႆးၾႃႉ 735 မီႇၵႃႇဝတ်ႉ တီႈယႄးယႂႃႇတွၼ်ႈၵၢင် ၼႂ်းၸေႈဝဵင်းၼွင်ၶဵဝ် တီႈမီးပၢင်တိုၵ်းသိုၵ်းသိူဝ်သေ ၶွမ်ႇပၼီႇ SN Powerဢၼ်လူင်ပွင်ၸိုင်ႈမိူင်းၼေႃႇဝူၺ်း ပဵၼ်ၸဝ်ႈၶွင်ၵေႃႉလူင်းတိုၼ်းၶိုင်သၢင်ႈ၊ ၽၢႆၼႆႉ မီးယူႇၼိူဝ်သၢႆဢိင်ႇသၼ်ႇ (ၽႅၼ်ႇလိၼ်ဝႆ) ၵျွၵ်ႉၵျႅၼ်ႉ တီႈဢၼ်ပဵၼ်ဢွင်ႈသုၼ်ၵၢင် ဢိင်ႇသၼ်ႇႁၢဝ်ႉႁႅင်းလူင် ၼႂ်း ပိုၼ်းမိူင်းမၢၼ်ႈ။ လွင်ႈၼႆႉႁဵတ်းႁႂ်ႈလႆႈလီၵူဝ်လီၽၢၼ်ႈယွၼ်ႉႁႅင်းၼမ်ႉၼၵ်းဢၢင်ႇၵဵပ်းၼမ်ႉ ၸၢင်ႈႁဵတ်းႁႂ်ႈ ပဵၼ် ၼဵၼ် ဢိင်ႇသၼ်ႇလႆႈ မိူၼ်ၼႂ်းမိူင်းလၢဝ်း တီႈဢၼ်မီးဢိင်ႇသၼ်ႇ ႁႅင်းထိုင် 6.1 ရိၵ်ႉတိူဝ်ႇ မိူဝ်ႈဝူင်ႈပူၼ်ႉမႃး၊ ၸၢင်ႈ ပဵၼ်ယွၼ်ႉႁႅင်းၼမ်ႉၼၵ်း ၽၢႆသႆးယႃးပူရီး ၼိူဝ်မႄႈၼမ်ႉၶွင် ဢၼ်ၸင်ႇႁႃယဝ်ႉတူဝ်ႈပူၼ်ႉမႃးပႆႇႁိုင် ၼၼ်ႉယဝ်ႉ။
ၶႅပ်းႁၢင်ႈဢၼ်ၵိုင်ႉၵၢင်ႉလီယုပ်းၽၢၼ်ႈ ယွၼ်ႉမႄႈၼမ်ႉၶွင် တွၼ်ႈတၢင်းတႂ်ႈ ၵိုင်ႉၵၢင်ႉႁႅင်ႈႁႅင်း ၵွပ်ႈၽၢႆ သႆးယႃးပူရီး ၼၼ်ႉၵေႃႈပဵၼ်တီႈလီၾၢင်ႉတေႉတေႉ။
ၼၢင်းလၢဝ်ၶမ်းလၢတ်ႈဝႃႈ “ၼမ်ႉမႄႈယႂ်ႇလူင်မိူၼ်မႄႈၼမ်ႉၶွင်ၼၼ်ႉ ၼမ်ႉႁႅင်ႈႁႅင်းသေယင်းလၢႆႈမႃးပဵၼ်သၢႆးၵေး ၼမ်ႉဢွၼ်ႇ ပေႃးၼၼ်မႄႈၼမ်ႉတူႈႁဝ်းလူး သမ်ႉတေပဵၼ်ႁိုဝ်?” ဝႃႈၼႆ။
ၵပ်းသိုပ်ႇတွင်ႈထၢမ်
ၸၢႆးထမ်းဢၢႆး +95 (0)9-453-1327-55
ၼၢင်းလၢဝ်ၶမ်း +95 (0)9-262-108-062
PDF files:>>>


text:
ၶၢဝ်းယၢမ်းၼႃႈလိၼ်
ၶၢဝ်းယၢမ်းၼႃႈလိၼ် ဢၼ်ဝႃႈၼႆႉ ပဵၼ် ၼႃႈလိၵ် ဢၼ်မၵ်းမၼ်ႈဝႆႉ လၵ်းၸဵင်ၶၢဝ်းယၢမ်း ပဵၼ်တၢင်းၵၢၼ် တွၼ်ႈတႃႇႁႂ်ႈမၼ်းပေႃးမႅၼ်ႈၽဵင်ႇၵၼ် တီႈ လွင်ႈသိုဝ်ႉၶၢႆပၢႆးမၢၵ်ႈမီး၊ လွင်ႈတၢင်းတူင်ႇဝူင်းၵူၼ်းၵူႈသမ်ႇသမ်ႇၸိူဝ်းၼၼ်ႉယဝ်ႉ။ ၶၢဝ်းယၢမ်းၼႃႈလိၼ်ၼႆႉ ၵႆႉၸႅၵ်ႇသေမၵ်းမၼ်ႈ ၸွမ်းၼၼ်ႇ သၢႆၶႅၼ်ႈလိၼ်မိူင်းၼၼ်ႉယဝ်ႉ။ ယွၼ်ႉမၵ်းမၼ်ႈဝႆႉ ၸိူင်ႉၼၼ်သေ တီႈၼႂ်းၼႃႈလိၼ်ၼၼ်ႉ ၸိူဝ်းပဵၼ် ၵၢၼ်ၵႃႉၵၢၼ်ၶၢႆလႄႈသင်၊ ၵၢၼ်ၵပ်းသိုပ်ႇလႄႈသင် တေၸၢင်ႈႁဵတ်းႁႂ်ႈမၼ်းၶႅမ်ႉလႅပ်ႈ ၼႂ်းၶၢဝ်းယၢမ်း ဢၼ်လဵဝ်ၵၼ်ၼၼ်ႉယဝ်ႉ။
ဢၼ်ပဵၼ် ၶၢဝ်းယၢမ်းၼႃႈလိၼ် မိူင်းၸိူဝ်းမီးၼႂ်းၵမ်ႇၽႃႇၼႆႉ ၵမ်ႉၼမ်တႄႉ ဢွၼ်ၵၼ်ၸႂ်ႉ ပဵၼ်ယၢမ်းမူင်းတဵမ် (UTC−12 to UTC+14) ၼင်ႇၵႃႈတီႈ Coordinated Universal Time (UTC)သေ မိူင်းၵမ်ႈၽွင်ႈတႄႉ ၸႂ်ႉဝႆႉ 30 လႄႈ 45 မိတ်ႉၼိတ်ႉၼၼ်ႉယဝ်ႉ။ (တူဝ်ယၢင်ႇမၼ်း လၵ်းၸဵင်ၶၢဝ်းယၢမ်း ၼဵဝ်းၽွင်းလႅၼ်း - UTC−03:30၊ လၵ်းၸဵင်ၶၢဝ်းယၢမ်း ၼီႇပေႃး - UTC+05:45၊ လၵ်းၸဵင်ၶၢဝ်းယၢမ်းမျၢၼ်ႇမႃႇ - UTC +06:30၊ လၵ်းၸဵင်ၶၢဝ်းယၢမ်း ဢိၼ်းတီးယႃး - UTC+05:30) မိူင်းဢၼ် လတ်ႉတိၵျူႉသုင်ၼၼ်ႉ ဢွၼ်ၵၼ်ၸႂ်ႉ ၶၢဝ်းယၢမ်းၶၢဝ်းမႆႈ ဢၼ်ပဵၼ် ပေႃးထိုင်ၶၢဝ်းမႆႈၸိုင် သုတ်ႉၽၢႆႇၼႃႈ ၼိုင်ႈၸူဝ်ႈမူင်းၼၼ်ႉယဝ်ႉ။
ပိုၼ်းး[မႄးထတ်း | မႄးထတ်းငဝ်ႈငႃႇ]
Early timekeeping[မႄးထတ်း | မႄးထတ်းငဝ်ႈငႃႇ]
မိူဝ်ႈပႆႇၶူင်သၢင်ႈလႆႈ ယၢမ်းမူင်းဢွၼ်တၢင်းသုတ်းၼၼ်ႉ ၵူၼ်းၶဝ်ၼႆႉ ၶၢဝ်းယၢမ်းၼိုင်ႈဝၼ်းၼိုင်ႈဝၼ်းၼႆႉ လႆႈဢိင်ၼိူဝ်သဵၼ်ႈတၢင်းဢၼ်လႅတ်ႇၵႂႃႇသေ တႅပ်းတတ်းယဝ်ႉ။ တူဝ်ယၢင်ႇမၼ်း မိူၼ်ၼင်ႇ ယၢမ်းမူင်းလႅတ်ႇၼၼ်ႉသေ ၼၼ်ႉၵေႃႈ ဢိင်ၼိူဝ်ဢွင်ႈတီႈမၼ်းသေ မီးလွင်ႈပႅၵ်ႇပိူင်ႈၵၼ်ဝႆႉယူႇယဝ်ႉ။
ထိုင် ႁူဝ်ပၢၵ်ႇပီ ၁၉ ၽိူဝ်ႇ ယၢမ်းမူင်းဢၼ်ၶႅမ်ႉလႅပ်ႈ ဢွၵ်ႇမႃးၸိုင်[လူဝ်ႇလွင်ႈဢိင်ဢၢင်ႈ] ၵူႈဝဵင်းဝဵင်းၼႆႉ ဢွၼ်ၵၼ်ၸႂ်ႉ ၶၢဝ်းယၢမ်းပိုၼ်ႉတီႈ mean solar time မႃးယဝ်ႉ။ ၶၢဝ်းယၢမ်းလႅတ်ႇ ဢၼ်မီးတႄႉတႄႉမၼ်းၼႆႉ တင်း mean solar time သေ ပိူင်ႈၵၼ် မွၵ်ႈ ၁၅ မိတ်ႉၼိတ်ႉၼၼ်ႉယဝ်ႉ။ (ၼႄဝႆႉတီႈ (လွင်ႈၽဵင်ႇမိူၼ် ၶၢဝ်းယၢမ်း ၼၼ်ႉယူႇ။) လွင်ႈလႆႈပိူင်ႈၵၼ်ၸိူင်ႉၼၼ်ၼၼ်ႉ ယွၼ်ႉပိူဝ်ႈဝႃႈ ၵမ်ႇၽႃႇၼႆႉ မၼ်းပၼ်ႁွပ်ႈလႅတ်ႈ ၼင်ႇမူၼ်းၶႆႇပဵတ်းလၢဝ်ႈလၢဝ်ႈ (Eccentricity) လႄႈ ယွၼ်ႉ မၼ်းပၼ်ႇၵိူင်း တီႈၼိူဝ်ၵၢၼ်း (Obliquity) မၼ်းၼၼ်ႉယဝ်ႉ။ ဝၼ်း ၸိူဝ်းဢၼ်မီးတီႈၼိူဝ် Mean solar time ၸိူဝ်းၼၼ်ႉ ပေႃးဝႃႈပဵၼ် ၶၢဝ်းၵၢင်ဝၼ်းၼႆ မီးၶၢဝ်းယၢမ်းဢၼ်မိူၼ်ၵၼ်သေ လွင်ႈပိူင်ႈၵၼ် သွင်ဢၼ်ၼၼ်ႉ ပေႃးဝႆႉ သုတ်းပီၵႂႃႇၼႆ ၶိုၼ်းၽႅဝ်ၵႂႃႇတီႈ သၢႆငၢႆ သုၼ် ၼၼ်ႉယဝ်ႉ။
ပဵၼ် လၵ်းၸဵင်ၶၢဝ်းယၢမ်းၵရိၼ်းၼိတ်ႉ (Greenwich Mean Time) (GMT) ၼႆႉ လုၵ်ႉတီႈ ဢွင်ႈလႅပ်ႈႁဵၼ်းၾႃႉလၢဝ် ၸၢဝ်းၸဝ်ႈ (ၵရိၼ်းၼိတ်ႉ) သေ လႆႈၵေႃႇသၢင်ႈမႃး မိူဝ်ႈပီ 1675 ၼၼ်ႉယဝ်ႉ။ လွင်ႈယိူင်းဢၢၼ်းတႄႉ ပဵၼ်တွၼ်ႈတႃႇပၼ်လႆႈ တၢင်းၸွႆႈထႅမ်ႈ တႃႇ ႁိူင်းသၢင်ႈၽေႃး ဢၼ်မီးတီႈၼႂ်း ပၢင်ႇလၢႆႇ ႁႂ်ႈမၵ်းမၼ်ႈလႆႈ လွင်ႇၵျီႇၵျူႉ ၼႆယဝ်ႉ။ ၽွင်းမိူဝ်ႈဝဵင်းတီႈၼႂ်း ဢိင်ႇၵလၢၼ်ႇ ၵူႈတီႈတီႈ ဢၼ်မီးၶၢဝ်းယၢမ်းပိုၼ်ႉတီႈ ဢမ်ႇမိူၼ်ၵၼ်ၼၼ်ႉ သၢႆဢၼ်ၼၼ်ႉ မၼ်းပၼ်မႃးလႆႈ လၵ်းၸဵင်ၶၢဝ်းယၢမ်းတႃႇဢိင်ဢၢင်ႈၼၼ်ႉယဝ်ႉ။
Railway time[မႄးထတ်း | မႄးထတ်းငဝ်ႈငႃႇ]
ၽိူဝ်ႇ လွင်ႈၵၢၼ်တေႃႉသူင်ႇရူတ်ႉလဵၼ်း လႄႈ လွင်ႈၵပ်းသိုပ်ႇသၢႆလူမ်း ႁုၼ်ႈမုၼ်းၶိုၼ်ႈယႂ်ႇမႃး ဢၼ်ပဵၼ် ယၢမ်းပိုၼ်ႉတီႈ (Local solar time) ၸိူဝ်းၼၼ်ႉ မီးလွင်ႈဢမ်ႇၶႅမ်ႉလႅပ်ႈမႃးယဝ်ႉ။ လွင်ႈတၢင်းမၼ်းတႄႉ ဢိင်ၼိူဝ်ၼႃႈလိၼ်သေၵေႃႈ လွင်ႇၵျီႇၵျူႉ ဢၼ်ၵဵဝ်ႇလူၺ်ႈလႅင်ႈလိၼ်သေ ၼႂ်းၵႄႈဢွင်ႈတီႈပိုၼ်ႉတီႈၸိူဝ်းၼၼ်ႉ ယၢမ်းမူင်းၼႆႉ လႅၵ်ႈလၢႆႈဝႆႉယူႇယဝ်ႉ။ တီႈ လွင်ႇၵျီႇၵျူႉတီႇၵရီႇၼိုင်ႈဢၼ်ၼႆႉ ၶၢဝ်းယၢမ်းလႅၵ်ႈလၢႆႈ သီႇမိတ်ႉၼိတ်ႉယဝ်ႉ။ တူဝ်ယၢင်ႇမၼ်း ပရိတ်ႉသ်တူဝ်ႇၼႆႉ မီးဝႆႉ ၽၢႆႇတူၵ်း ၵရိၼ်းၼိတ်ႉ (ပွတ်းဢွၵ်ႇ ဝဵင်းလၼ်ႇတၼ်ႇ) မွၵ်ႈ ၂.၅ တီႇၵရီႇၼၼ်ႉလႄႈ ၶၢဝ်းယၢမ်းတဵင်ႈဝၼ်း တီႈ ဝဵင်းပရိတ်ႉသ်တူဝ်ႇ (Solar noon) ၼႆႉ မၼ်းပေႃးပူၼ်ႉၵႂႃႇ ၶၢဝ်းယၢမ်းတဵင်ႈဝၼ်းတီႈလၼ်ႇတၼ်ႇ တႃႇ ၁၀ မိတ်ႉၼိတ်ႉပၢႆယဝ်ႉ။ [1] လွင်ႈၸႂ်ႉတိုဝ်းၶၢဝ်းယၢမ်းၼႃႈလိၼ်ၼႆ့ ယိုင်ႈႁိုင်ႈယိုင်ႈပိူင်ႈၵၼ်မႃးၼမ်ယဝ်ႉ။
ဢၼ်ပဵၼ် လၵ်းၸဵင်ၶၢဝ်းယၢမ်း ဢွၼ်တၢင်းသုတ်းၼႆႉ မိူဝ်ႈ ပီ 1847 တီႇသႅမ်ႇပႃႇ 1 ဝၼ်းၼၼ်ႉ လုၵ်ႉတီႈ ၶမ်ႇပၼီႇရူတ်ႉလဵၼ်း ဢၼ်မီးတီႈ ၵရဵတ်ႉပရိတ်ႉတဵင်ႇ ဢဝ် GMT သႂ်ႇတီႈၼႂ်ႈ ၶရူဝ်ႇၼူဝ်ႇမီႇတႃႇ ဢၼ်တေႃႉဢဝ်ၵႂႃႇငၢႆႈၼၼ်ႉသေၵေႃႈ မၵ်းမၼ်ႈမႃးယဝ်ႉ။ ၼႂ်းၵႃႈၶမ်ႇပၼီႇ ႁူင်းၵၢၼ်ၸိူဝ်းၼၼ်ႉ ၶမ်ႇပၼီႇဢၼ်မၵ်းမၼ်ႈဢွၼ်တၢင်းသုတ်းၼႆႉ ပဵၼ် Great Western Railway (GWR) သေ ပဵၼ် မိူဝ်ႈ 1840 ၼူဝ်ႇဝႅမ်ႇပႃႇၼၼ်ႉယဝ်ႉ။ လွင်ႈၸႂ်ႉတိုဝ်းဢၼ်ၼၼ်ႉၼႆႉ ဢမ်ႇပေႃးႁိုင်ပေႃးၼၢၼ်း ၵူၼ်းႁူႉၼမ်မႃးဝႃႈ Railway Time ဝႃႈၼႆယဝ်ႉ။ မွၵ်ႈ 1852 ဢေႃးၵၢတ်ႉ 23 ၼၼ်ႉ လုၵ်ႉတီႈ ဢွင်ႈတူၺ်းလၢဝ်ၾႃႉ ၸၢဝ်းၸဝ်ႈ (ၵရိၼ်းၼိတ်ႉ) လႆႈပိုၼ်ပွႆႇပၼ် သၢႆၶၢဝ်းယမၢ်း (time signals) သၢႆလူမ်းၼၼ်ႉယဝ်ႉ။ ယၢမ်းမူင်း ၵူၼ်းမိူင်းဢၼ်မီးတီႈ ၵရဵတ်ႉပရိတ်ႉတဵင်ႇ မွၵ်ႈ ႁူဝ်ပၢၵ်ႇ ၉၈% ၼႆႉ မိူဝ်ႈပႆႇထိုင် 1855 ၼႆႉ တိုၵ်ႉဢွၼ်ၵၼ်ၸႂ်ႉ GMT မႃးယဝ်ႉ။ တေႃႇပႆႇထိုင် 1880 ဢေႃးၵၢတ်ႉ 2 ဝၼ်းၼၼ်ႉ ယင်းပႆႇလႆႈမၵ်းမၼ်ႈ ၶၢဝ်းယၢမ်းပဵၼ်တၢင်းၵၢၼ် ႁင်းပရိတ်ႉတဵင်ႇ။ ၶၢဝ်းယမၢ်းၼၼ်ႉ တီႈယၢမ်းမူင်းပရိတ်ႉတဵင်ႇၼၼ်ႉ မီး မိုဝ်းမိတ်ႉၼိတ်ႉသွင်ဢၼ်သေ ဢၼ်ၼိုင်ႈၼႆႉ ပဵၼ်တွၼ်ႈတႃႇ ၶၢဝ်းယၢမ်းပိုၼ်ႉတီႈလႄႈ ဢၼ်ၼိုင်ႈၼႆႉ ပဵၼ် တႃႇ GMT ယဝ်ႉ။[2]
ၽွင်းၼႂ်းပိုၼ်ႉၵမ်ႉၽႃႇၼႆႉ ၽၢႆႇလွင်ႈၵပ်းသိုပ်ႇတိတ်းတေႃႇ ၶႅမ်ႉလႅပ်ႈမႃးၸိုင် တီႈဢၼ်ၶဵင်ႇၵပ်းသိုပ်ႇတိတ်းတေႃႇၵၼ်ၼၼ်ႉ လူဝ်ႇ လွင်ႈမၵ်းမၼ်ႈၶၢဝ်းယၢမ်း ဢၼ်ပွင်ၸႂ်ငၢႆႈၼၼ်ႉယဝ်ႉ။
ၼႃႈလိၼ်ၶၢဝ်းယၢမ်း ပတ်ႉပိုၼ်ႉၵမ်ႇၽႃႇ[မႄးထတ်း | မႄးထတ်းငဝ်ႈငႃႇ]
ၶေႃႈပိုတ်ႇတီႈပွင်ႇ[မႄးထတ်း | မႄးထတ်းငဝ်ႈငႃႇ]
Notation of time[မႄးထတ်း | မႄးထတ်းငဝ်ႈငႃႇ]
SO 8601[မႄးထတ်း | မႄးထတ်းငဝ်ႈငႃႇ]
UTC[မႄးထတ်း | မႄးထတ်းငဝ်ႈငႃႇ]
UTC offset[မႄးထတ်း | မႄးထတ်းငဝ်ႈငႃႇ]
တူဝ်ယေႃႈမၼ်း[မႄးထတ်း | မႄးထတ်းငဝ်ႈငႃႇ]
UTC offsets ပတ်ႉပိုၼ်ႉၵမ်ႇၽႃႇ[မႄးထတ်း | မႄးထတ်းငဝ်ႈငႃႇ]
သဵၼ်ႈမၢႆ UTC offsets[မႄးထတ်း | မႄးထတ်းငဝ်ႈငႃႇ]
Time zone conversions[မႄးထတ်း | မႄးထတ်းငဝ်ႈငႃႇ]
ၶၢဝ်းယၢမ်း ဢၼ်ထိင်းဝႆႉပၼ် လႅင်းသၢႆလႅတ်ႇ[မႄးထတ်း | မႄးထတ်းငဝ်ႈငႃႇ]
ပိူင်ၶွမ်ပိဝ်ႇတႃႇလႄႈ ပိူင်ဢိၼ်ႇထႃႇၼႅတ်ႇ[မႄးထတ်း | မႄးထတ်းငဝ်ႈငႃႇ]
Operating systems[မႄးထတ်း | မႄးထတ်းငဝ်ႈငႃႇ]
Unix[မႄးထတ်း | မႄးထတ်းငဝ်ႈငႃႇ]
မၢႆႉၶရူဝ်ႇသွပ်ႉၾ် ဝိၼ်းတူဝ်း[မႄးထတ်း | မႄးထတ်းငဝ်ႈငႃႇ]
ၽႃႇသႃႇၵႂၢမ်း ၽရူဝ်ႇၶႅမ်းမိင်း[မႄးထတ်း | မႄးထတ်းငဝ်ႈငႃႇ]
Java[မႄးထတ်း | မႄးထတ်းငဝ်ႈငႃႇ]
JavaScript[မႄးထတ်း | မႄးထတ်းငဝ်ႈငႃႇ]
Perl[မႄးထတ်း | မႄးထတ်းငဝ်ႈငႃႇ]
PHP[မႄးထတ်း | မႄးထတ်းငဝ်ႈငႃႇ]
Python[မႄးထတ်း | မႄးထတ်းငဝ်ႈငႃႇ]
တႃႇသိုပ်ႇတူၺ်းထႅင်ႈ[မႄးထတ်း | မႄးထတ်းငဝ်ႈငႃႇ]
- Daylight saving time
- ISO 8601
- Jet lag
- List of time zone abbreviations
- List of time zones by country
- Lists of time zones
- Metric time
- Time by country
- World clock
ၽိုၼ်ဢိင်[မႄးထတ်း | မႄးထတ်းငဝ်ႈငႃႇ]
- ↑ Latitude and Longitude of World Cities http://www.infoplease.com/ipa/A0001769.html
- ↑ Bristol Time. Wwp.greenwichmeantime.com. Archived from the original on 2006-06-28။ Retrieved on 2011-12-05။
ႁဵၼ်းၵွင်ႉၽၢႆႇၼွၵ်ႈ[မႄးထတ်း | မႄးထတ်းငဝ်ႈငႃႇ]
- သိုဝ်ႇၶၢဝ်ႇၸိူဝ်းၵပ်းၵၢႆႇလူၺ်ႈတင်း ၶၢဝ်းယၢမ်းၼႃႈလိၼ် ဢၼ်မီးတီႈ Wikimedia Commons
- LEGAL TIME 2015


text:
ဝိၵ်ႇသျိၼ်ႇၼရီႇ:တူဝ်ယေႃႈ
- "WT:SC" ၼႆႉ ပိၼ်ႇဝၢႆႇမႃးတီႈၼႆႈ။ ၸဝ်ႈၵဝ်ႇၸၢင်ႈတူၺ်းလႆႈ တွၼ်ႈတႃႇWiktionary:Scripts.
သဵၼ်ႈၸိုဝ်ႈ တႃႇ တူဝ်ယေႃႈ ၸိူဝ်းၸႂ်ႉဝႆႉ[မႄးထတ်း]
သဵၼ်ႈမၢႆဢၼ်ၼႆႉ ပဵၼ်သဵၼ်ႈမၢႆ တူဝ်ယေႃႈပိူင်လူင် ဢၼ်ၸိူဝ်းၸႂ်ႉဝႆႉ။ မၼ်းမီးပႃး သဵၼ်ႈမၢႆ ၸိူဝ်းဢိတ်ႇဢွၵ်ႇဝႆႉသေ။ တူဝ်ယေႃႈဢၼ်မီးတင်းၼမ် ၼင်ႇ WT:AEN => Wiktionary:About English မိူၼ်ၼင်ႇ "WT:A" ၼၼ်ႉ ၽၢႆႇလင်မၼ်း တေၸၢင်ႈမႃး ၶူတ်ႉသွင်တူဝ် ဢမ်ႇၼၼ် သၢမ်တူဝ် ဢၼ်ပဵၼ် တွၼ်ႈတႃႇ ၶူတ်ႉၽႃႇသႃႇၵႂၢမ်းၼၼ်ႉယဝ်ႉ။
တူဝ်ယေႃႈဝိၵ်ႇသျိၼ်ႇၼရီႇ ဢၼ်ဝႃႈၼႆႉ ပဵၼ်ဢီႈသင်?[မႄးထတ်း]
"တူဝ်ယေႃႈ" တီႈၼႂ်း ဝိၵ်ႇသျိၼ်ႇၼရီႇၼႆႉ မၼ်းလုၵ်ႉတီႈ ၸိူဝ်းႁဵတ်းၵၢၼ်ၸွမ်းၵၼ်တီႈၼႂ်း ဝီႇၶီႇၽီးတီးယႃးသေ လူင်းပဵၼ်မႃးယဝ်ႉ။ မၼ်းၼႆႉပဵၼ် မဵဝ်း လွင်ႈပိၼ်ႇၸီႉ ၼႃႈလိၵ်ႈ ဢၼ်ၸၢင်ႈၸႂ်ႉ တႃႇဢိင်ဢၢင်ႈၼႃႈလိၵ်ႈ ဝိၵ်ႇသျိၼ်ႇၼရီႇလႆႈ ၽႂ်းၽႂ်းၼၼ်ႉယဝ်ႉ။
တေႁဵတ်းႁိုဝ်ၸႂ်ႉ တူဝ်ယေႃႈ ဝိၵ်ႇသျိၼ်ႇၼရီႇ[မႄးထတ်း]
တူဝ်ယေႃႈ ဝိၵ်ႇသျိၼ်ႇၼရီႇၼႆႉ ၸဝ်ႈၵဝ်ႇၸၢင်ႈၵႂႃႇပေႃႉသႂ်ႇတီႈၼႂ်း လွၵ်းၶူၼ်ႉႁႃ ဝိၵ်ႇသျိၼ်ႇၼရီႇသေၵေႃႈ ၸၢင်ႈဢဝ် ၼႃႈလိၵ်ႈဢိင်ဢၢင်ႈၼၼ်ႉ မႃးပၼ်ၸဝ်ႈၵဝ်ႇလႆႈ ၽႂ်းၽႂ်းယူႇ။
ပိူင်ယၢင်ႇမၼ်း တွၼ်ႈတႃႇ ၸဝ်ႈၵဝ်ႇ တေႁွတ်ႈၽႅဝ်လႆႈတီႈ ၼႃႈလိၵ်ႈ Wiktionary:Beer parlour ၼၼ်ႉ ၸဝ်ႈၵဝ်ႇၸၢင်ႈပေႃႉ “WT:BP” သႂ်ႇတီႈၼႂ်း လွၵ်းၶူၼ်ႉႁႃသေၵေႃႈ ၼဵၵ်း "ၶူၼ်ႉႁႃ" ၼႆၵေႃႈလႆႈယဝ်ႉ၊ ဢမ်ႇတၢပ်ႈလူဝ်ႇ ပေႃႉ “Wiktionary:Beer parlour” ၼင်ႇၼႆၵေႃႈလႆႈယဝ်ႉ။
ထႅင်ႈလၢႆးၼိုင်ႈတႄႉ ၸဝ်ႈၵဝ်ႇၸၢင်ႈၸႂ်ႉ တူဝ်ယေႃႈသေ ၵႃႈတီႈၼႂ်း URL (ႁဵင်းလိၵ်ႈဝႅပ်ႉ)။ ပိူင်ယၢင်ႇမၼ်း ယၢမ်းလဵဝ်ၼႆႉ ၸဝ်ႈၵဝ်ႇတိုၵ်ႉတူၺ်း ၼႃႈလိၵ်ႈ ဝိၵ်ႇသျိၼ်ႇၼရီႇ:တူဝ်ယေႃႈ ၼင်ႇ ၽၢႆႇဢိင်းၵလဵတ်ႈ။ URL မၼ်းပဵၼ်
http://en.wiktionary.org/wiki/Wiktionary:Shortcut
တီႈၼႂ်းလွၵ်း URL (ႁဵင်းလိၵ်ႈဝႅပ်ႉ) ၼၼ်ႉ ၸဝ်ႈၵဝ်ႇပေႃႉ "WT:BP" ၼႆသေၵေႃႈ ႁွင်ႉဢဝ် Wiktionary:Beer parlour လႆႈယူႇ။ ပေႃးပေႃႉသႂ်ႇ "WT:BP" ယဝ်ႉ သိုပ်ႇၼဵၵ်းပၼ် "Enter"။
တူဝ်ယေႃႈၼႆႉ မၼ်းၸႂ်ႉ တူဝ်လိၵ်ႈ ဢိင်းၵလဵတ်ႈ တူဝ်ယႂ်ႇ capital letters (“All-Caps”) သေ ၵူၺ်းၵႃႈဝႃႈ တီႈၼႂ်ႈ လွၵ်းၶူၼ်ႉႁႃၼၼ်ႉတႄႉ ပေႃႉသင်သႂ်ႇၵေႃႈလႆႈယဝ်ႉ။ ပိူင်ယၢင်ႇမၼ်း တီႈၼႂ်း လွၵ်းၶူၼ်ႉႁႃၼၼ်ႉ ပေႃးၸဝ်ႈၵဝ်ႇၶႂ်ႈ ပေႃႉႁႃ "WT:BP" ၼႆႉ ပေႃႉသႂ်ႇ"wt:bp" ၼႆၵေႃႈလႆႈယဝ်ႉ။
ၵူၺ်းၵႃႈဝႃႈ ပေႃးၸႂ်ႉလွၵ်းလၢႆး URL ၼၼ်ႉတႄႉ လူဝ်ႇလႆႈႁႂ်ႈမၼ်းၺႃးမိူၼ်ၵၼ်တင်း တူဝ်လိၵ်ႈတူဝ်ယႂ်ႇ ဢၼ်ႁဵတ်းဝႆႉၼၼ်ႉယဝ်ႉ။
လွင်ႈထႅမ်သႂ်ႇ လွၵ်းႁဵင်းၵွင်ႉ တူဝ်ယေႃႈ တီႈၼႂ်း ၼႃႈလိၵ်ႈဢၼ်တေၶႂ်ႈသႂ်ႇၼၼ်ႉ[မႄးထတ်း]
ၸဝ်ႈၵဝ်ႇၸၢင်ႈထႅမ်သႂ်ႇ "လွၵ်းႁဵင်းၵွင်ႉ တူဝ်ယေႃႈ" တီႈၼႂ်း ၼႃႈလိၵ်ႈဢၼ်ၸဝ်ႈၵဝ်ႇၶႂ်ႈသႂ်ႇၼၼ်ႉလႆႈယူႇ၊ ပွင်ႇဝႃႈ ၶႂ်ႈပၼ်တၢင်းႁူႉ ၽူႈၸႂ်ႉတိုဝ်းၶဝ်ဝႃႈ တူဝ်ယေႃႈၵေႃႈ ၸၢင်ႈၸႂ်ႉလႆႈၼႆယဝ်ႉ။
ၸႂ်ႉ
{{shortcut|WT:xxx}}သေၵေႃႈ ၸၢင်ႈဢဝ် လွၵ်းႁဵင်းၵွင်ႉ တူဝ်ယေႃႈ (the “shortcut template”) ၼႆႉ ဢဝ်ထႅမ်သႂ်ႇတီႈၼႂ်း ငဝ်ႈငႃႇ (ၼႃႈလိၵ်ႈ "မႄးထတ်း")ၼၼ်ႉ။


text:
ၵေႃလိၵ်ႈလၢႆး ဝဵင်းၵျွၵ်ႉမႄး ႁၢင်ႈႁႅၼ်းတေပိုတ်ႇႁူင်းႁဵၼ်း ၸၼ်ႉဢွၼ် ပၼ်လုၵ်ႈဢွၼ်ႇပၢႆႈၽေးသိုၵ်း ယၢမ်းလဵဝ် ယၢပ်ႇ ၽိုတ်ႇၵိၼ်းၸႂ်ဝႆႉ လွင်ႈငိုၼ်းလိူၼ်မေႃသွၼ် ဝႃႈၼႆ။
ပေႃးထိုင်မႃး ဝၼ်းတီႈ 13/11/2022 ၸိုင် ယူႇတီႈ ၵေႃလိၵ်ႈလၢႆးလႄႈ ၾိင်ႈငႄႈတႆး တေဢွၼ်ႁူဝ်သေ ပိုတ်ႇႁူင်းႁဵၼ်း ၸၼ်ႉဢွၼ် တီႈၵေႃလိၵ်ႈလၢႆး ဝဵင်းၵျွၵ်ႉမႄး ၸိုင်ႈတႆးပွတ်းႁွင်ႇ ၼင်ႇႁိုဝ် လုၵ်ႈဢွၼ်ႇပၢႆႈၽေးသိုၵ်း ပေႃးတေလႆႈႁဵၼ်းႁူႉ ၵၢၼ်ပၢႆးပၺ်ႇၺႃႇ ၾိင်ႈႁိတ်ႈႁွႆးတႆး ၸိူဝ်းၼႆႉ ယွၼ်ႉလႆႈပၢႆႈၽေးသိုၵ်းမႃး မီးၶၢဝ်းတၢင်းၸမ်ပီယဝ်ႉ ပႆႇလႆႈပွၵ်ႈၶိုၼ်းႁိူၼ်း ယေးတီႈယူႇၽႂ်မၼ်း ၵူၺ်းၵႃႈ ယၢမ်းလဵဝ်တႄႉ ယၢပ်ႇၽိုတ်ႇဝႆႉ လွင်ႈတႃႇတေပၼ်ငိုၼ်းလိူၼ်မေႃသွၼ် ၼႆယဝ်ႉ။
လုင်းလႅင်းႁၢၼ် ႁူဝ်ပဝ်ႈ ၵေႃလိၵ်ႈလၢႆး ဝဵင်းၵျွၵ်ႉမႄး လၢတ်ႈတီႈၽူႈတွႆႇႁွၵ်ႈဝႃႈ – “ယၢမ်းလဵဝ် ဢၼ်ႁဝ်းၶႃႈ လူဝ်ႇတၢင်းၸွႆႈ ထႅမ်ႁႅင်းတႄႉ တႃႇငိုၼ်းလိူၼ်မေႃသွၼ်ၶဝ်။ မေႃသွၼ်ႁဝ်းၶႃႈသမ်ႉ မီး 2 ၵေႃႉ ။ 1 ၵေႃႉ 1 သႅၼ် တေႃႇလိူၼ်။ ပေႃးသွင် ၵေႃႉၵေႃႈ 2 သႅၼ်ပျႃး။ ႁဝ်းၶႃႈ လူဝ်ႇၸဝ်ႈတႃႇၼ ၸွႆႈထႅမ် လွင်ႈၼႆႉၶႃႈဢေႃႈ။ ၸွႆႈလႆႈ 1 လိူၼ်ၵေႃႈလီ လၢႆလိူၼ်ၵေႃႈလီၶႃႈ ယဝ်ႉ ဢၼ်ၼႆႉလွင်ႈၼိုင်ႈ။ ယဝ်ႉၵေႃႈ လွင်ႈလဵင်ႉလူဢႁႃႇရ လုၵ်ႈဢွၼ်ႇ ႁဝ်းၶႃႈ ၸိူဝ်းၼႆႉထႅင်ႈၶႃႈ”- ဝႃႈၼႆ။
ႁူင်းႁဵၼ်းၸၼ်ႉဢွၼ် ဢၼ်တေပိုတ်ႇၼႂ်းဝၼ်းတီႈ 13 ၼႆႉ တေမီးလုၵ်ႈဢွၼ်ႇ 25 ၵေႃႉ တႄႇဢဝ် ဢႃယု 3 ၶူပ်ႇ ထိုင် 6 ၶူပ်ႇ။ မေႃသွၼ် ဢၼ်ႁပ်ႉပုၼ်ႈၽွၼ်းသေ တေတူၺ်းထိုင် ပူင်သွၼ်ၵႂႃႇသမ်ႉ 2 ၵေႃႉ တေပဵၼ်မေႃသွၼ်ယိင်း ၼႆယဝ်ႉ။
“လုၵ်ႈဢွၼ်ႇပၢၼ်ၸၼ်ႉဢွၼ်ႇၼႆႉ ပိူင်လူင်မၼ်း ႁဝ်းၶႃႈ တေပူင်သွၼ်ပၼ် လွင်ႈၾိင်ႈယူႇၵိၼ် လွင်ႈတူင်ႉတၵ်ႉ ၵႂၢမ်းလၢတ်ႈ ၾိင်ႈငႄႈႁဝ်း မိူၼ်ၼင်ႇ ၵႂၢမ်းတၢင်ႇၸွမ်ပိဝ်ၾၢႆႇတႆး၊ ၵႂၢမ်းဝႆႈၽြႃးၾၢႆႇတႆး၊ ဝွၵ်း ၸႃႉၵႂႃႇၸိူဝ်းၼႆႉ။ ပိူင်လူင်မၼ်းတႄႉ ၶိုၼ်း ဢဝ် လွင်ႈတႆးၾိင်ႈတႆး ၵႂၢမ်းတႆး ၸိူဝ်းၼႆႉ ပဵၼ်ငဝ်ႈၶၢမ်ႇမၼ်းသေ ၾိုၵ်းပၼ်ၾိင်ႈယၢမ်ႈလုၵ်ႈဢွၼ်ႇႁဝ်း ႁႂ်ႈမေႃယူႇသဝ်း ၵႂႃႇ”- လုင်းလႅင်းႁၢၼ် သိုပ်ႇလၢတ်ႈၼႄၼင်ႇၼႆ။
ထႅင်ႈၾၢႆႇၼိုင်ႈၵေႃႈ ၸိူဝ်းပဵၼ်ပေႃႈမႄႈလုၵ်ႈဢွၼ်ႇၶဝ် ပေႃးတေၸၢင်ႈၵႂႃႇႁဵတ်းၵၢၼ် လႆႈလီၼၼ်ႉၵေႃႈ ပႃးထႅင်ႈလႄႈ သင်ဝႃႈ ဢမ်ႇမီးၵူၼ်းတူၺ်း လုမ်းလႃးပၼ်ၶဝ်ဝႆႉၼႆ ပေႃးပွႆႇၶဝ်လဵၼ်ႈၵူၺ်းၶဝ် တီႈပၢင်သဝ်းၸိုင် တေပဵၼ်ဢၼ်မႆႈၸႂ်ဝႆႉ ထႅင်ႈလွင်ႈၼိုင်ႈ ပေႃႈလုၵ်ႈဢွၼ်ႇပၢႆႈၽေးသိုၵ်း ၵေႃႉၼိုင်ႈ လၢတ်ႈတီႈၽူႈတွႆႇႁွၵ်ႈၼင်ႇၼႆ။
“သင်ၸိူဝ်ႉဝႃႈ မီးႁူင်းႁဵၼ်းၸၼ်ႉဢွၼ်ၼႆ ႁဝ်းၶႃႈ ပေႃႈမႄႈလုၵ်ႈဢွၼ်ႇၵေႃႈ လႆႈတမ်းၸႂ်ယဝ်ႉ။ မိူဝ်ႈပႆႇမီးႁူင်းႁဵၼ်းၼႆႉ ၸိူဝ်း မီးလုၵ်ႈလၢင်းလဵၵ်ႉ ယူႇၸွမ်းမႄႈဝႆႉ ဢမ်ႇမီးၵူၼ်းတူၺ်းၸိုင် ပဵၼ်ဢၼ်ယၢပ်ႇၽိုတ်ႇ တႃႇၵႂႃႇႁဵတ်းၵၢၼ် ႁႃၵိၼ်လဵင်ႉတွင်း။ ယွၼ်ႉဢမ်ႇမီးၵူၼ်းတူၺ်း ဢမ်ႇၸၢင်ႈၵႂႃႇႁဵတ်းၵၢၼ် ၵုမ်ႇလူဝ်ႇပႂ်ႉတူၺ်းလုၵ်ႈၵူၺ်းလႄႈ သင်ဝႃႈ မီးႁူင်းႁဵၼ်း ၸိူင်ႉၼႆၸိုင် ပဵၼ်ၽွၼ်းလီတႃႇႁဝ်းၶႃႈ ပေႃႈမႄႈလုၵ်ႈဢွၼ်ႇသေဢမ်ႇၵႃး ယဝ်ႉၵေႃႈ မီးၽွၼ်းလီတႃႇလုၵ်ႈဢွၼ်ႇႁဝ်းၶႃႈ တေလႆႈႁဵၼ်း ႁူႉ ပၢႆးပၺ်ႇၺႃႇၵၼ်ၶႃႈဢေႃႈ”- ဝႃႈၼႆ။
ၼွၵ်ႈလိူဝ်ၼၼ်ႉ လုၵ်ႈဢွၼ်ႇပၢႆႈၽေးသိုၵ်း ၸိူဝ်းသႅၼ်းယႂ်ႇတႄႉ ဢွၼ်ၵၼ်မိူဝ်းၶိုၼ်ႈႁဵၼ်းႁူင်းလူင်ပွင်ၸိုင်ႈ ၸၼ်ႉဢွၼ် (မူႇလ) တီႈဝၢၼ်ႈၶူဝ်ဢုင်ၵၼ်။ ၵူၺ်းၵႃႈ ၸိူဝ်းလုၵ်ႈႁဵၼ်း ၶိုၼ်ႈႁူင်းႁဵၼ်းၸၼ်ႉဢွၼ် တီႈၵေႃလိၵ်ႈလၢႆးၼႆႉတႄႉ တေပဵၼ် လုၵ်ႈဢွၼ်ႇသႅၼ်း ဢႃယုလဵၵ်ႉ ၼႆယဝ်ႉ။
ယၢမ်းလဵဝ် ၵူၼ်းပၢႆႈၽေးသိုၵ်း ဢၼ်ပၢႆႈမႃးသွၼ်ႈဝႆႉ တီႈၵေႃလိၵ်ႈလၢႆးၼႆႉ တေမီးႁူဝ်ၵူၼ်းမွၵ်ႈ 180 ၵေႃႉ ပဵၼ်ၵူၼ်းဝၢၼ်ႈ ႁူးသူၼ်၊ ၼႅမ်းသႆးလႄႈ တူၼ်ႈႁိူၵ်ႈ ၸိူဝ်းၼႆႉ ပၢႆႈမႃးမိူဝ်ႈဝၼ်းတီႈ 4/11/2022 ၼၼ်ႉ တေႃႇထိုင်ယၢမ်းလဵဝ် ပႆႇၸၢင်ႈပွၵ်ႈ ႁိူၼ်းယေးၵၼ် တေၸမ်ၼိုင်ႈပီယဝ်ႉ။
ပီ 2021 RCSS တင်း ၸုမ်းဢူၺ်းလီပွတ်းႁွင်ႇ TNLA, SSPP ပဵၼ်ပၢင်တိုၵ်းၵၼ် ႁၢဝ်ႈႁႅင်း၊ ၵူၼ်းမိူင်းပိုၼ်ႉတီႈ ၸိူဝ်း ယူႇတၢင်းၸဵင်ႇႁွင်ႇဝၼ်းတူၵ်း ဝဵင်းၵျွၵ်ႉမႄး တႃႇ 28 ဝၢၼ်ႈ ၊ ႁူဝ်ၵူၼ်း 5 ႁဵင်ပၢႆ လႆႈပၢႆႈယၢၼ် ႁိူၼ်းယေးတီႈယူႇ တေႃႇထိုင် ယၢမ်းလဵဝ် ပႆႇလႆႈပွၵ်ႈႁိူၼ်းယေးၶိုၼ်း။


text:
ၶမ်းတီႈ၊ ၸႄႈဝဵင်း
ၸႄႈဝဵင်းၶမ်းတီႈ (မၢၼ်ႈ: ခန္တီးမြို့နယ် ; ဢိင်းၵလဵတ်ႈ: Hkamti Township ; သဵင်ဢွၵ်ႇ [Zewaeng Khamti]) ၼႆႉ ပဵၼ်ၸႄႈဝဵင်းဢၼ်ၼိုင်ႈ ဢၼ်မီးတီႈ ၸႄႈတွၼ်ႈၶမ်းတီႈ၊ ၸႄႈတိူင်းၸႄႈၵႅင်း၊ မိူင်းမျၢၼ်ႇမႃႇၼၼ်ႉယဝ်ႉ။[2] ဝဵင်းပၵ်းလုမ်းၸႄႈဝဵင်းၼႆႉ ပဵၼ် ဝဵင်းၶမ်းတီႈယဝ်ႉ။
ၽိုၼ်ဢိင်[မႄးထတ်း | မႄးထတ်းငဝ်ႈငႃႇ]
- ↑ (မေႇ 2015) ၽိုၼ်လိၵ်ႈသဵၼ်ႈမၢႆႁူဝ်ႁိူၼ်း, ၽိုၼ်လိၵ်ႈ သဵၼ်ႈမၢႆႁူဝ်ႁိူၼ်း လႄႈ ႁူဝ်ၼပ်ႉၵူၼ်း ပီ 2014 သွႆ့-2. ၼေႇပျီႇတေႃႇ: ထၢၼ်ၽွင်းလူင် ၵၢၼ်ႁႅင်းငၢၼ်း၊ ၵၢၼ်ၵူတ်ႇထတ်း ၵူၼ်းၶဝ်ႈဢွၵ်ႇမိူင်း လႄႈ ၵၢၼ်ႁူဝ်ၼပ်ႉၵူၼ်းမိူင်း, 53.
- ↑ "Myanmar States/Divisions & Townships Overview Map" Myanmar Information Management Unit (MIMU)


text:
Python (programming language)
Python ၼႆႉပဵၼ် high-level programming language[2] ဢၼ်ၸႂ်ႉတိုဝ်းၼမ်ၼၼ်ႉၶႃႈယဝ်ႉ။ လၢႆးၵေႃႇသၢင်ႈ သၽေႃးတြႃး ၽရူဝ်ႇၶႅမ်ႇ Python ၼႆႉ ဝႆႉပိူင်လူင် တွၼ်ႈတႃႇ ၼမ်ႉၵတ်ႉႁဵတ်းၵၢၼ် လႄႈ တွၼ်ႈတႃႇဢၢၼ်ႇလူငၢႆႈၼၼ်ႉယဝ်ႉ။[3] ဢၼ်ပဵၼ် Core syntax Python လႄႈ semantics ၼႆႉ ပဵၼ် minimalist သေ မီးဝႆႉ ယေးယွင် standard library ဢၼ်ၸေးၸုင်ႇယဝ်ႉ။ Python ၼႆႉ လွင်ႈဢဝ် whitespace ၸႂ်ႉပဵၼ် block delimiter ၼႂ်းၵႄႈ programming languageၸိုဝ်ႈလိုဝ်းလင် ၼႆႉ ပဵၼ်ဢၼ်လၢၵ်ႇလၢႆးဝႆႉယဝ်ႉ။ ၸႂ်ႉ unittest သေ ၸၢင်ႈႁဵတ်းလႆႈ Test case ယဝ်ႉ။ ယွၼ်ႉပိူဝ်ႈ ႁဵတ်းလႆႈၼင်ႇၼၼ်ႇလႄႈ ၸၢင်ႈဢဝ် ၽရူဝ်ႇၶႅမ်ႇသေ ၵူတ်ႇထတ်းလႆႈ ၸိူဝ်းဢၼ်ၸဝ်ႈၵဝ်ႇတႅမ်ႈဝႆႉၼၼ်ႉယဝ်ႉ။
ၽိုၼ်ဢိင်[မႄးထတ်း | မႄးထတ်းငဝ်ႈငႃႇ]
- ↑ Interview with Guido van Rossum (July 1998). Archived from the original on 2012-03-30။ Retrieved on 2019-01-16၊ 2007။ Retrieved on 29၊ 2007။
- ↑ What is Python Good For??accessdate=2008-09-05. General Python FAQ. Python Foundation.
- ↑ What is Python? Executive Summary. Python documentation. Python Foundation. Retrieved on 2007-03-21။


text:
တႃႈႁိူဝ်းမိၼ် ၺွင်ႇဢူး
တႃႈႁိူဝ်းမိၼ် ၺွင်ႇဢူး (English : Nyaung U Airport) ၼႆႉ မီးဝႆႉတီႈ ၸႄႈဝဵင်းၺွင်ႇဢူး-ပူးၵမ်ႇ ၼၼ်ႉယဝ်ႉ။ ပဵၼ်ႁူးၶဝ်ႈ သၢႆႁိူဝ်းမိၼ်ပိူင်လူင် တွၼ်ႈတႃႇ ၶဝ်ႈၸူး ဝဵင်းပူးၵမ်ႇ လႄႈ ထုင်ႉႁိမ်းႁွမ်းၸိူဝ်းၼၼ်ႉယဝ်ႉ။ ၵူၼ်းႁူႉၸၵ်းၼမ်ဝႃႈ တႃႈႁိူဝ်းမိၼ် ပူးၵမ်ႇ-ၺွင်ႇဢူး ၼႆယဝ်ႉ။ ၸွမ်းလူၺ်ႈ လိၵ်ႈၶေႃႈပူင် လုမ်းၸွမ်ၸိုင်ႈမိူင်း ဢၼ်ပိုၼ်ဢွၵ်ႇ မိူဝ်ႈပီ 2019 တီႇသႅမ်ႇပႃႇ 11 ဝၼ်းၼၼ်ႉသေ လႆႈၶႂၢင်းပၼ် တႃႇႁႂ်ႈ ၶၢဝ်းတၢင်းၵူႈၸိုင်ႈမိူင်း လူင်းၼႆလႄႈ လႆႈမၵ်းမၢႆပဵၼ် တႃႈႁိူဝ်းမိၼ်ၵဵပ်းၶွၼ်ႇသေ တႃႈႁိူဝ်းမိၼ်ၺွင်ႇဢူးၼႆႉၵေႃႈ လႆႈပဵၼ်မႃး တႃႈႁိူဝ်းမိၼ် ၵူႈၸိုင်ႈမိူင်း ထူၼ်ႈသီႇ ၶွင် မိူင်းမျၢၼ်ႇမႃႇယဝ်ႉ။
တႃႈႁိူဝ်းမိၼ်ၼႆႉ မီးဝႆႉတီႈ တၢင်းသုင်ၼႃႈၼမ်ႉပၢင်ႇလၢႆႇ 312 ထတ်းယဝ်ႉ။ သဵၼ်ႈတၢင်းႁိူဝ်းမိၼ်လဵၼ်ႈၼႆႉ ပဵၼ် မဵဝ်း တၢင်းသိူဝ်ယၢင်သေ တၢင်းယၢဝ်းမီး 8500 ထတ်း (2591 မီႇတႃႇ) ယဝ်ႉ။
သၢႆၵၢၼ်မိၼ် လႄႈ လွင်ႈမိၼ်ၸူး[မႄးထတ်း | မႄးထတ်းငဝ်ႈငႃႇ]
ၽိုၼ်ဢိင်[မႄးထတ်း | မႄးထတ်းငဝ်ႈငႃႇ]
- ↑ Airport information for VYBG from DAFIF (effective October 2006)
- ↑ Airport information for NYU at Great Circle Mapper. Source: DAFIF (effective October 2006).


text:
တႃႇမွပ်ႈသူးရၢင်းဝလ်း ၸဝ်ႈၼၢင်းသုၸၼ်ႇတီႇ ပၼ်ၵူၼ်းၼုမ်ႇ ၽူႈဢွၼ်ႁူဝ် ၵေႃႉထူၼ်ႈ 15 ၼႆႉ တႄႇပိုတ်ႇႁပ်ႉဝႂ် ၾွမ်ႊ ၽူႈတၢင်ႇယိုၼ်ႈၵႂႃႇယဝ်ႉ ၶွမ်ႊမတီႊ မွပ်ႈသူးၸဝ်ႈၼၢင်းသုၸၼ်ႇတီႇလၢတ်ႈ ။
ၽူႈၶဝ်ႈၸုမ်း ၶွမ်ႊမတီႊမွပ်ႈသူးၸဝ်ႈသုၸၼ်ႇတီႇ ၵေႃႉၼိုင်ႈ လၢတ်ႈတီႈၽူႈတွႆႇႁွၵ်ႈဝႃႈ – “တႄႇဢဝ် ပီ 2008 ၼၼ်ႉမႃး တေႃႇထိုင် ပီ 2021 ၼႆႉ တင်းမူတ်းလႆႈမွပ်ႈယိုၼ်ႈမႃး သူးၸဝ်ႈၼၢင်းသုၸၼ်ႇတီႇၼႆႉ မီး 14 ၵေႃႉယဝ်ႉ။ ပီ 2022 ၼႆႉ ပိုတ်ႇ ႁပ်ႉ တႃႇၵေႃႉထူၼ်ႈ 15 ။ ၽူႈထုၵ်ႇလိူၵ်ႈ တွၼ်ႈတႃႇ လႆႈႁပ်ႉသူးၼႆႉ တေလႆႈႁပ်ႉငိုၼ်းသူး 4,000 တေႃႊလႃႊ(US)”- ဝႃႈ ၼႆ။
ၼမ်ႉၵတ်ႉ တွၼ်ႈတႃႇထတ်းလိူၵ်ႈ ၽူႈလႆႈႁပ်ႉသူးၸဝ်ႈၼၢင်းသုၸၼ်ႇတီႇၼႆႉ တေလႆႈပဵၼ် ၵူၼ်းၵေႃႉဢၼ် ၼႄၼမ်ႉၵတ်ႉ လႄႈ လွင်ႈဢွၼ်ႁူဝ် ႁဵတ်းသၢင်ႈၵၢၼ်ငၢၼ်း တွၼ်ႈတႃႇၵူၼ်းတင်းၼမ်။ ၸိူဝ်းၶဝ်တေလႆႈၼႄ လွင်ႈၶဝ်မေႃႁူမ်ႈႁဵတ်းၵၢၼ် တင်း ၵူၼ်းတင်းၼမ် တွၼ်ႈတႃႇ ၵၢၼ်ပူၵ်းပွင်လႄႈ လွင်ႈၶိုၼ်ႈယႂ်ႇ တႃႇတူင်ႇဝူင်းၵူၼ်း။ ၸိူဝ်းၶဝ်တေမီးယႃယု ဢမ်ႇပူၼ်ႉ 35 ပီ။ တေလႆႈပဵၼ် ၵေႃႉဢၼ် ဢမ်ႇယၢမ်ႈလႆႈႁပ်ႉသူး ၸဝ်ႈၼၢင်းသုၸၼ်ႇတီႇ။ တေလႆႈပဵၼ်ၵူၼ်းၼုမ်ႇ ၵေႃႉဢၼ် ၵိူတ်ႇ မိူင်းတႆးလႄႈ မီးၼမ်ႉၸႂ်ၶႂ်ႈၶိုၼ်းမိူဝ်းယူႇသဝ်းလႄႈ ပူၵ်းပွင်မိူင်းတႆး။
ၶၵ်ႉတွၼ်ႈ ၵၢၼ်တၢင်ႇဝႂ် ယိုၼ်ႈႁပ်ႉသူးသမ်ႉ တေမီးၽူႈၵမ်ႉထႅမ် သူင်ႇဝႂ်ယိုၼ်ႈႁပ်ႉသူး (ၽူႈၶဝ်ႈၶႄႉၶႅင်ႇႁပ်ႉသူး တေဢမ်ႇလႆႈ တၢင်ႇၸဝ်ႈၵဝ်ႇမႃးႁပ်ႉသူး ႁင်းၵူၺ်း)။ တေလႆႈမီးလိၵ်ႈၵမ်ႉထႅမ် 2 ဢၼ်။ တေလႆႈၼႄ လွင်ႈတၢင်းလႄႈ ၵွပ်ႈသင်ၵူၼ်း ၵေႃႉဢၼ် ၵမ်ႉထႅမ် ၵိုင်ႇထိူၵ်ႈလႆႈႁပ်ႉသူးလႄႈ ၶၢဝ်းတၢင်းဢၼ်လႆႈႁူႉၸၵ်းၵၼ်လႄႈ ၵၢၼ်ငၢၼ်း ဢၼ်ၶဝ်လႆႈႁဵတ်းသၢင်ႈ တႃႇၵူၼ်းတင်းၼမ်လႄႈ ၽွၼ်းလီမီးသင်လၢႆလၢႆ။
တႄႇဢဝ် ဝၼ်းတီႈ 9/11/2022 တေႃႇထိုင် ဝၼ်းတီႈ 15/12/2022 ယူႇတီႈ ၶွမ်ႊမတီႊ မွပ်ႈသူး ၸဝ်ႈၼၢင်းသုၸၼ်ႇတီႇ ပိုတ်ႇႁပ်ႉဝႂ်ၾွမ်ႊ တႃႇတၢင်ႇယိုၼ်ႈ သူးရၢင်းဝလ်း ပၼ်ၵူၼ်းၼုမ်ႇၵေႃႉထူၼ်ႈ 15။ တေမွပ်ႈယိုၼ်ႈပၼ် ၵူၼ်းၼုမ်ႇၼႂ်းၸိုင်ႈတႆး ၸိူဝ်းပိုၼ်ႉပွႆႇပုၼ်ႈလီသုၼ်ႇတူဝ်သေ မီးလွင်ႈၶတ်းၸႂ် ဢဝ်ပုၼ်ႈၽွၼ်းဢွၼ်ႁူဝ် တူင်ႉၼိုင် ၼႂ်းဝၢၼ်ႈသူၼ်၊ တူင်ႇဝူင်း၊ ပိုၼ်ႉ တီႈၸဝ်ႈၵဝ်ႇ တႃႇၶိုၼ်ႈယႂ်ႇ၊ တႃႇမီးလွင်ႈငမ်းယဵၼ်၊ ႁၵ်ႉသႃၾိင်ႈငႄႈ ၸိူဝ်ႉၸၢတ်ႈ ၸဝ်ႈၵဝ်ႇမႃး ၵူႈပီ။ ၼင်ႇႁိုဝ် တေပဵၼ် ႁႅင်း တႃႇၵူၼ်းၼုမ်ႇ ၸိူဝ်းတိုၵ်ႉၶတ်းၸႂ် တႃႇၵူၼ်းတင်းၼမ် ၼႆယဝ်ႉ။
သူးၸဝ်ႈၼၢင်းသုၸၼ်ႇတီႇ (Sao Thusandi Leadership Award) ပဵၼ်သူးဢၼ်ၸဝ်ႈ ဢိင်းငႄးသႃးၵျိၼ်း (Inge Sargent) ႁွင်ႉၸဝ်ႈၼၢင်းသုၸၼ်ႇတီႇ ၵေႃႉဢၼ်ယၢမ်ႈပဵၼ် မႁႃႇတေႇဝီႇ မိူင်းသီႇပေႃႉ ၶွတ်ႇၽွတ်ႈမႃး မိူဝ်ႈပီ 2008။ သူးၸဝ်ႈၼၢင်းသုၸၼ်ႇတီႇ မီးယိူင်းဢၢၼ်းမွပ်ႈယိုၼ်ႈဢဝ် ၵုင်ႇမုၼ်ၵူၼ်းၼုမ်ႇၼႂ်း ၸိုင်ႈတႆး ၸိူဝ်းတူင်ႉၼိုင်ႁဵတ်းသၢင်ႈ ၵၢၼ်ငၢၼ်း တွၼ်ႈတႃႇ ၵၢၼ်ပူၵ်းပွင် မိူင်းတႆးႁႂ်ႈၶိုၼ်ႈယႂ်ႇ ႁႂ်ႈမီးလွင်ႈငမ်းယဵၼ် လွင်ႈထၢင်ႇႁၢင်ႈလွတ်ႈလႅဝ်းလႄႈ တီႇမူဝ်ႇ ၶရေႇသီႇလႄႈ ၵူၼ်းၼုမ်ႇ ၸိူဝ်းတူင်ႉၼိုင်တႃႇႁၵ်ႉသႃ ၾိင်ႈထုင်းၸိူဝ်ႉၶိူဝ်းၸဝ်ႈၵဝ်ႇ။
ၽူႈလႆႈႁပ်ႉသူးရၢင်းဝလ်ႊၸဝ်ႈသုၸၼ်ႇတီႇ ၵေႃႉႁႅၵ်ႈ မိူဝ်ႈပီ 2008 ပဵၼ်ၸၢႆးၽူးမိူင်း၊ ပီ 2009 ၸၢႆးသႅင်ၽၼ်း၊ 2010 ၼၢင်းမွၼ်းၵဵင်၊ 2011 မေႃယႃ ၸၢႆးပေႇတႃႉ၊ 2012 ၸဝ်ႈၶူးသီႇရိ ဝတ်ႉၾႃႉဝဵင်းဢိၼ်း၊ 2013 ၸၢႆးသၢမ်ၾူၼ်သႅင်၊ 2014 မေႃယႃၼၢင်းလႃႈ၊ 2015 ၼၢင်းၼူၼ်းႁွမ်၊ 2016 ၸၢႆးသူႉ၊ 2017 ၸၢႆးသီၶိူဝ်း(သဵင်ႈ)၊ 2018 ၸၢႆးၵွၼ်းသႅင်လႄႈ 2019 သမ်ႉ ပဵၼ်ၸဝ်ႈၶူးမိင်ႇတၵ ၊ တွၼ်ႈတႃႇ ပီ 2020 တႄႉ ပဵၼ် ၶူးသွၼ်ၼၢင်းမူၺ်ၶိူဝ်း။
ၵေႃႉထူၼ်ႈ 14 ပီ 2021 ပူၼ်ႉမႃးၼႆႉ ပဵၼ်ၽူႈလႂ် ၵေႃႉလႂ် လႆႈၵႂႃႇတႄႉ ဢမ်ႇႁၼ် ၶွမ်ႊမတီႊမွပ်ႇသူးပိုၼ်ၽၢဝ်ႇဢွၵ်ႇၸိုဝ်ႈ ပဵၼ်တၢင်းၵၢၼ် ။ မွပ်ႈယိုၼ်ႈပၼ် မိူဝ်ႈလႂ် ဝၼ်းလႂ် ၸိူဝ်းၼႆႉၵေႃႈ ဢမ်ႇလႆႈႁူႉၸွမ်း ။
တၢင်ႇယိုၼ်ႈဝႂ်ၾွမ်ႊ တဵၵ်းၶဝ်ႈတီႈလိင်ႉ/ Link : https://shan.saothusandiaward.com/


text:
ၽိုၼ်တၢမ်းငဝ်းလၢႆး ၵေႃၵပ်းသၢၼ်တူင်ႉၼိုင်တႃႇမႄႈၼမ်ႉ ၼႂ်းၸိုင်ႈတႆး
ဝၼ်းထိ 11/5/2018
ၵၢၼ်ယိုဝ်းၵူၼ်းၶီႇႁိူဝ်းၺႃးယိုဝ်းတၢႆ ၼႂ်းၸိုင်ႈတႆးပွတ်းဢွၵ်ႇ ၸီႈၸႅင်ႈဢွၵ်ႇၼႄဝႃႈႁၢမ်းလွင်ႈႁူမ်ႇလူမ်ႈ တႃႇၽႅၼ်ၵၢၼ်သၢင်ႈၽၢႆ ၼိူဝ်မႄႈၼမ်ႉၶူင်း
မိူဝ်ႈဝၼ်းထိ 10/4/2018 ၼၼ်ႉႁိူဝ်းဢွၼ်ႇလမ်းၼိုင်ႈလေႇလဵပ်ႈထွင်ၶိုၼ်ႈၸွမ်းမႄႈၼမ်ႉၶူင်းသေၺႃးၸုမ်းဢမ်ႇႁူႉၸိုဝ်ႈယိုဝ်း၊ၸၢႆးၵေႃႉၼိုင်ႈၸဵပ်းႁၢဝ်ႉႁႅင်းထိုင်တၢႆသေဢွၼ်ႇၸၢႆးဢႃယု 9 ၶူပ်ႇၵေႃႉၼိုင်ႈမၢတ်ႇၸဵပ်း၊လွင်ႈၼႆႉပဵၼ်ႁိမ်းႁွမ်းဢွင်ႈတီႈၸုမ်းၾၢႆႇၵေႃႇသၢင်ႈၶႄႇၶဝ်တိုၵ်ႉလူင်းၵူတ်ႇထတ်းပိုၼ်ႉတီႈတႃႇသၢင်ႈၽၢႆလူင်မိူင်းတူၼ်ၼႂ်းၸိုင်ႈတႆးပွတ်းဢွၵ်ႇၼၼ်ႉယဝ်ႉ။
မိူဝ်ႈဝၼ်းထိ 9/4/2018 ၼၼ်ႉၵူၼ်းဝၢၼ်ႈသႃလႃးၼႂ်းၸႄႈဝဵင်းမိူင်းတူၼ်ၵဝ်ႈၵေႃႉ (ၸၢႆးသီႇၵေႃႉ၊ယိင်းသီႇၵေႃႉလႄႈဢွၼ်ႇၸၢႆးၵေႃႉၼိုင်ႈ) ဢဝ်တင်းႁိူဝ်းၸၢၵ်ႈဢွၼ်ႇသေလေႇၵႂႃႇတီႈဢွင်ႈတႅပ်းမႆႉဢၼ် မီး တွၼ်ႈၼိူဝ်ၸွမ်းၾင်ႇမႄႈၼမ်ႉၶူင်းယဝ်ႉယင်ႉလိုဝ်ႈၼွၼ်းတီႈၼၼ်ႈၶိုၼ်းၼိုင်ႈ။ထိုင်ၵၢင်ၼႂ်မိူင်း လႅင်းမႃးၸုမ်းၶဝ်ၶိုၼ်းဢွၼ်ၵၼ်ၶီႇႁိူဝ်းလွင်ႈၸွမ်းၼမ်ႉမႃး။ၽွင်းၶၢဝ်းယၢမ်းယၢမ်းဝၢႆးဝၼ်း 2 မူင်းၼၼ်ႉ ၸုမ်းၶဝ်ၺႃး ၸုမ်းဢမ်ႇႁူႉၾၢႆႇယိုဝ်းသႂ်ႇတီႈၾင်ႇၶူင်းၾၢႆႇတၢင်းတူၵ်း တွၼ်ႈတၢင်းၼိူဝ်ဝၢၼ်ႈသႃလႃး ယၢၼ်ဝၢၼ်ႈသႃလႃးမွၵ်ႈ 6 လၵ်း။ၸၢႆးပေႇတိဢႃယု 42 ၺႃးယိုဝ်းတီႈႁူဝ်ၼဝ်ႇပွင်ႇၽၢတ်ႇတၢင်းလင်၊ဢွၼ်ႇၸၢႆး ၸၢႆးႁူဝ်လူင် ဢႃယု 9 ၶူပ်ႇၵေႃႉဢၼ်ပဵၼ်လုၵ်ႈၸၢႆးၸၢႆးထုၼ်းငူၺ်ႇၵူၼ်းႁေႃႈႁိူဝ်းၼၼ်ႉၺႃးတီႈမၢၵ်ႇ ၵၢဝ်ႈၾၢႆႇၶႂႃ။
ၵူၼ်းႁေႃႈႁိူဝ်းၵေႃႈၵိုတ်းၸၢၵ်ႈမၼ်းသေပွႆႇႁိူဝ်း လွင်ႈ ၼမ်ႉတေႃႇထိုင်ဝၢၼ်ႈသႃလႃးသေၸင်ႇႁႃ ၵႃးမႃးဢဝ်ၵူၼ်းမၢတ်ႇၸဵပ်းၵႂႃႇတီႈႁူင်း ယႃမိူင်း တူၼ်။ၸၢႆးပေႇတိတႄႉယွၼ်ႉၸဵပ်းႁၢဝ်ႉ ႁႅင်း လႄႈ လႆႈလု တၢႆၵွၼ်ႇၼႃႈ ၵႃးတေမႃးႁပ်ႉၵႂႃႇႁူင်းယႃ ၼၼ်ႉယဝ်ႉ။ဢွၼ်ႇၸၢႆးႁူဝ်လူင်ၼၼ်ႉတႄႉဢဝ် ၵႂႃႇ ၶဝ်ႈႁူင်း ယႃ မိူင်းတူၼ်သေယူတ်းယႃၶႃမၼ်း ၸၢႆး။ထိုင်မိူဝ်ႈလဵဝ်ၵေႃႈယင်းလႆႈၵႂႃႇႁႃမေႃယူႇၵူႈ ဝူင်ႈ ယူႇ။
ၶၢပ်ႈတူဝ်တၢႆၸၢႆးပေႇတိတႄႉဢဝ်မိူဝ်းတီႈႁိူၼ်းၶဝ်ၼႂ်းဝၢၼ်ႈသႃလႃး သေထိုင်မႃးထႅင်ႈဝၼ်းၼိုင်ႈ ယၢမ်းၵၢင်ဝၼ်း တဵင်ႈၼၼ်ႉသိုၵ်းမၢၼ်ႈသၢမ်ၵေႃႉ တီႈတပ်ႉႁိမ်းၶူဝ်တႃႈသၢင်းမႃးတီႈႁိူၼ်းၸၢႆးပေႇတိသေထၢမ်လွင်ႈတၢင်းပိူင်ပဵၼ်မၼ်း။ၶၢပ်ႈတူဝ်တၢႆ ၸၢႆး ပေႇတိၼၼ်ႉဢဝ်ဝႆႉတီႈႁိူၼ်းၶဝ်သွင်ၶိုၼ်း။ထိုင်မႃးဝၼ်းထိ 12/4/2018 ၼၼ်ႉၸဝ်ႈၼႃႈ တီႈယႄး မိူင်းတူၼ်ၶဝ်မႃးဢဝ်ၶၢပ်ႈ တူဝ်တၢႆ မၼ်း ၵႂႃႇၵူတ်ႇထတ်းႁႃလၵ်းထၢၼ်(သၢၵ်ႈသေႇ) တီႈ ႁူင်း ယႃမိူင်းတူၼ်။ပဵၵ်ႉသမ်ႉပီႈၼွင်ႉၸိူဝ်ႉၶိူဝ်းမၼ်းဢမ်ႇၶႂ်ႈပၼ်ဢဝ်ၵႂႃႇသေတႃႉဢမ်ႇမီးၽႂ်ႁတ်း လၢတ်ႈ ထဵင်သင်လႄႈၵႃႈလႆႈပၼ်ၵႂႃႇ။ဝၢႆးၵူတ်ႇထတ်းၶၢပ်ႈ တူဝ်တၢႆ ၸၢႆးပေႇတိ ယဝ်ႉၸဝ်ႈၼႃႈတီႈၶဝ် ၸင်ႇႁႂ်ႈ ပီႈၼွင်ႉ ၸၢႆးပေႇတိမႃးဢဝ်ၶၢပ်ႈတူဝ်တၢႆမၼ်းမိူဝ်းလုမ်းလႃး သၢင်း ၵဵဝ်ႇတီႈ ပႃႇႁဵဝ်ႈ မိူင်းတူၼ်ဝၼ်းၼၼ်ႉယဝ်ႉ။
ၢႆးပေႇတိၼႆႉပဵၼ်ပျီႇတုၸိတ်ႉမၢၼ်ႈ ပႃႈတႂ်ႈပျီႇတုၸိတ်ႉ မိူင်းၵၢင် ဢၼ်ပၵ်းတပ်ႉတီႈမႄႈၵႅၼ်း ပွတ်း ၸၢၼ်းမိူင်းတူၼ်သေ တိၼ်ႇဝိၼ်း ၵုမ်းၵမ်ဢွၼ်ႁူဝ်ဝႆႉ။ၸၢႆးပေႇတိ ၵူပ်ႉၵူႈတင်းၼၢင်းၼိူင်းသေမီးလုၵ်ႈ ယိင်းၵေႃႉ ၼိုင်ႈၸိုဝ်ႈႁွင်ႉၼၢင်းၶမ်းၶိၼ်ႇ။ၸၢႆးပေႇတိၼႆႉ ႁဵတ်းၵၢၼ်တတ်းမႆႉၵူၺ်းဢမ်ႇၸႂ်ႈသႅၼ်းယႂ်ႇ မိူၼ်ၶွမ်ႊပၼီႊ၊ၸႂ်ႉလိူဝ်ႈမႆႉမိုဝ်းသေမီးလုၵ်ႈၼွင်ႉၸွမ်းၽွင်ႈ။ၽွင်းမၼ်းၺႃးယိုဝ်းတၢႆၼၼ်ႉမၼ်းၼုင်ႈ သိူဝ်ႈပျီႇတုၸိတ်ႉ။မိူဝ်ႈဢွၼ်တၢင်းပေႃးတေၵႂႃႇၼႂ်းထိူၼ်ႇဢွင်ႈတီႈတတ်းမႆႉမၼ်းဢမ်ႇၼုင်ႈသိူဝ်ႈ ၶူဝ်း ပျီႇတုၸိတ်ႉၵူၺ်းၵႃႈဝၢႆးၸုမ်းၵေႃႇသၢင်ႈၶႄႇၶဝ်ၶဝ်ႈမႃးၼႂ်းပိုၼ်ႉတီႈၼႆႉ တႃႇၵူတ်ႇထတ်းၵၢၼ်သၢင်ႈၽၢႆ မိူင်းတူၼ်ၼႂ်းလိူၼ်ၾႅပ်ႊပရူႊဝႃႊရီႊ 2018 ၼႆႉမႃးမၼ်းၵေႃႈသႂ်ႇၶူဝ်းပျီႇတုၸိတ်ႉမၼ်း။ၵူၼ်းဝၢၼ်ႈၶဝ် လၢတ်ႈၼႄဝႃႈဝၢႆးၸုမ်းၶႄႇၶဝ်ၶဝ်ႈမႃးၼႆႉၽၢႆႇႁူမ်ႇလူမ်ႈၼႅၼ်ႈၼႃမႃးလိူဝ်ၵဝ်ႇသေ မၼ်းၵေႃႈထၢင်ႇဝႃႈမၼ်ႈၸႂ်လွင်ႈႁူမ်ႇလူမ်ႈလႆႈယဝ်ႉၼုင်ႈၶူဝ်းပျီႇတုၸိတ်ႉလႆႈယဝ်ႉၼႆယဝ်ႉ။
ထိုင်မိူဝ်ႈလဵဝ်ပႆႇမီးၽႂ်ၸုမ်းလႂ်ပိုတ်ႇႁပ်ႉဢဝ်ပုၼ်ႈၽွၼ်းဝႃႈယိုဝ်းသေႁဵတ်းႁႂ်ႈၵူၼ်းဝၢၼ်ႈဢွၼ်ၵၼ်လွမ်ၵူဝ်ဝႆႉယူႇယဝ်ႉ။ဝၢၼ်ႈသႃလႃးၼႆႉမီးလင်ႁိူၼ်း 50 ၵမ်ႈၼမ်ပဵၼ်တႆးမၢၼ်ႈမီးမွၵ်ႈသၢမ်လင်။
ဢဝ်ႁူမ်ႇလူမ်ႈၼႅၼ်ႈၼႃ တႃႇၸုမ်းၶႄႇလူင်းထတ်းသၢင်ႈၵၢၼ်သၢင်ႈၽၢႆ
မိူဝ်ႈဝၼ်းထိ 26/1/2018 ၼၼ်ႉဢူးၼၢႆႇသူၺ်ႇဢူးၽူႈၸတ်းၵၢၼ် ၵူႈလွင်ႈလွင်ႈလုမ်းၸွမ်ၸိုင်ႈႁွင်ႈၵၢၼ်ၾၢႆႇပၢႆးမၢၵ်ႈမီးသူင်ႇလိၵ်ႈ (လိၵ်ႈလပ်ႉ) ၽိုၼ်ၼိုင်ႈထိုင်ႁွင်ႈၵၢၼ်ၾၢႆႇႁႅင်းၾႆးၾႃႉသေလၢတ်ႈ တုၵ်းယွၼ်းႁႂ်ႈသိုၵ်းၸွႆႈဢဝ်ႁူမ်ႇလူမ်ႈပၼ်ၵူၼ်းၶႄႇ 10 ၵေႃႉၸိူဝ်းပဵၼ် ၽူႈလူင်ႉလႅၼ်ႇဢၼ်လုၵ်ႉ တီႈ ၶွမ်ႊပၼီႊ ၶႄႇၽၢႆသၢမ်ၾႃ (China Three Gorges Corporation) မႃးသေတေဢွၵ်ႇၶၢဝ်းတၢင်းၵႂႃႇ တႃႇ ၵေႃႇသၢင်ႈ ၽၢႆမိူင်းတူၼ်။ၽိုၼ်မိူၼ်မၼ်းသူင်ႇၸူးလုမ်းသိုၵ်း သုင်သုတ်း တပ်ႉသိုၵ်းမၢၼ်ႈ၊ႁွင်ႈ ၵၢၼ် ၾၢႆႇႁူမ်ႇလူမ်ႈ လႄႈႁွင်ႈၵၢၼ်ၾၢႆႇၼႂ်းမိူင်းၸိူဝ်းဢၼ်ၶဝ်ယွၼ်းတၢင်း ႁူမ်ႈမိုဝ်းတႃႇ ဢဝ် ႁူမ်ႇလူမ်ႈပၼ်ၸုမ်းၵူၼ်းၶႄႇ ၼၼ်ႉ။ၼႂ်းလိၵ်ႈၼၼ်ႉယင်းလၢတ်ႈဝႃႈၵူၼ်းၶႄႇၸိူဝ်းၼၼ်ႉ တေ လုၵ်ႉ တီႈတႃႈၵုင်ႈသေၵႂႃႇတီႈ တႃႈၶီႈ လဵၵ်း ယဝ်ႉတေသိုပ်ႇ ၽၢၼ်ႇတၢင်းမိူင်းတူၼ် ယဝ်ႉၶဝ်ႈၵႂႃႇ တီႈဝၢၼ်ႈသႃ လႃးၼႆ ယဝ်ႉ။
မိူဝ်ႈၼႂ်းလိူၼ်ၾႅပ်ႊပရူႊဝႃႊရီႊ 2018 ပူၼ်ႉမႃးၼၼ်ႉၵူၼ်း ဝၢၼ်ႈ သႃလႃးႁၼ်ၵူၼ်းၶႄႇ ၶဝ်မႃးၵႃး လၢႆလၢႆ လမ်းဢၼ်ႁေႃႈ လတ်း ၽၢၼ်ႇ ဝၢၼ်ႈၶဝ်သေပူၼ်ႉၵႂႃႇတီႈ မႄႈပႃႉတၢင်းႁွင်ႇ ဝၢၼ်ႈသႃလႃး ဢၼ်ၵႆ မွၵ်ႈ 12 လၵ်း။ၶဝ်မႃးၸွမ်းၵႃး SURF လုၵ်ႉတၢင်းတႃႈ ၶီႈလဵၵ်း မႃး။ၵူၼ်းဝၢၼ်ႈလၢတ်ႈဝႃႈ ၵႃးၸိူဝ်းၼၼ်ႉမၢင်လမ်း ပဵၼ်ၵႃးၶွမ်ႊ ပၼီႊမၢၼ်ႈ IGE (International Group of Entrepreneurs Company) ဢၼ်လူင်းတိုၼ်း ၼႂ်းၵၢၼ် ၵေႃႇသၢင်ႈ ၽၢႆမိူင်းတူၼ်။ ၵူၼ်း ဝၢၼ်ႈ လၢတ်ႈ ၼႄဝႃႈ ႁူမ်ႇလူမ်ႈတႃႇၵူၼ်း ၶႄႇၶဝ်ၵေႃႈ ၼႅၼ်ႈၼႃၼႃႇ ၼႆယဝ်ႉ။ၵူၼ်းၶႄႇၸိူဝ်း ၼၼ်ႉ ယူႇတီႈႁဵတ်း ၵၢၼ်ၶဝ် ၼၼ်ႉ ၵူၺ်းၶဝ် ဢမ်ႇလူင်းမႃးၸူးဝၢၼ်ႈသႃလႃး။သိုၵ်း မၢၼ်ႈ ၶမရ 580 (ပႃႈတႂ်ႈ ငဝ်ႈငုၼ်းၵုမ်းၵမ်ယၼ်ႇသိုၵ်း 14 မိူင်း သၢတ်ႇ) လႄႈပျီႇတုၸိတ်ႉ (ပျီႇတု ၸိတ်ႉမိူင်းၵၢင်တင်းတပ်ႉပႂ်ႉ လႅၼ်လိၼ် 1007) ဢဝ်ႁူမ်ႇလူမ်ႈ ပၼ်ၶဝ်။ ပေႃးတေၵႂႃႇတၢင်းလႂ် ၵေႃႈမီးသိုၵ်းမၢၼ်ႈ ၸွမ်းဢဝ်ႁူမ်ႇ လူမ်ႈပၼ်ၶဝ်ၼိုင်ႈ ၵေႃႉတေႃႇသိုၵ်း မၢၼ်ႈ သွင်ၵေႃႉၼႆယဝ်ႉ။
ၵူၼ်းဝၢၼ်ႈသႃလႃးလၢတ်ႈဝႃႈဢမ်ႇလႆႈႁပ်ႉ ၼမ်ႉတွၼ်းၽွၼ်း လီမၼ်းၸွမ်း ၶဝ်သင်။ၶဝ်ဢမ်ႇ ၸၢင်ႈ ၵူၼ်းဝၢၼ်ႈႁဵတ်း ၵၢၼ်လႄႈၵႃးၵူၼ်းဝၢၼ်ႈၵေႃႈ ၶဝ် ဢမ်ႇ ၸၢင်ႈ။တေႃႈၼင်ႇၶဝ်ႈၼမ်ႉတၢင်း ၵိၼ် ၽၵ်း ယိူဝ်ႈ ၼၢင်းၶဵဝ်ၵေႃႈ ယင်းသိုဝ်ႉဢဝ် တီႈ တႃႈၶီႈလဵၵ်းမႃး၊ၶဝ်တိုၼ်းဢမ်ႇသိုဝ်ႉ တီႈဝၢၼ်ႈသႃလႃး။ၵူၼ်း ဝၢၼ်ႈ ၵေႃႉၼိုင်ႈလၢတ်ႈဝႃႈ “ဢၼ်ႁဝ်းလႆႈတႄႉမီး ၽုၼ်ႇမုၵ်ႉၵူၺ်း”။(ၵွပ်ႈဝႃႈပေႃးၵႃးၶဝ် ၶဝ်ႈ ၽၢၼ်ႇ ဝၢၼ်ႈၽုၼ်ႇမုၵ်ႉပေႃးၵုမ်ႈလူင်ၵႂႃႇ သဵင်ႈ) ၼႆယဝ်ႉ။
လိူဝ်ၼၼ်ႉၵူၼ်းဝၢၼ်ႈယင်းလွမ်ၵူဝ်တႃႇလၢတ်ႈလွင်ႈၵူၼ်းၶႄႇၸိူဝ်းၼၼ်ႉထႅင်ႈၵွပ်ႈဝႃႈပေႃးၸဝ်ႈၼႃႈ တီႈယႄးၶဝ်ႁူႉဝႃႈၽႂ်ႁူႉၽႂ်လၢတ်ႈလွင်ႈၶႄႇၸိူဝ်းၼၼ်ႉၼႆၶဝ်ႁွင်ႉၸႅတ်ႈထၢမ်တိၵ်းတိၵ်းၼႆယဝ်ႉ။
ပိုၼ်းလင်ၽၢႆမိူင်းတူၼ်
ၽၢႆမိူင်းတူၼ်ၼႆႉပဵၼ်ၽႅၼ်ၵၢၼ်ၽၢႆ ဢၼ်တေသၢင်ႈၼိူဝ်မႄႈၼမ်ႉၶူင်းလူင်ၼႂ်းၸိုင်ႈတႆးဢၼ်ၼိုင်ႈၼႂ်းသၢမ်ၽႅၼ်ၵၢၼ် ၽၢႆသၢမ်ဢၼ် ၼိူဝ်မႄႈၼမ်ႉၶူင်းၼႂ်းၸိုင်ႈတႆး။မိူဝ်ႈဢွၼ်တၢင်းၽႅၼ်ၵၢၼ်တေဢွၵ်ႇ ႁႅင်း ၾႆးၾႃႉ7,000 မေႊၵႃႊဝတ်ႊသေတေသုင် 231 မီႊတိူဝ်ႊ၊တေပဵၼ်ၽၢႆဢၼ်ယႂ်ႇသုတ်းၼႂ်းၵုၼ်ၸဵင်ႇ ၸၢၼ်းဝၼ်းဢွၵ်ႇလႄႈဢၢင်ႇၵဵပ်းၼမ်ႉမၼ်းတေယႂ်ႇၵႂၢင်ႈ ပဵင်းတၢင်းယႂ်ႇၵႂၢင်ႈမိူင်းသိင်ႊၵႃႊပူဝ်ႊသေတေယိုတ်ႈၵိၼ်ပိုၼ်ႉတီႈတၢင်းယၢဝ်းမၼ်းသၢမ်ပုၼ်ႈသွင်ပုၼ်ႈၼႂ်းၸိုင်ႈတႆးၼၼ်ႉယဝ်ႉ။မူႇဝၢၼ်ႈႁိူၼ်း၊ ၵူၼ်းၼပ်ႉႁူဝ်မိုၼ်ႇတေၺႃးၼမ်ႉလုပ်ႇထူမ်ႈပႅတ်ႈပႃးၸဵမ်ဝၢၼ်ႈၸိူဝ်းယူႇႁိမ်းႁွမ်းသၢႆမႄႈၼမ်ႉပၢင်ၸဵမ် ဝဵင်းၵုၼ်ႁဵင်ဢၼ်ၶူဝ်းတိုၼ်းသၽႃဝၶိုၼ်းတၢင်ႇပၼ်ၸိုဝ်ႈဝဵင်းဝႃႈ “ဝဵင်းၵုၼ်ႁဵင်” (ယွၼ်ႉမီးၵုၼ်ႁဵင်ၵုၼ် ၼႂ်းၼမ်ႉပၢင်) ၼၼ်ႉပႃးယူႇယဝ်ႉ။
ၽၢႆၼႆႉပဵၼ်ၵၢၼ်ႁူမ်ႈပုၼ်ႈ ၼႂ်းၵႄႈၶွမ်ႊပၼီႊၽၢႆသၢမ်ၾႃၶႄႇ (China Three Gorges Corporation), ၶွပ်ႊၼီႊသိၼူဝ်ႊႁၢႆႊၻရူဝ်ႊ (Sinohydro) လႄႈၶွမ်ႊပၼီႊၶျၢႆႊၼႃႊသၢဝ်ႊတိူၼ်ႊၵရိတ်ႊ (China Southern Grid from China) ၶဝ်ဢဝ် 56% ၼႂ်းၶူင်းၵၼ်ၼႆႉ၊ ၶွမ်ႊပၼီႊထႆး (Electricity Generating Authority of Thailand International Company – EGATi သမ်ႉဢဝ် 30%၊ႁွင်ႈၵၢၼ်ၾၢႆႇၽႅၼ်ၵၢၼ်ႁႅင်းၾႆးၾႃႉမၢၼ်ႈMyanmar Department of Hydropower Planning (DHPP) သမ်ႉဢဝ် 10% လႄႈၵၢၼ်မၢၵ်ႈမီးၵူႈမိူင်းမိူင်း မၢၼ်ႈBurma’s International Group of Entrepreneurs – IGOEC သမ်ႉဢဝ် (4%)။IGOEC ၼႆႉပဵၼ် လုၵ်ႈလၢင်းဢူးဢွင်ႇတွင်းၽွင်းလူင်ၾၢႆႇႁူင်းၸၢၵ်ႈမိူင်းမၢၼ်ႈပၢၼ်လူင်ပွင်ၸိုင်ႈဢူးတဵင်းသဵင်ႇ သေ ပဵၼ်တူဝ်တႅၼ်းတႃႇၵပ်းသၢၼ်ၵၢၼ်ဢုပ်ႇဢူဝ်းၵိုတ်းယိုဝ်းၵၼ်ၸွမ်းၸုမ်းမႅၵ်ႇၵွင်ႈၵၢင်ႇလၢႆလၢႆၸုမ်း ၸိူဝ်း တူင်ႉ ၼိုင်ၸွမ်းသၢႆမႄႈၼမ်ႉၶူင်းၼႂ်းၸိုင်ႈတႆးၼႂ်းပီ 2012 ၼၼ်ႉယဝ်ႉ။
ၼႂ်းဝႅပ်ႊသၢႆႊ EGAT ၼၼ်ႉတႅမ်ႈလၢတ်ႈၼႄဝႆႉဝႃႈၶူင်းၵၢၼ်ၼႆႉမိူဝ်ႈလဵဝ်မႄးဢွၵ်ႇႁၢင်ႈၾၢင် (redesigned) မၼ်းဝႆႉပဵၼ်ပိူဝ်ႈတႃႇ “လူတ်းယွၼ်ႇလူင်းၽွၼ်းတုမ်ႉတိူဝ်ႉၼႂ်းတူင်ႇဝူင်းၵူၼ်းလႄႈၾိင်ႈတိုၼ်းသၽႃဝ” သေမိူဝ်ႈလဵဝ်တႄႉယိူင်းဢၢၼ်းတေၶူင်ဢွၵ်ႇႁႅင်းၾႆးၾႃႉ 3,000 မေႊၵႃႊဝတ်ႊ။ၼႂ်းၼၼ်ႉတႃႇ 90% ဢၼ် ဢွၵ်ႇတီႈၽၢႆမိူင်းတူၼ်ၼႆႉတေဢဝ်သူင်ႇၸူးမိူင်းထႆးၼႆယဝ်ႉ။(https://www.egati.co.th/en/investment/en-mongton.html)။
ၵူၼ်းမိူင်းၼႂ်းပိုၼ်ႉတီႈတႄႉတိုၼ်းသၢၼ်ၶတ်းၽၢႆၼႆႉႁၢဝ်ႉႁႅင်းသေတိုၼ်းတေသိုပ်ႇတေႃႇသူႈသၢၼ်ၶတ်းလႄႈတေတႅမ်ႈသူင်ႇလိၵ်ႈသၢၼ်ၶတ်းၼႆယဝ်ႉ။ၵေႃပွင်ၵၢၼ်ၽွမ်ႉႁူမ်ႈၸိုင်ႈတႆး CSSU ဢၼ်ပႃႇတီႇၵၢၼ်မိူင်းလႄႈတပ်ႉသိုၵ်းၸိုင်ႈတႆးလၢႆလၢႆမူႇၸုမ်းႁူမ်ႈၵၼ်ဝႆႉၼၼ်ႉယၢမ်ႈဢွၵ်ႇလိၵ်ႈသၢၼ်ၶတ်းၽၢႆမိူင်းတူၼ်လႄႈၽၢႆတၢင်ႇဢၼ်ၼိူဝ်မႄႈၼမ်ႉၶူင်းမႃးမိူဝ်ႈဝၼ်းထိ 29/08/2016 သေလၢတ်ႈဝႃႈ “ ၽၢႆၼႆႉတေပဵၼ်လွင်ႈလွၵ်ႇငိုတ်ႈတႃႇၵူၼ်း၊ၶူဝ်းၶွင်ၵိုၵ်းပိုၼ်း၊ႁိူၼ်းယေးတီႈယူႇလႄႈတေယႃႉလုၵွႆပႅတ်းပိူင်ယူင်ႉသၢင်ႈၶူဝ်းတိုၼ်းသၽႃဝ” သေ “လွင်ႈဢၼ်တိုၵ်ႉသိုပ်ႇမုင်ႈၼႃႈၵေႃႇသၢင်ႈၽၢႆယူႇၼႆႉၵေႃႈတေႁဵတ်းႁႂ်ႈၵိူတ်ႇပဵၼ်ပၢင်တိုၵ်းၵူၺ်း”ၼႆၼၼ်ႉယဝ်ႉ။
ဢွင်ႈတီႈသၢင်ႈၽၢႆလႄႈပိုၼ်ႉတီႈဢၢင်ႇၵဵပ်းၼမ်ႉဢၼ်ၽႅၼ်ၵၢၼ်ဝႆႉၼၼ်ႉမီးယူႇဝႆႉၼႂ်းပိုၼ်ႉတီႈႁိမ်ၸိင်းၶဵင်ႇတႃႉၵၼ်ပဵၼ်တီႈဢၼ်သိုၵ်းမၢၼ်ႈပိုတ်ႇၼႃႈသိုၵ်းယႂ်ႇလူင်မႃးၶၢဝ်းတၢင်း 20 ပီပၢႆသေၶႃႈႁႅမ်ၵူၼ်းမိူင်းပဵၼ်ၵေႃႇပဵၼ်ၵွင်၊တဵၵ်းပေႃႉထုပ်ႉ၊တဵၵ်းၵၼ်ႉၸၼ်ၵူၼ်းဝၢၼ်ႈၸိူဝ်းၼႆႉမႃး။
ပဵၵ်ႉသမ်ႉသိုၵ်းမၢၼ်ႈၵုမ်းၵမ်ၶူဝ်လမ်ႇလွင်ႈ ဢၼ်ၶၢမ်ႈ မႄႈၼမ်ႉၶူင်းၼႂ်း ၸိုင်ႈတႆးပွတ်းဢွၵ်ႇတီႈတႃႈ သၢင်းၼၼ်ႉဝႆႉ သေမီးတပ်ႉႁူမ်ႇလူမ်ႈ တပ်ႉဢွၼ်ႇ တပ်ႉ ဢိတ်းၶဝ် ပၵ်းဝႆႉၸွမ်း မႄႈၼမ်ႉၶူင်းႁိမ်း ဝၢၼ်ႈ သႃလႃးလႄႈဢွင်ႈတီႈသၢင်ႈၽၢႆသေတႃႉၶဝ်ဢမ်ႇၸၢင်ႈၵုမ်းၵမ် ႁူၺ်ႈလွႆ ထိူၼ်ႇၶိူဝ်းၸိူဝ်းယူႇဝႆႉပဵၼ် သွင်ၽၢၵ်ႇၶၢင်ႈ မႄႈၼမ်ႉၶူင်းလႄႈပဵၼ် တီႈၸုမ်းမႅၵ်ႇၵွင်ႈ လၢႆလၢႆၸုမ်းၵုမ်းၵမ်ဝႆႉပႃးၸဵမ်ၶွင်ႇသီႇဢဝ် ၶိုၼ်းၸိုင်ႈတႆး/ တပ်ႉသိုၵ်း ၸိုင်ႈ တႆး (RCSS/SSA)။
မိူဝ်ႈၼႂ်းလိူၼ်ပူၼ်ႉမႃးၼႆႉမီးပၢင်တိုၵ်းၼႂ်း သိုၵ်းမၢၼ်ႈလႄႈသိုၵ်းတႆး (RCSS/SSA) ၼႂ်းမိူင်းပဵင်းၾၢႆႇႁွင်ႇဝၢၼ်ႈသႃလႃးသေႁဵတ်းႁႂ်ႈသိုၵ်းမၢၼ်ႈ တိမတ်ႉၵူၼ်းဝၢၼ်ႈ လႄႈပေႃႉထုပ်ႉယွၼ်ႉထၢင်ႇထိူမ် ဝႃႈၵမ်ႉ ၸွႆႈ ထႅမ်သိုၵ်းတႆးပဵၵ်ႉသမ်ႉ RCSS/ SSA ၼႆႉပဵၼ်ၸုမ်း ဢၼ်လူင်းလၢႆး မိုဝ်းၵိုတ်းတိုၵ်းတူဝ်ႈမိူင်း NCA ဝႆႉၸွမ်းလူင် ပွင်ၸိုင်ႈမၢၼ်ႈမိူဝ်ႈပီ 2015 ၼၼ်ႉမႃး ၵေႃႈ ယဝ်ႉ။
မိူဝ်ႈၼႂ်းပီ 2011 ၼၼ်ႉၵူၼ်းၵေႃႇသၢင်ႈၶႄႇသၢမ်ၵေႃႉလူင်းထတ်းတႃႇၽၢႆမိူင်းတူၼ်သေလႆႈထုၵ်ႇၸုမ်းမႅၵ်ႇၵွင်ႈၼႂ်းပိုၼ်ႉတီႈတိၺွပ်းၵႂႃႇ (ၸိုဝ်ႈၶဝ်တႄႉဢမ်ႇပိုတ်ႇၽိူၺ်သေပွၵ်ႈ) ပႃးၸွမ်းၵူၼ်းၸွႆႈပေၽႃသႃမၼ်း။ဝၢႆးတိၺွပ်းဝႆႉၶၢဝ်းတၢင်းသၢမ်လိူၼ်ယဝ်ႉၶဝ်ၶိုၼ်းထုၵ်ႇပွႆႇပၼ်ၶိုၼ်းလူၺ်ႈဢမ်ႇမီးႁူးမီးႁွႆးၸဵပ်း မၢတ်ႇသင်။(http://burmariversnetwork.org/news/china-asks-shan-army-to-chase-its-four-missing-guys)။
ပူၵ်းတိုၼ်ႇတိုၵ်းသူၼ်းထိုင်ၽူႈလူင်းတိုၼ်းၽၢႆၶဝ်
ပဵၵ်ႉသမ်ႉမီးၵၢၼ်တူၵ်းလူင်းၵိုတ်းယိုဝ်းၵၼ်ဝႆႉယဝ်ႉသေတႃႉၵၢၼ်ပိုတ်းယိုဝ်းၵူၼ်းၶီႇႁိူဝ်းၼႂ်းၶၢဝ်းယၢမ်းၵၢင်ဝၼ်းၸႅင်ႈၸႅင်ႈလိူင်ႈဢၼ်ပူၼ်ႉမႃးၼႆႉတိုၼ်းၸီႉၸႅင်ႈၼႄဝႃႈဢမ်ႇမီးလွင်ႈႁူမ်ႇလူမ်ႈၸွမ်းမႄႈၼမ်ႉ ၶူင်းၼႂ်းၸိုင်ႈတႆးပွတ်းဢွၵ်ႇၼၼ်ႉယဝ်ႉ။
ပဵၵ်ႉသမ်ႉဢမ်ႇႁူႉလႆႈဝႃႈပဵၼ်ၸုမ်းလႂ်ယိုဝ်းသေတႃႉလွင်ႈၵၢၼ်ပိုတ်းယိုဝ်းၽွင်းၸုမ်းၶႄႇၶဝ်လူင်းၼႂ်းပိုၼ်ႉ ထတ်းသၢင်ႈယူႇၼႆႉၵေႃႈ သမ်ႉဢဝ်လွင်ႈႁူမ်ႇလူမ်ႈပၼ်ၶဝ်ၼႅၼ်ႈၼႃလႄႈမၼ်းဢမ်ႇၸႂ်ႈလွင်ႈ ဢၼ် ဢမ်ႇထၢင်ႇလႄႈၵိုင်ႉၵၢင်ႉပဵၼ်ၼၼ်ႉသင် ၵွပ်ႈမီးလွင်ႈႁူမ်ႇလူမ်ႈၼႅၼ်ႈၼႃဝႆႉ။
ၵၢၼ်ပိုတ်းယိုဝ်းၼႆႉတိုၼ်းပဵၼ်လွင်ႈပူၵ်းတိုၼ်ႇတိုၵ်းသူၼ်းပၼ်ၾၢင်ႉထိုင်ၽူႈလူင်းတိုၼ်းသၢင်ႈၽၢႆ ၶဝ်ၼၼ်ႉယဝ်ႉ။မၼ်းတိုၼ်းမီးၽေးၶဵၼ်ၼမ်တေႉတေႉတႃႇတေသိုပ်ႇႁႂ်ႈၶူင်းၵၢၼ်ယႂ်ႇလူင်ဢၼ်တိုၵ်ႉ ပဵၼ် လွင်ႈထဵင်မေႃးၵၼ်ယူႇၼႆႉႁဵတ်းၵႂႃႇၼႂ်းပိုၼ်ႉတီႈသိုၵ်းသိူဝ်သေၵၢၼ်ၵုမ်းၵမ်ၶူဝ်းတိုၼ်းသၽႃဝၼႆႉ ၵေႃႈတိုၼ်းပဵၼ်ငဝ်ႈႁၢၵ်ႈပၼ်ႁႃဢၼ်လႆႈပိုတ်းယိုဝ်းၵၼ်မႃးၶၢဝ်းတၢင်းၼပ်ႉႁူဝ်ပီမၼ်းၼၼ်ႉယဝ်ႉ။
ၵေႃႈၵပ်းသၢၼ်တူင်ႉၼိုင်တႃႇမႄႈၼမ်ႉၼႂ်းၸိုင်ႈတႆး တိုၵ်းသူၼ်းထိုင်ၽူႈလူင်းတိုၼ်းၽၢႆၵူႈဢၼ်ၼိူဝ် မႄႈၼမ်ႉၶူင်းလႄႈမႄႈၼမ်ႉတၢင်ႇသၢႆၼႂ်းမိူင်းႁူမ်ႈတုမ်မၢၼ်ႈတင်းမူတ်း ႁႂ်ႈၵိုတ်းယိုတ်းပႅတ်ႈၽႅၼ်ၵၢၼ်တႃႇသၢင်ႈၽၢႆၸိူဝ်းၼႆႉၵွပ်ႈဝႃႈမၼ်းယူႇၼႂ်းပိုၼ်ႉတီႈသိုၵ်းသိူဝ်။လွင်ႈသိုပ်ႇမုင်ႈၼႃႈႁဵတ်းသၢင်ႈ ၽၢႆၸိူဝ်း ၼႆႉၵေႃႈမိူၼ်ၵၼ်တင်းသူၼ်းၾႆးပၼ်ပၢင်တိုၵ်းဢၼ်ယိုတ်ႈယၢဝ်းမႃးၶၢဝ်းႁိုင်ၼၼ်ႉ ဢမ်ႇၸၢင်ႈမွတ်ႇ လႆႈ သေတေပဵၼ်လွင်ႈဢဝ်ၵူၼ်းမိူင်းယဵတ်ႈပူဝ်ႉသႂ်ႇၼႂ်းၽေးၶဵၼ်လူင်ၼၼ်ႉၵူၺ်း။
တွင်ႈထၢမ်
ၸၢႆးၶိူဝ်းသႅင် +95: 926-436- 2973 (တႆး၊ဢင်းၵိတ်း၊မၢၼ်ႈ)
ၼၢင်းၸၢမ်တွင်း +66: 81-603-6655 (တႆး၊ထႆး၊ဢင်းၵိတ်း)
ၸၢႆးႁေႃသႅင် +66: 62- 941-9600 (တႆး၊ဢင်းၵိတ်း)
ၸၢႆးယွတ်ႈလိုၼ်း +66: 97- 143-1530 (တႆး၊မၢၼ်ႈ)
PDF files:


text:
act
ဢိင်းၵလဵတ်ႈ [မႄးထတ်း]
သဵင်ဢွၵ်ႇ[မႄးထတ်း]
သၢင်ႈ[မႄးထတ်း]
act (third-person singular simple present acts, present participle acting, simple past and past participle acted)
- ႁဵတ်းသၢင်ႈ၊ ၶိုင် ပွင်၊ ႁဵတ်းသၢင်ႈၸွမ်းၼင်ႇလူဝ်ႇ၊ ၶႂ်ႈ ပဵၼ်၊ ႁဵတ်းၵႅင်ႈ၊ ၵဵင်ႈ၊ မႄးတၢင်းႁဵတ်း တၢင်းသၢင်ႈၸဝ်ႈၵဝ်ႇ၊ ၶဝ်ႈတူင်ႉၼိုင် ၼႂ်းငဝ်း၊ ၸိူင်း၊ ထိုင်တီႈထိုင်လႅၼ်။ act as, ႁဵတ်းသၢင်ႈ ၸွမ်းပုၼ်ႈၽွၼ်း မီး။ act(up)on, မီးၽွၼ်းလီ။
ႁိၵ်ႈ[မႄးထတ်း]
act (တူဝ်ၼမ် acts)
- လွင်ႈႁဵတ်းလွင်ႈသၢင်ႈ၊ လွၵ်းၸိူင်း၊ မႆၢ မီႈ၊ လွင်ႈႁဵတ်းၵႅင်ႈ။


text:
သိုၵ်းမၢၼ်ႈ ဢၼ်ပၵ်းသဝ်း ႁွၼ်ႈထဝ်ႇတူင်ႉၼိုင် ၼႂ်ၸႄႈဝဵင်းၾၢႆၶုၼ် မိူင်းတႆး ပွတ်းၸၢၼ်းၼၼ်ႉ ပွႆႇမၢၵ်ႇလူင် သႂ်ႇၼႂ်းဝၢၼ်ႈ ၵူၼ်းဝၢၼ်ႈ မၢတ်ႇၸဵပ်း 4 ၵေႃႉ ၵေႃႉ ပႃးလုၵ်ႈဢွၼ်ႇ 8 ၶူပ်ႇၵေႃႉၼိုင်ႈ။
ဝၼ်းတီႈ 9.11.2022 ယၢမ်းၵၢင်ၶမ်ႈ ၼႂ်းၵႄႈ 8 မူင်း 9 မူင်း ၼၼ်ႉ သိုၵ်းမၢၼ်ႈ ဢၼ်ႁွၼ်ႈထဝ်ႇတူင်ႉၼိုင် ႁိမ်းႁွမ်း ဝၢၼ်ႈလဢီႉ ၸႄႈဝဵင်းၾၢႆၶုၼ် မိူင်းတႆးပွတ်းၸၢၼ်း လႅၼ်လိၼ် ဢၼ်တိတ်းဢိူမ်ႈ ၸႄႈမိူင်းယၢင်းလႅင် ၼၼ်ႉ ပွႆႇမၢၵ်ႇလူင်တူၵ်းသႂ်ႇ ၼႂ်းဝၢၼ်ႈ၊ တိူဝ်ႉၺႃး ၵူၼ်းသီႇၵေႃႉ ပႃးထဝ်ႈယိင်း ဢႃႇယု 81 ပီ ၵေႃႉၼိုင်ႈလႄႈ လုၵ်ႈဢွၼ်ႇ ဢႃယု 8 ၶူပ်ႇၵေႃႉၼိုင်ႈ။
ၵူၼ်းဝၢၼ်ႈ ဢမ်ႇႁတ်းဢွၵ်ႇၸိုဝ်ႈၵေႃႉၼိုင်ႈ လၢတ်ႈတီႈၽူႈတွႆႇႁွၵ်ႈဝႃႈ- “မၢၵ်ႇလူင် တူၵ်းသႂ်ႇ လိၼ်မိူင်းပေႃးသၼ်ႇ လူင်ၵႂႃႇဢေႃႈ။ ၶဝ်တႄႇယိုဝ်းမွၵ်ႈ ပႅတ်ႇမွင်းၵၢင်ၶမ်ႈၼႆႉၶႃႈ။ ၵွင်ႈဢွၼ်ႇ ၵေႃႈယိုဝ်းၶႃႈ။ မၢၵ်ႇလူင် တႄႉ မွၵ်ႈႁူၵ်းလုၵ်ႈ ၸဵတ်းလုၵ်ႈၼႆႉၶႃႈ။ ႁိူၼ်းၵေႃႈ တိူဝ်ႉၺႃးလူႉၵွႆ ယူႇလၢႆလင်၊ ၵူၼ်းၵေႃႈ တိူဝ်ႉမၢတ်ႇ ဢေႃႈ-” ဝႃႈၼႆ။
ၵူၼ်းဝၢၼ်ႈၸိူဝ်းၺႃး ၸၢၵ်ႇမၢၵ်ႇလူင်သေ မၢတ်ႇၸဵပ်းၼၼ်ႉ (1) ပႃႈမူႇထၢၼ်ႉ ဢႃယု 81 ပီ ၊ (2) ပႃႈမူႇမႃးတ ဢႃယု 44 ပီ၊ (3) လုင်းၵၢႆႇ ဢႃယု 56 ပီ လႄႈ (4) လုၵ်ႈဢွၼ်ႇ ဢႃယု မွၵ်ႈ 8 ၶူပ်ႇၵေႃႉၼိုင်ႈ။
“လုင်းၵၢႆႇၼႆႉ တိူဝ်ႉမၢတ်ႈ ႁႅင်းဝႆႉလႄႈ ၶႂ်ႈၵိၼ်းၸႂ်ဝႆႉဢေႃႈ။ လုၵ်ႈဢွၼ်ႇ ဢႃယု 8 ၶူပ်ႇ ၵေႃႉၼိုင်ႈတႄႉ ၸၢၵ်ႇမၢၵ်ႇလူင် တိူဝ်ႉသႂ်ႇ မိုဝ်းၾၢႆႇၶႂႃ ၼၼ်ႉၵေႃႈ ၸဵပ်းႁႅင်းယူႇၼင်ႇၵဝ်ႇၶႃႈ” – ၼႆ ၵူၼ်းဝၢၼ်ႈ ဢမ်ႇၶႂ်ႈဢွၵ်ႇၸိုဝ်ႈၵေႃႉၼိုင်ႈလၢတ်ႈတီႈ ၽူႈတွႆႇႁွၵ်ႈၼင်ႇၼႆ။
ဝၼ်ႈလဢီႉ ၼႆႉ ယူႇၼႂ်းၸႄႈဝဵင်းၾၢႆၶုၼ် တိတ်းဢိူမ်ႇတင်း ၸႄႈမိူင်းယၢင်းလႅင်၊ ႁၢင်ႇၵႆဝဵင်းၾၢႆၶုၼ် ၼႃႈတၢင်းတူၵ်း မွၵ်ႈ 20 လၵ်း။
ၼႂ်းၸႄႈဝဵင်းၾၢႆၶုၼ် ၼႆႉမီးၸုမ်းသိုၵ်းၵႅတ်ႇၶႄၵူၼ်းမိူင်း ၵႂႃႇမႃးတူင်ႉၼိုင်လၢႆလၢႆၸုမ်း၊ ပႃးၸဵမ်သိုၵ်းယၢင်းလႅင်။ ၶဝ်ၵေႃႈသင်ႇၵူၼ်းမိူင်း ႁႂ်ႈၶုတ်းလုၵ်းထႅင်ႉ လုၵ်းပဵမ်ႇ တႃႇပၢႆႈၽေးငၢႆႈ သေဢမ်ႇၵႃး ႁႂ်ႈၾၢင်ႉ လွင်ႈၵႂႃႇလွင်ႈပႆ – ဝႃႈၼႆဝႆႉ။
ၾၢႆႇၸုမ်းသိုၵ်းမၢၼ်ႈ ၵေႃႈ ၵူတ်ႇထတ်း ၵူၼ်းၵႂႃႇမႃး ႁၢဝ်ႈႁႅင်း၊ ၵူၼ်းၼုမ်ႇ လႄႈ ၵူၼ်းဝၢၼ်ႈ ၵူၼ်းမိူင်းၵေႃႈ ၵႂႃႇမႃး ႁႃၵိၼ်လဵင်ႉတွင်ႇ ယၢပ်ႇ ၸိူဝ်းဢမ်ႇမေႃၵႂၢမ်းမၢၼ်ႈ ၶႅၼ်း ၺႃးထဵတ်ႈထၢမ်ႁၢဝ်ႈႁႅင်း။


text:
ယၢင်း၊ ၸႄႈမိူင်း
ၸႄႈမိူင်းယၢင်း (မၢၼ်ႈ: ကရင်ပြည်နယ်), (ဢိင်းၵလဵတ်ႈ: Kayin State), (သဵင်ဢွၵ်ႇ [Zemoeng Yaang]) ၼႆႉ ပဵၼ်ၸႄႈမိူင်းဢၼ်ၼိုင်ႈ တီႈ မိူင်းမၢၼ်ႈယဝ်ႉ။ ၸႄႈလူင်ၼႆႉ ပဵၼ် ဝဵင်းၽဢၢၼ်ႇယဝ်ႉ။
ဢွင်ႈတီႈလႄႈ တၢင်းၵႂၢင်ႈၶႂၢင်[မႄးထတ်း | မႄးထတ်းငဝ်ႈငႃႇ]
ၸႄႈမိူင်းယၢင်းၼႆႉ မီးဝႆႉ တီႈ ၸဵင်ႇၸၢၼ်းဝၼ်းဢွၵ်ႇ မိူင်းမၢၼ်ႈသေ ဢိူမ်ႈၸပ်းၵၼ်တင်း ၸႄႈမိူင်းမွၼ်း၊ ၸႄႈတိူင်းပႃႇၵိူဝ်၊ မိူင်းတႆး လႄႈ မိူင်းထႆး ၸၵႂႃႇၸိူဝ်းၼႆႉယဝ်ႉ။ မီးဝႆႉတီႈၼႂ်းၵႄႈ လတ်ႉတီႇတုတ်ႉႁွင်ႇ ႑႕ တီႇၵရီႇ ႑႙ မိတ်ႉၼိတ်ႉ တေႃႇ ႑႙ တီႇၵရီႇ ႒႕ မိတ်ႉၼိတ်ႉ၊ လွင်ႇၵျီႇတုတ်ႉဢွၵ်ႇ ႙႖ တီႇၵရီႇ ႑႐ မိတ်ႉၼိတ်ႉ တေႃႇ ႙႘ တီႇၵရီႇ ႕႕ မိတ်ႉၼိတ်ႉ ၼၼ်ႉယဝ်ႉ။ ဢေႇရိယႃႇ တၢင်းၵႂၢင်ႈၶႂၢင် မီး ႑႑႗႓႐.႘႕႑ ယဝ်ႉ။ ၼႃႈတၢင်းဢွၵ်ႇတေႃႇတၢင်းတူၵ်း ယၢဝ်း ႗႐ လၵ်းသေ တၢင်းႁွင်ႇတေႃႇတၢင်းၸၢၼ်း မီး ႓႒႖ လၵ်းယဝ်ႉ။[2]
သၢႆပိုၼ်း[မႄးထတ်း | မႄးထတ်းငဝ်ႈငႃႇ]
ၸႄႈမိူင်းယၢင်းၼႆႉ ဢိင်ၼိူဝ် လၵ်းမိူင်း တွၼ်ႈ (႑႘႐)၊ တွၼ်ႈၽႄ (႑) ပီ 1947သေ မိူဝ်ႈပၢၼ်လူင်ပွင်ၸိုင်ႈဢင်းၵိတ်ႉၼၼ်ႉဢဝ်ၸႄႈဝဵင်း ၽႃပုၼ်ႇတီႈ ၸႄႈတွၼ်ႈသၢၼ်ႇလုၼ်ႇ၊ ၽဢၢၼ်ႇလႄႈ လၢႆးပွႆႉ တီႈၸႄႈတွၼ်ႈတထူင်ႇ၊ ၵေႃႉၵရဵၵ်ႉ လႄႈ ၵျႃႇဢိၼ်းသဵၵ်ႉၵျီး တီႈ ၸႄႈတွၼ်ႈၵျႅၵ်ႉၶမီႇ၊ ၸႄႈဝဵင်းတၢၼ်ႇတွင်ႇ တီႈ ၸႄႈတွၼ်ႈတွင်ႇငူႇသေၵေႃႈ ႁူမ်ႈၵၼ်သေ လႆႈမႄးမၵ်းမၼ်ႈပဵၼ် ၸႄႈမိူင်းယၢင်းမႃးျူႇယဝ်ႉ။ ထိုင် ပီ 1964 လိူၼ်ဢႄႇပရႄႇ 3 ဝၼ်းၼၼ်ႉ ဢိင်ၼိူဝ် လိၵ်ႈပိုၼ်ၽၢဝ်ႇ မၢႆ (႕႑) ၶွင် တေႃႇလၢၼ်ႇယေးၶွင်ႇၸီႇသေ လႆႈဢဝ် ၸႄႈမိူင်းယၢင်း လႅၵ်ႈလၢႆႈႁွင်ႉပဵၼ် ၸႄႈမိူင်းၵေႃႇသူးလေႇ ဝႃႈၼႆႉယဝ်ႉ။[2]
ထိုင်ပီ 1965 လိူၼ်ဢွၵ်ႇထူဝ်ႇပႃႇ 5 ဝၼ်းၼၼ်ႉ ၸွမ်းၼင်ႇလိၵ်ႈ ထၢၼ်ႈၽွင်းၵၢၼ်ၼႂ်းမိူင်း မၢႆလိၵ်ႈ (႖႑႘) သေ တီႈၸႄႈမိူင်းယၢင်း ဢၼ်ပဵၼ် ၸႄႈတွၼ်ႈၽဢၢၼ်ႇၼႆႉ ဢဝ်တင်း ၸႄႈဝဵင်း (႔) ၸႄႈဝဵင်းလႄႈသင်၊ မၢႆလိၵ်ႈပိုၼ်ၽၢဝ်ႇ (႖႙႗) သေ ဢၼ်ပဵၼ် ၸႄႈတွၼ်ႈၵေႃႉၵရဵၵ်ႉၼႆႉ ဢဝ်ၸႄႈဝဵင်း (႓) ၸႄႈဝဵင်းသေ ၽွတ်ႈႁႅၼ်းမႃးယဝ်ႉ။ ထိုင် ပီ 1972 လိူၼ်ဢေႃးၵၢတ်ႉ (႓) ဢိင်ၼိူဝ် လိၵ်ႈၶေႃႈပူင် ထၢၼ်ႈၽွင်းလူင် ၵၢၼ်ၼႂ်းမိူင်းလႄႈ သႃႇသၼႃႇ မၢႆလိၵ်ႈ (႑႖႖)သေ တႄႇဢဝ် 1972 လိူၼ်ဢေႃးၵၢတ်ႉ 7 ဝၼ်းမႃး လႆႈယႃႉပႅတ်ႈ ၸႄႈတွၼ်ႈ၊ ၸႄႈတွၼ်ႈၽႄ၊ ၸႄႈဝဵင်းၸိူဝ်းၼႆႉယူႇယဝ်ႉ။ ဝၢႆးသေၼၼ်ႉ ၽွင်းၶၢဝ်းၶွင်ႉၸီႇၸိုင်ႈမိူင်းၼၼ်ႉ ၸွမ်းလူၺ်ႈ လၵ်းမိူင်း တွၼ်ႈ (႑႐)၊ တွၼ်ႈၽႄ (ၵ) ပီ (1947) သေ ၶိုၼ်းမႄးမၵ်းမၼ်ႈ ၸႄႈမိူင်းၵေႃႇသူးလေႇ ဝႃႈပဵၼ် ၸႄႈမိူင်းယၢင်းယူႇယဝ်ႉ။ ထိုင်ပၢၼ် ၼႅင်ႇငၢၼ်ႇတေႃႇၺဵင်ႇဝတ်ႉပိပျႃးမူႉ တီႇသွၵ်ႉယေးမႃး ပီ 1992 လိူၼ်ဢွၵ်ႇထူဝ်ႇပႃႇ 7 ဝၼ်းၼၼ်ႉ ဢဝ်တင်းလိၵ်ႈၶေႃႈပူင် ထၢၼ်ႈၽွင်းၵၢၼ်ၼႂ်းမိူင်းသေ လႆႈဢဝ်ၸႄႈဝဵင်းမျႃႉဝတီႇ ဢၼ်မီးတီႈၼႂ်း ၸႄႈတွၼ်ႈၵေႃႉၵရဵၵ်ႉၼၼ်ႉ ယုၵ်ႉၶိုၼ်ႈၽွတ်ႈႁႅၼ်းပဵၼ် ၸႄႈတွၼ်ႈမႃးယူႇယဝ်ႉ။[2]
ပီ 2011 လိူၼ်ၸၼ်ႇဝႃႇ 12 ဝၼ်းၼၼ်ႉ ဢဝ်တင်း လိၵ်ႈပူင် ထၢၼ်ႈၽွင်းလူင်ၵၢၼ်ၼႂ်းမိူင်းသေ ဢဝ် ၸႄႈဝဵင်းၽႃပုၼ်ႇ ဢၼ်မီးတႂ်ႈ ၸႄႈတွၼ်ႈၽဢၢၼ်ႇၼၼ်ႉ ယုၵ်ႉၶိုၼ်ႈၽွတ်ႈႁႅၼ်းပဵၼ် ၸႄႈတွၼ်ႈမႃးယူႇယဝ်ႉ။ တေႃႇထိုင်ယၢမ်းလဵဝ် တီႈၸႄႈမိူင်းယၢင်းၼႆႉ ၸႄႈတွၼ်ႈမီး ႔ ၸႄႈတွၼ်ႈ၊ ၸႄႈဝဵင်း မီး ႗ ၸႄႈဝဵင်း၊ ဢိူင်ႇ မီး ႓႗႖ ဢိူင်ႇ၊ ဝၢၼ်ႈမီႈ ႒႐႖႓ ဝၢၼ်ႈသေၵေႃႈ ၽွတ်ႈႁႅၼ်းဝႆႉယူႇယဝ်ႉ။[2]
လႅင်ႊလိၼ်[မႄးထတ်း | မႄးထတ်းငဝ်ႈငႃႇ]
ၸႄႈမိူင်းယၢင်းၼႆႉ ၵွင်းလွႆလိူင်သေ ပႃႇမႆႉပႃႇထိူၼ်ႇႁူမ်ႇဝႆႉသေ ထုင်ႉလိၼ်ပဵင်းဢမ်ႇပေႃးမီးၼမ်။ တီႈဝဵင်းၽဢၢၼ်ႇၼၼ်ႉတႄႉ လိူဝ်သေတီႈထုင်ႉဢၼ်မီးသၼ်လွႆ ၸွႆးၵပိၼ်ႇၼၼ်ႉ ၼႃႈလိၼ်ဢၼ်ၵိုတ်းလိူဝ်ၸိူဝ်းၼၼ်ႉ ၵမ်ႉပႃႈၼမ်ပဵၼ်ၼႃႈလိၼ်ပဵင်းသေ ပဵၼ်တီႈ ႁွင်ႈၼမ်ႉမႄႈၼမ်ႉလႆလူင်ၼၼ်ႉယဝ်ႉ။[2]
တီႈၸႄႈမိူင်းယၢင်းၼႆႉ ႁွင်ႈၼမ်ႉမႄႈၼမ်ႉ လိူင်ႇၼမ်သေ ႁွင်ႈၼမ်ႉမႄႈၼမ်ႉၸိူဝ်းၼႆႉလုၵ်ႉဢဝ် ၽၢႆႇႁွင်ႇ လႆလူင်းၽၢႆႇၸၢၼ်းယဝ်ႉ။ မႄႈၼမ်ႉဢၼ်ၸိုဝ်ႈလိုဝ်းလင်ၼႆႉ ပဵၼ် မႄႈၼမ်ႉတွင်ႇယိၼ်းသေ လႆႈၵႂႃႇတီႈႁိမ်းဝဵင်းမျႃႉဝတီႇ လုၵ်ႉဢဝ်ၽၢႆႇၸၢၼ်း လႆၸူးၽၢႆႇႁွင်ႇယဝ်ႉ။ မႄႈၼမ်ႉၵျၢႆး ဢၼ်မီးတီႈၼႂ်းပိုၼ်ႉတီႈၼၼ်ႉၵေႃႈ လၢၵ်ႇလၢၵ်ႇလၢႆးလၢႆး လုၵ်ႉဢဝ် ၽၢႆႇဢွၵ်ႇ လႆၸူးၽၢႆႇတူၵ်းသေ လႆႈၶဝ်ႈၸူးတီႈၼႂ်း ၼမ်ႉၶူင်းယဝ်ႉ။[2]
ၸႄႈမိူင်းယၢင်းၼႆႉ မီးဝႆႉတီႈၼိူဝ်တၢင်ႉသုင် ၼႃႈပၢင်ႇလၢႆႇ တႄႇဢဝ် ႕႖ ထတ်းတေႃႇ ႓႗႑႘ ထတ်းၼၼ်ႉယဝ်ႉ။ လွႆဢၼ်သုင်သုတ်းၼႆႉ ပဵၼ် လွႆၽီ (မၢၼ်ႈ: နတ်တောင်) သေမီးဝႆႉ တီႈသုင် ၼႃႈပၢင်ႇလၢႆႇ ႓႗႓႑ ယဝ်ႉ။ ထုင်ႉဢၼ်တဵမ်ႇသေပိူၼ်ႈ တီႈၸႄႈမိူင်းယၢင်းၼႆႉ ပဵၼ် တီႈ ၸႄႈဝဵင်းၽဢၢၼ်ႇၼၼ်ႉယဝ်ႉ။[2]
ၾိင်ႈၾႃႉ[မႄးထတ်း | မႄးထတ်းငဝ်ႈငႃႇ]
မီးၾိင်ႈၾႃႉ မႆႈလိူတ်ႇယိုၵ်းယမ်းယဝ်ႉ။ လိူၼ်ဢၼ်မႆႈသုတ်းၼႆႉ တၢင်ႉမႆႈ မီး ႗႑.႙ တီႇၵရီႇၽႃႇရိၼ်ႇႁၢႆႉယဝ်ႉ။ တၢင်ႉၼမ်ႉၽူၼ်ၼႆႉ ၽတ်ႉၽဵင်ႇ မီးယူႇ ႑႒႐ ၼိဝ်ႉ သေတႃႉ တၢင်ႉၼမ်ႉၽူၼ်ဢၼ်သုင်သုတ်းၼႆႉ မီး ႑႙႐ ၼိဝ်ႉယဝ်ႉ။
ၼႃႈလိၼ် ၽွင်းငမ်း[မႄးထတ်း | မႄးထတ်းငဝ်ႈငႃႇ]
ၸႄႈလူင်[မႄးထတ်း | မႄးထတ်းငဝ်ႈငႃႇ]
ၸႄႈလူင် ၸႄႈမိူင်းယၢင်းၼႆႉ ပဵꧣ် ဝဵင်းၽဢၢၼ်ႇ ယဝ်ႉ။ ၸဵမ်မိူဝ်ႈပူၼ်ႉမႃး (႑႐႐႐) ပီပၢႆၼၼ်ႉ ပဵၼ်ဝၢၼ်ႈဝဢၼ်ႇဢွၼ်ႇ ဢၼ်မႂ်းလင်ႁိူၼ်း မွၵ်ႈ (႒႐႐) ဢၼ်မီးတီႈၽင်ႇၼမ်ႉၶူင်းၼၼ်ႉယဝ်ႉ။ တီႈၽင်ႇၼမ်ႉၶူင်း ဢၼ်တီႈဝၢၼ်ႈဢွၼ်ႇမီးၼၼ်ႉ မီးမၢၵ်ႇႁိၼ်ပႅၼ်လူင်ဢၼ်ၼိုင်ႈယဝ်ႉ။ ပႅၼ်ၼၼ်ႉ ပေႃးဢဝ်ၽႃႇသႃႇတႆးထႆးဝႃႈ ႁွင်ႉဝႃႈ ၽႃႇဢၢၼ်း ၼႆယဝ်ႉ။ လုၵ်ႉတီႈ ၽႃဢၢၼ်းသေ သဵင်ႈလႅၵ်ႈလၢႆႈၵႂႃႇသေ လႆႈၵိုၵ်းၸိုဝ်ႈမႃး ပဵၼ် ၽဢၢၼ်ႇ ၼႆယဝ်ႉ။ မိူဝ်ႈပီ 1907 ၼၼ်ႉ လႆႉပေႃႉလွၵ်းဝဵင်းမႃးယဝ်ႉ။ လွႆဢၼ်လိုဝ်းလင်တီး ၸႄႈဝဵင်းၽဢၢၼ်ႇၼႆႉ ပဵၼ် လွႆၸွႆးၵပိၼ်ႇ ယဝ်ႉ။ လႆႈၵေႃႇတင်ႈဝႆႉ ၵွင်းမူးယွၼ်းသူးတဵမ် ၸွႆးၵပိၼ်ႇယဝ်ႉ။ လုၵ်ႉတီႈဝဵင်းၽဢၢၼ်ႇ ၶိုၼ်ႈၽၢႆႇၼိူဝ်ၼမ်ႉၶူင်း ယၢၼ်ပႅတ်ႇလၵ်း တီႈၽၢႆႇဢွၵ်ႇ လွႆၵေႃႉၵုၼ်းၼၼ်ႉ မၼ်းထမ်ႈၵေႃႉၵုၼ်းယဝ်ႉ။ တီႈယၢၼ်ၽၢႆႇတူၵ်း ၽဢၢၼ်ႇ (႑႒) လၵ်းၼၼ်ႉ မီး ထမ်ႈပယိၼ်ႇၵျီႇ ထမ်ႈပယိၼ်ႇၺီႇ ၼၼ်ႉယဝ်ႉ။ တီႈၽၢႆႇတႂ်ႈထမ်ႈၼၼ်ႉ မီးၼွင်ၼမ်ႉဢုၼ်ႇယဝ်ႉ။ ၼမ်ႉဢုၼ်ႇၼမ်ႉၵတ်း သွင်ဢၼ် ဢိူမ်ႈၵၼ်လႆလူင်းသေတႃႉ တေလႆႈႁၼ် ၶဝ်ဢမ်ႇႁူမ်ႈပွင်းၵၼ်ၼၼ်ႉယဝ်ႉ။
ၸႄႈတွၼ်ႈ၊ ၸႄႈဝဵင်း၊ ဝဵင်း၊ ပွၵ်ႉ၊ ဢိူင်ႇ၊ ဝၢၼ်ႈ[မႄးထတ်း | မႄးထတ်းငဝ်ႈငႃႇ]
တီႈၸႄႈမိူင်းယၢင်းၼႆႉ မီးဝႆႉ ၸႄႈတွၼ်ႈ (႔) ဢၼ်ယဝ်ႉ။
ၸႄႈဝဵင်း မီး (႗) ၸႄႈဝဵင်းယဝ်ႉ။
ဝဵင်း မီး (႑႘) ဝဵင်းယဝ်ႉ။
ပွၵ်ႉမီး (႘႔) ပွၵ်ႉယဝ်ႉ။
ဢိူင်ႇ မီး (႓႗႖) ဢိူင်ႇသေ ဝၢၼ်ႈမီး (႒႐႙႖) ဝၢၼ်ႈယဝ်ႉ။ [4]
ဝၢၼ်ႈဝဵင်းတၢင်ႇၸိူဝ်း[မႄးထတ်း | မႄးထတ်းငဝ်ႈငႃႇ]
- ၵတူဝ်း
- ၵတၢႆႇတိ
- ၵမမွင်း
- ၵေႃႉပဵင်း
- ၵေႃႉၵူဝ်း
- ၵေႃးလိလူး
- ၵျုၼ်းၶျွင်း
- ၵျႅၵ်ႉတူင်ႇ
- ၵျူင်ႇၶဝုၼ်ႇ
- ၵျူင်ႇတူဝ်း
- ၵျွၵ်ႉၺႅတ်ႉ
- ၵျႃႇဢိၼ်းသဵၵ်ႉၵျီး
- ၶယႃး
- ၶလႄႇ
- ၶျွင်ႇၼၶႂႃႉ
- ၸႃႇတပျိၼ်ႇ
- တၶုၼ်ႇတႅင်ႇ
- တွင်ႇၵလေး
- တွင်ႇတီး
- တွင်ႇဝႅင်း
- ထိမၼ်ႇထူဝ်ႇ
- ထီလူင်
- ဝၢၼ်ႈထူင်းဢၢႆႇ
- တႃးၵႂိၼ်း
- တေႃႇလၢၼ်း
- ၼတ်ႉတွင်ႇ
- ၼပူး
- ၼွင်ၵမျႅင်ႇ
- ၼွင်လူင်
- ပၢႆႇၵျူင်ႇ
- ၽဢူဝ်းထ
- ၽႃပုၼ်
- ၽႃးပျႃႉ
- ၽယႃးတူင်းသူႇ
- ပေႃးၵလိၵျီး
- မဝၢႆး
- မိၵျွင်း
- မႅတ်ႉတယေႃး
- မႄႇပလႄး
- မျႅင်ႇၵျီးငူႇ
- မျႅင်ႇၵလေး
- ယိၼ်းပၢႆႇ
- ယႃႇတူဝ်ႇ
- ယေႇပူႇ
- သူၺ်ႇၵုၼ်း
- လၵုၼ်းပျူဝ်ႇ
- လၢႆးပွႆႉ
- လဵၵ်ႉတူဝ်ႇ
- ဝိၼ်းၵ
- ဝိၼ်းၵၼႃး
- တၢၼ်ႇတွင်ႇ
- တၢၼ်ႇတွင်ႇၵျီး
- တၢၼ်ႇလႄႇ
- ဢၼၢၼ်းၵႂိၼ်း
- ဢဵင်ႇတူႇ
ၶိူဝ်းၵူၼ်း[မႄးထတ်း | မႄးထတ်းငဝ်ႈငႃႇ]
ၶိူဝ်းၵူၼ်းပိုၼ်ႉတီႈ ဢၼ်ပဵတ်ၸၢဝ်းၶိူဝ်းယၢင်းၼၼ်ႉ ယၢင်းပူဝ်းပွတ်းဢွၵ်ႇ၊ ယၢင်းၸၵေႃး၊ ပလေႇၶျီး (ပလေႇၵီး)၊ ယၢင်းတလေႇပႂႃႇ (တလေႇပႂႃႇ)၊ ယၢင်းပၵူး၊ ယၢင်းပွႆး၊ ယၢင်းမေႃးၼေႇပႂႃႇ၊ ယၢင်းၽိူၵ်ႇ၊ ယၢင်းပူဝ်းပွတ်းတူၵ်း၊ ယၢင်းထူဝ်ႇၵလိပွင်ႇ ၸၵႂႃႇၸိူဝ်းၼႆႉယဝ်ႉ။[5]
ၶေႃႈမုၼ်း ႁုၼ်ႈမုၼ်းၶိုၼ်ႈယႂ်ႇ[မႄးထတ်း | မႄးထတ်းငဝ်ႈငႃႇ]
ၸိူဝ်းၽၢႆႇတႂ်ႈၼႆႉ ပဵၼ် လွၵ်းသဵၼ်ႈ ၵဵဝ်ႇလူၺ်ႈ လွင်ႈႁုၼ်ႈမုၼ်းၶိုၼ်ႈယႂ်ႇ ၸႄႈမိူင်းယၢင်း ဢၼ်လူင်ပွင်ၸိုင်ႈမိူင်းမၢၼ်ႈ ပိုၼ်ႇၽၢဝ်ႇဝႆႉ ပဵၼ်တၢင်းၵၢၼ်ၼၼ်ႉယဝ်ႉ။
ဢွင်ႈတီႈလီၶဝ်ႈၸႂ်[မႄးထတ်း | မႄးထတ်းငဝ်ႈငႃႇ]
လိၵ်ႈလၢႆး၊ ၽိင်ႈငႄႈ လႄႈ ၽိင်ႈထုင်း[မႄးထတ်း | မႄးထတ်းငဝ်ႈငႃႇ]
ပွႆးၽိင်ႈထုင်း[မႄးထတ်း | မႄးထတ်းငဝ်ႈငႃႇ]
ပွႆးႁွင်ႉ[မႄးထတ်း | မႄးထတ်းငဝ်ႈငႃႇ]
ပွႆးႁွင်ႉ ဢၼ်ဝႃႈၼႆႉ ပဵၼ်လၢႆးႁွင်ႉမၢၼ်ႈၶဝ်ယဝ်ႉ။ မိူဝ်ႈၵူႈပွၵ်ႈၼႆႉ မၢၼ်ႈၶဝ်ဝႃႈပဵၼ် ပွႆးဢေႃး (မၢၼ်ႈ: ဩပွဲ) ဝႃႈၼႆယဝ်ႉ။ ၵူၼ်းမၢဝ်ႇၵူၼ်းသၢဝ် ၶဝ်ၼႆႉ ၶဵင်ႇဢဝ်သဵင်ဢေႃးဢေႃးသေၵေႃႈ ႁွင်ႉၵႂၢမ်းမၢၵ်ႇၵၼ်လႄႈ ၸင်ႇဝႃႈ ႁွင်ႉပဵၼ် ပွႆးဢေႃး ၼႆသေ ဝၢႆးၼႆႉၶိုၼ်းလႅၵ်ႈလၢႆႈ ဝႃႈပဵၼ် ပွႆးႁွင်ႉ ဝႃႈၼႆယ်ႁဝႉ။
ပွႆးႁွင်ႉၼႆႉ ပေႃးဢဝ် ၽႃႇသႃႇၵႂၢမ်းယၢင်း သျူဝ်ပွတ်းဢွၵ်ႇ (ပူဝ်း) ဝႃႈၼႆ ဆ်ုအာင်လင် (ၶျဢၢႆလွင်) ဝႃႈၼႆယဝ်ႉ။ တီႈပွင်ႇမၼ်းတႄႉ ဝႃႈ ပဵၼ်ပၢင်ပွႆးၼမ်ႉၵတ်ႉလၢႆးမိုဝ်း ဝႃႈၼႆယဝ်ႉ။
ပွႆးႁွင်ႉ ဢၼ်ဝႃႈၼႆႉ ပဵၼ်ပွႆးၼႄတူဝ်ၶိင်းၼမ်ႉၵတ်ႉ ၵူၼ်းၸၢႆးၼုမ်ႇၶဝ်ၵေႃႈၸႂ်ႈယဝ်ႉ။ ပွႆးဢၼ်ၼႆႉ မၼ်းပဵၼ်ပွႆး ၵူၼ်းၸၢႆးၼုမ်ႇၶဝ်ၼႆႉ ထွတ်ႇသိူဝ်ႈ၊ ပတ်ႉၶႅပ်းသေၵေႃႈ ဢဝ်တၢင်းႁၢင်ႈလီတူဝ်ၶိင်းသေ ၼႄၽၢႆႇၼႃႈပရိတ်ႈသၢတ်ႈၼၢင်းယိင်းၶဝ်သေ ၽတ်ႉပူပ်းၶႅၼ်ၼႄပၢပ်းပၢပ်းသေၵေႃႈ ၼႄၼမ်ႉၵတ်ႉလၢႆးမိုဝ်းယဝ်ႉ။ တီႈပွႆးၼၼ်ႉ ၵေႃႉဢၼ်ၵူၼ်းၸၢႆးဢမ်ႇၸႅတ်ႈၸၢင်ႇ၊ ၵူၼ်းၶေႃႉၶႄႉ၊ ၵူၼ်းမီးတၢင်းပဵၼ်ၽိဝ်ၼိူဝ်ႉၼင် ၸိူဝ်းၼႆႉ ဢမ်ႇႁတ်းမႃး
ပွႆးႁွင်ႉဢၼ်ဝႃႈၼႆႉ ယွၼ်ႉပဵၼ်ပွႆး ဢၼ် ၵူၼ်းမၢဝ်ႇၵူၼ်းသၢဝ် တင်းသီႇၼႃႈပႅတ်ႇၽၢႆႇၼၼ်ႉမႃးထူပ်းၵၼ်တီႈ ပၢင်ပွႆးႁွင်ႉၼၼ်ႉသေ မိုတ်ႈၵိုဝ်းၵၼ်၊ ပဵၼ်ဢူၺ်းၵေႃႉၵၼ်၊ ဢွၼ်ၵၼ်လိူၵ်ႈႁႃ ၵေႃႉၵူႈဢၼ်တေလႆႈ တႄႇၼႃႈႁိူၼ်းၸွမ်းၵႂႃႇ၊ ပဵၼ်ပွႆးဢၼ်ၶႄႉၶဵင်ႇမႅတ်ႉတႃႇ ၼႂ်းၵႄႈမၢဝ်ႇမၢဝ်ႇသၢဝ်သၢဝ်ၶဝ်လႄႈ ၸၢင်ႈႁွင်ႉဝႃႈလႆႈပဵၼ် ပွႆးမၢဝ်ႇပွႆးသၢဝ်ယဝ်ႉ။
ထႅင်ႈလၢႆးၼိုင်ႈတႄႉ ပွႆးႁွင်ႉၼႆႉ ပဵၼ်ပွႆးဢၼ်ၶႄႉၶဵင်ႇၵၼ် လွင်ႈၼမ်ႉၵတ်ႉပၢႆးဝူၼ်ႉၵေႃႈၸႂ်ႈယဝ်ႉ။ ပဵၼ်ပွႆးၵူၼ်းၼုမ်မၢဝ်ႇသၢဝ်ၶဝ် ၶႄႉၶဵင်ႇ ၵဵဝ်ႇလူၺ်ႈပိုၼ်ႉႁူႉ လိၵ်ႈလၢႆး၊ ဝၵ်းလင်ႇၵႃႇၸိူဝ်းၼႆႉယဝ်ႉ။ ၵႂၢမ်းလူင်ဝႃႇ၊ ၸၢတ်ႈတေႃႇဝႃႇ၊ ရႃႇၸဝၢင်ႇ၊ ၵႂၢမ်းတၵ်ႉ ၵႂၢမ်းတၵၼ်ၸိူဝ်းၼႆႉ ၵႂၢမ်းသူင်ႇငိူၼ်ႈ ၵၼ်ၸိူဝ်းၼႆႉၵေႃႈ ဢွၼ်ၵၼ် ထမ်တွပ်ႇၵၼ်ယူႇယဝ်ႉ။
ပွႆးႁွင်ႉၼႆႉ ၵူၼ်းၶိူဝ်းယၢင်းၶဝ် ၵႆႉႁဵတ်း တီႈ ပွႆးပုမ်ႇၶဝ်ႈ (ပွႆးပၢတ်ႇၶဝ်ႈ)၊ ပွႆးၽြႃး၊ ပွႆးမႃႇသႃႇ၊ ပွႆးၵဵပ်းလုပ်ႇ၊ ပွႆးၶၢမ်ႇၶႅၵ်ႇ ၸၵႂႃႇၸိူဝ်းၼႆႉယဝ်ႉ။
ပွႆးဢၼ်ၵဵဝ်ႇလူၺ်ႈ လွင်ႈၽုၵ်ႇသွမ်ႈ[မႄးထတ်း | မႄးထတ်းငဝ်ႈငႃႇ]
ဢၼ်ပဵၼ်ပွႆးၶဝ်ႈၼမ်ႉမႂ်ႇ ၼၼ်ႉၵေႃႈ ၸၢဝ်းၶိူဝ်းယၢင်းၶဝ်ၼႆႉ တိုၵ်ႉသိုပ်ႇႁဵတ်းၼင်ႇ ၽိင်ႈထုင်ႈမီးမႃးၼၼ်ႉယူႇယဝ်ႉ။ ၸဝ်ႈႁႆႈၸဝ်ႈၼႃးၶဝ်ၼႆႉ ၽွင်းၶၢဝ်းၽုၵ်ႇသွမ်ႈတင်းၶၢဝ်းၼႆႉ လႆႈဢွၵ်ႇဢဵၼ်ဢွၵ်ႇႁႅင်းသေ ၶတ်းၸႂ်ႁဵတ်းႁႆႈ ႁဵတ်းၼႃးမႃးသေ ပေႃးၶဝ်ႈမၢၵ်ႇၼမ်ႉတဝ်ႈ ပဵၼ်ပေႃႇဢွၵ်ႇမႃးၼႆ လႆႈၸူမ်းလႆႈသိူဝ်းဝႆႉယူႇယဝ်ႉ။ တေႃႉတႄႉပၢတ်ႇဢဝ် တူၼ်ႈၶဝ်ႈ ဢၼ်ထိုင်ၶၢဝ်း တႃႇပၢတ်ႇဢဝ်ၼၼ်ႉယဝ်ႉသေ တႃႇႁဵတ်းပွႆးၶဝ်ႈၼမ်ႉမႂ်ႇၼၼ်ႉယဝ်ႉ။ ဢွၼ်ၵၼ်ႁုင်မိုဝ်ႉၶဝ်ႈၽၵ်းသေၵေႃႈ မွၵ်ႇၵူၼ်းၼႂ်းဝၢၼ်ႈၼႂ်းသူၼ်သေ လဵင်ႉလူယူႇယဝ်ႉ။ ပေႃးဝႃႈမွၵ်ႇလဵင်ႉလူယဝ်ႉ ၸင်ႇၵႆႈသိုပ်ႇပၢတ်ႇၶဝ်ႈ ၸိူဝ်းဢၼ်ၵိုတ်းဝႆႉၼၼ်ႉယဝ်ႉ။ ဢၼ်ပဵၼ် ပွႆးၶဝ်ႈၼမ်ႉမႂ်ႇၼႆႉ ၵႆႉႁဵတ်းလိူၼ်သိပ်းသွင်လပ်း ဢၼ်ပဵၼ်ၽွင်း ၶဝ်ႈမႂ်ႇတႄႇပေႃႇၼၼ်ႉယဝ်ႉ။
ပွႆးဢၼ်ၵဵဝ်ႇလူၺ်ႈ လွင်ႈၵူၼ်း[မႄးထတ်း | မႄးထတ်းငဝ်ႈငႃႇ]
ၸၢဝ်းၶိူဝ်းယၢင်းၶဝ်ၼႆႉ ပေႃးဝႃႈႁဵတ်းႁိူၼ်းမႂ်ႇယဝ်ႉ ၵႆႉႁဵတ်းပၢင်ပွႆးၶိုၼ်ႈႁိူၼ်းမႂ်ႇယဝ်ႉ။ ပေႃးႁဵတ်းႁိူၼ်းမႂ်ႇၼႆႉ ၵႆႉဢဝ် ဢဵၼ်ႁႅင်းၵူၼ်းတင်းၼမ်သေၵေႃႈ ၸွႆႈၵၼ်ႁဵတ်းယဝ်ႉ။ ယွၼ်ႉပိူဝ်ႈ ၶႂ်ႈၶိုၼ်းတွပ်ႇၵုင်ႇမုၼ် ၸိူဝ်းဢၼ်မႃးၸွႆႈႁဵတ်းႁိူၼ်းၼၼ်ႉလႄႈသင်၊ ႁႂ်ႈႁိူၼ်းမႂ်ႇ မီးသုၼ်ႇမီးမၢၼ်း မီးမင်ႇၵလႃႇၼႆလႄႈသင်၊ ႁႂ်ႈမီးလွင်ႈလီၶျၢမ်းသႃႇလႄႈ ပူႇၸေႃႇပသၽီၽိင်ႈထုင်းလႄႈသင်ၼႆႉ ၸင်ႇလႆႈၸတ်းႁဵတ်းပၢင်ပွႆးၶိုၼ်ႈႁိူၼ်းမႂ်ႇယဝ်ႉ။ ပေႃးဝႃႈ ၵၢၼ်ႁႆႈၵၢၼ်ၼႃးယဝ်ႉတူဝ်ႈယဝ်ႉ ၽွင်းၶၢဝ်းယၢမ်းတၼ်းၼၼ်ႉ ဢွၼ်ၵၼ် ၸူႉႁွမ်တွမ် မႆႈဝႃႇ တွၵ်ႇဝႃႇသေၵေႃႈ ႁဵတ်းႁိူၼ်းမႂ်ႇယေးမႂ်ႇယဝ်ႉ။ ပေႃးဝႃႈႁဵတ်းႁိူၼ်းမႂ်ႇယေးမႂ်ႇယဝ်ႉ ပေႃးဝႃႈပဵၼ်ဢၼ်တူဝ်ႈတၼ်းတွၼ်ႈတႃႇ ယူႇသဝ်းယဝ်ႈၼႆႉ ပေႃးလိူၼ်သၢမ်မွၵ်ႈၼၼ်ႉ ၵႆႉဢွၼ်ၵၼ် ၸတ်းႁဵတ်းပၢင်ပွႆးၶိုၼ်ႈႁိူၼ်းမႂ်ႇယဝ်ႉ။
ပွႆးဢၼ်ၵဵဝ်ႇလူၺ်ႈ ၽႃႇသႃႇၵိူဝ်းယမ်[မႄးထတ်း | မႄးထတ်းငဝ်ႈငႃႇ]
ဢၼ်ပဵၼ်ပွႆးပီမႂ်ႇယၢင်း ၸၢဝ်းၶိူဝ်းယၢင်းၶဝ်ၼၼ်ႉၵေႃႈ ပဵၼ်ပွႆးဢၼ်ၸိုဝ်ႈလိုဝ်းလင်ဢၼ်ၼိုင်ႈယဝ်ႉ။ ၸၢဝ်းၶိူဝ်းယၢင်းၶဝ်ၼႆႉ ပေႃးပီၵဝ်ႇၵႂႃႇ ပီမႂ်ႇမႃးၼၼ်ႉ ႁပ်ႉတွၼ်ႈပီမႂ်ႇသေ ဢွၼ်ၵၼ်ယွၼ်းသူး ႁႂ်ႈၶဝ်ႈမၢၵ်ႇၼမ်ႉတဝ်ႈလိူင်ႇၼမ် ၼႂ်းပီမႂ်ႇၼၼ်ႉၼႆယဝ်ႉ။ ဢၼ်ပဵၼ်ပွႆးပီမႂ်ႇ ၸၢဝ်းၶိူဝ်းယၢင်းၶဝ်ၼႆႉ ၸတ်းႁဵတ်းလိူၼ်ၵမ်မႂ်ႇ (႑) ၶမ်ႈယဝ်ႉ။ ပဵၼ်ၶၢဝ်းမၢၵ်ႈၶဝ်ႈၼမ်ႉဢွၵ်ႇမႂ်ႇသေ ဢဝ်ၶဝ်ႈဢဝ်မၢၵ်ႇၸိူဝ်းၼၼ်ႉ ယိူင်းၸူးၽြႃးပဵၼ်ၸဝ်ႈသေၵေႃႈ ဢွၼ်ၵၼ်လူႇလူႇတၢၼ်းတၢၼ်းယဝ်ႉ။ ၶၢဝ်းပွႆးပီမႂ်ႇၼၼ်ႉ ဢွၼ်ၵၼ် ႁူမ်ႈၵၼ်ၵိၼ်မူၼ်ႈမူၼ်ႈသိူဝ်းသိူဝ်းသေ ၵူၼ်းၸိူဝ်းဢၼ်ၽႅဝ်မႃးၼၼ်ႉၵေႃႈ ဢွၼ်ၵၼ် ႁူမ်ႈၵၼ်သေ ၵႃႈယဝ်ႉ။ ၵႆႉဢွၼ်ၵၼ်ၵႃႈ တၢင်းၵႃႈတူင်း ဢၼ်ႁူမ်ႈၵၼ် ၼႄႁၢင်ႈၼၼ်ႉယဝ်ႉ။
ပွႆးပီမႂ်ႇ ၸိူဝ်ႉၸၢတ်ႈယၢင်း[မႄးထတ်း | မႄးထတ်းငဝ်ႈငႃႇ]
ဢၼ်ပဵၼ်ပွႆးပီမႂ်ႇယၢင်း ၸၢဝ်းၶိူဝ်းယၢင်းၶဝ်ၼၼ်ႉၵေႃႈ ပဵၼ်ပွႆးဢၼ်ၸိုဝ်ႈလိုဝ်းလင်ဢၼ်ၼိုင်ႈယဝ်ႉ။ ၸၢဝ်းၶိူဝ်းယၢင်းၶဝ်ၼႆႉ ပေႃးပီၵဝ်ႇၵႂႃႇ ပီမႂ်ႇမႃးၼၼ်ႉ ႁပ်ႉတွၼ်ႈပီမႂ်ႇသေ ဢွၼ်ၵၼ်ယွၼ်းသူး ႁႂ်ႈၶဝ်ႈမၢၵ်ႇၼမ်ႉတဝ်ႈလိူင်ႇၼမ် ၼႂ်းပီမႂ်ႇၼၼ်ႉၼႆယဝ်ႉ။ ဢၼ်ပဵၼ်ပွႆးပီမႂ်ႇ ၸၢဝ်းၶိူဝ်းယၢင်းၶဝ်ၼႆႉ ၸတ်းႁဵတ်းလိူၼ်ၵမ်မႂ်ႇ (႑) ၶမ်ႈယဝ်ႉ။ ပဵၼ်ၶၢဝ်းမၢၵ်ႈၶဝ်ႈၼမ်ႉဢွၵ်ႇမႂ်ႇသေ ဢဝ်ၶဝ်ႈဢဝ်မၢၵ်ႇၸိူဝ်းၼၼ်ႉ ယိူင်းၸူးၽြႃးပဵၼ်ၸဝ်ႈသေၵေႃႈ ဢွၼ်ၵၼ်လူႇလူႇတၢၼ်းတၢၼ်းယဝ်ႉ။ ၶၢဝ်းပွႆးပီမႂ်ႇၼၼ်ႉ ဢွၼ်ၵၼ် ႁူမ်ႈၵၼ်ၵိၼ်မူၼ်ႈမူၼ်ႈသိူဝ်းသိူဝ်းသေ ၵူၼ်းၸိူဝ်းဢၼ်ၽႅဝ်မႃးၼၼ်ႉၵေႃႈ ဢွၼ်ၵၼ် ႁူမ်ႈၵၼ်သေ ၵႃႈယဝ်ႉ။ ၵႆႉဢွၼ်ၵၼ်ၵႃႈ တၢင်းၵႃႈတူင်း ဢၼ်ႁူမ်ႈၵၼ် ၼႄႁၢင်ႈၼၼ်ႉယဝ်ႉ။
ပွႆးၵဵပ်းလုပ်ႇ[မႄးထတ်း | မႄးထတ်းငဝ်ႈငႃႇ]
ပွႆးၵဵပ်းလုပ်ႇၼႆႉ ပဵၼ်ပွႆး ဢၼ်ၵဵပ်းလုပ်ႇၸိူဝ်းဢၼ်ၵိုတ်းဝႆႉ ပေႃးဝႃႈၸုတ်ႇၽႆးၵူၼ်းတၢႆၼၼ်ႉသေ ၸိူဝ်းပဵၼ်ပီႈၼွင်ႉ ၸိူဝ်းသဵင်ႈၵၢမ်ႇၵႂႃႇၼၼ်ႉ လဵင်ႉတၢင်းၵိၼ် ပွၵ်ႈလိုၼ်းသုတ်း၊ ႁဵတ်းပွႆးမူၼ်ႈပွႆးၵျေႃႇသေၵေႃႈ လဵင်ႉလူ၊ ယၢတ်ႇၼမ်ႉတႃႇ ပေႃႈမႄႈပူႇၼၢႆး၊ ဢဝ်ၽဝ်ႇလုပ်ႇ သူင်ႇတီႈလွႆလုပ်ႇၸိူဝ်းၼၼ်ႉ ဢၼ်ပဵၼ်ယၢင်းသျူဝ်ႇ (ပူဝ်း) ၶဝ်ႁွင်ႉဝႃႈ 'ၶျၶျႃ' ၼႆသေ မၢၼ်ႈၶဝ်တႄႉႁွင်ႉဝႃႈ 'အရိုးကောက်ပွဲ' ဝႃႈၼႆယဝ်ႉ။
ဢၼ်ပဵၼ်ပွႆးၵဵပ်းလုပ်ႇၼႆႉ ၸိူဝ်းပဵၼ်ယၢင်း ၸဝေႃႇ (ၸၵေႃး) ပုတ်ႉထၽႃႇသႃႇၶဝ်ၼႆႉ ပေႃးဝႃႈၵူၼ်းတၢႆယဝ်ႉ ဢွၼ်ၵၼ်ၸတ်းႁဵတ်း ၼႂ်းၶၢဝ်းတၢင်းၸဵတ်းဝၼ်းယဝ်ႉ။ ဢၼ်ပဵၼ်ၸၢဝ်းပုတ်ႉထ လႄႈ ၸၢဝ်းၽီ ယၢင်းသျူဝ်ပွတ်းဢွၵ်ႇ (ပူဝ်း)ၼၼ်ႉတႄႉ တႄႇဢဝ် ၼိုင်ႈပီ တေႃႇ ၶၢဝ်းတၢင်း သိပ်းႁႃပီၼၼ်ႉ ၶႂ်ႈႁဵတ်းၶၢဝ်းလႂ်ၵေႃႈ ႁဵတ်းယဝ်ႉ။ ပေႃးပီႈၼွင်ႉဢွၵ်ႇဢႅၵ်းတၢႆလႄႈ ပေႃးၸုတ်ႇၽႆးသၢင်းၵျူဝ်ႇၼႆ သင်ဝႃႈပႆႇလႆႈၵဵပ်းလုပ်ႇၵေႃႈ ဢွၼ်ၵၼ်ႁူမ်ႈသေၵေႃႈ ၵဵပ်းမိူဝ်ႈလဵဝ်ၵၼ်ယဝ်ႉ။
ပွႆးၵဵပ်းလုပ်ႇၼႆႉ ဢွၼ်ၵၼ်ႁဵတ်း တႄႇဢဝ်လိူၼ်သၢမ်လွင်ႈၵႂႃႇယဝ်ႉ။ ၼႂ်းလိူၼ်သီႇၼၼ်ႉ ပေႃးပဵၼ်လိူၼ်မႂ်ႇၼႆႉ ဢမ်ႇႁဵတ်းသေ ပေႃးဝႃႈ လိူၼ်လွင်ႈမႃးၸင်ႇႁဵၻ်းယဝ်ႉ။ ပေႃးဝႃႈလိူၼ်ႁႃႈတႄႉ ၵမ်ႉၼမ် ဢွၼ်ၵၼ်ဝႄႈယဝ်ႉ။ ပေႃးၸိူဝ်းၶႂ်ႈႁဵတ်းပွႆးၵဵပ်းလုပ်ႇၼႆႉ ပေႃးဝႃႈလိူၼ်ႁႃႈလွင်ႈၵႂႃႇၵေႃႈ ႁဵတ်းလႆႈယဝ်ႉ။ ပေႃးဝႃႈလိူၼ်ႁူၵ်းၼႆ ပွႆးၵဵပ်းလုပ်ႇ လိူင်ႇၼမ်ဝႆႉယဝ်ႉ။
ပွႆးထႆႁႆႈ[မႄးထတ်း | မႄးထတ်းငဝ်ႈငႃႇ]
ပွႆးထႆႁႆႈၼႆ ဝၢႆးသေၸုတ်ႇႁႆႈယဝ်ႉ ပေႃးဝႃႈၽူၼ်တူၵ်းၽွၵ်းၽႅၵ်းယဝ်ႉ ထႆႁႆႈသေ ပေႃးတႄႇဝၢၼ်ႇၶဝ်ႈၼႆ တင်းဝၢၼ်ႈဢွၼ်ၵၼ်ၸွႆႈထႅမ်သေ ႁဵတ်းယဝ်ႉ။ ပေႃးဝႃႈ ဢွၼ်ၵၼ်ၸွႆႈထႅမ်သေ ႁဵတ်းၸိူင်ႉၼၼ်ၼႆ ဢၼ်ပဵၼ်ၸဝ်ႈၵၢၼ်ၼႆႉ ဢဝ်တင်း ၵႆႇ၊ မူ၊ လဝ်ႈ ၸၵႂႃႇၸိူဝ်းၼႆႉသေ လဵင်ႉလူယဝ်ႉ။ မၢဝ်ႇသၢဝ်ၵူၼ်းၼုမ်ႇၶဝ်ၸိူဝ်းၼႆႉ ၼုင်ႈၶူဝ်းလဵင်းမႂ်ႇသေၵေႃႈ ႁွင်ႉၵႂၢမ်းလင်ႇၵႃႇၸိူဝ်းၼႆႉသေ ဢွၼ်ၵၼ်ထႆႁႆႈဝၢၼ်ႇၶဝ်ႈမူၼ်ႈမူၼ်ႈသိူဝ်းသိူဝ်းယဝ်ႉ။ 'ပွႆးထႆႁႆႈ' ၼႆႉ ပဵၼ်ပွႆးမူၼ်ႈသိူဝ်း ၸွမ်းၶၢဝ်း ဢၼ်ၵပ်းၵၢႆႇလူၺ်ႈ လွင်ႈၵၢၼ်ႁႆႈၼႃးၼၼ်ႉယဝ်ႉ။
ပွႆးပူႇၸေႃႇ ၽီၽၢႆၼမ်ႉ[မႄးထတ်း | မႄးထတ်းငဝ်ႈငႃႇ]
ၸၢဝ်းၶိူဝ်းယၢင်းၶဝ်ၼႆႉ ႁဵတ်းႁွင်ႈသေၵေႃႈ ၽုၵ်ႇသွမ်ႈႁႆႈၼႃး တီႈထုင်ႉလိၼ်ၶူင်ႈၼၼ်ႉယဝ်ႉ။ ပေႃးလိူၼ်ၸဵတ်းၼႆ ၶုတ်းႁွင်ႈသေၵေႃႈ ဢဝ်တင်း ၵႆႇ၊ မူ၊ လဝ်ႈ၊ လိူတ်ႈၵႆႇ၊ လိူတ်ႈမူၸိူဝ်းၼႆႉသေ လၢင်ႉပၼ်ႁွင်ႈသေၵေႃႈ ပူႇၸေႃႇၽီပႂ်ႉႁွင်ႈၼမ်ႉယဝ်ႉ။ ပွႆးၼၼ်ႉႁွင်ႉဝႃႈ 'ပွႆးပူႇၸေႃႇ ၽီၽၢႆၼမ်ႉ ႁွင်ႈၼမ်ႉ' ဝႃႈၼႆယဝ်ႉ။
ပွႆးပၢတ်ႇၶဝ်ႈႁႆႈ[မႄးထတ်း | မႄးထတ်းငဝ်ႈငႃႇ]
ပွႆးပၢတ်ႇၶဝ်ႈႁႆႈၼႆႉ ပေႃးဝႃႈ ၶၢဝ်း လိူၼ်သိပ်းသွင်၊ လိူၼ်ၸဵင် ၸိူဝ်းၼႆႉ ၵႆႉဢွၼ်ၵၼ် ပၢတ်ႇၶဝ်ႈႁႆႈလႄႈ ၵူၼ်းတင်းဝၢၼ်ႈဢွၼ်ၵၼ်ၸွႆႈထႅမ်ၵၼ်သေ ႁဵတ်းပၼ်ယဝ်ႉ။ မိူဝ်ႈၽွင်းပၢတ်ႇၸိူဝ်းၼၼ်ႉၼႆႉ ဝႆႉၵႃႈၶၼ်လွင်ႈပဝ်ႇတိုင်ႈ ၶဝ်ၵႂၢႆးသေၵေႃႈ ပဝ်ႇတိုင်ႈၶဝ်ၵႂၢႆးတင်းဝၼ်းယဝ်ႉ။ ၵေႃႈမိူၼ်ၼင်ႇ ပွႆးထႆႁႆႈၼၼ်ႉၼင်ႇၵဝ်ႇ ပေႃးဝႃႈ ပွႆးပၢတ်ႇၶဝ်ႈႁႆႈမႃးၵေႃႈ ဢဝ်တင်းၵိၼ်တင်းယႅမ်ႉသေၵေႃႈ လဵင်ႉလူၶၢမ်ႇၶႅၵ်ႇ မူၼ်ႈမူၼ်ႈသိူဝ်းသိူဝ်းယူႇယဝ်ႉ။
ပွႆးႁွင်ႉၽၼ် ပုမ်ႇၶဝ်ႈ[မႄးထတ်း | မႄးထတ်းငဝ်ႈငႃႇ]
ပွႆးႁွင်ႉၽၼ် ပုမ်ႇၶဝ်ႈ ၼႆႉ ပေႃးဝႃႈပၢတ်ႇၶဝ်ႈ လိုမ်ႉၶဝ်ႈယဝ်ႉ ႁွင်ႉၽၼ်ပၼ် ပုမ်ႇၶဝ်ႈ ဢၼ်ပုမ်ႇဝႆႉၵွင်ဝႆႉၼၼ်ႉယဝ်ႉ။ ဢွၼ်ၵၼ်ယုမ်ႇယမ်ဝႆႉဝႃႈ ပေႃးဝႃႈ ႁွင်ႉၽၼ်ယဝ်ႉ ၸင်ႇၵႆႈႁိဝ်ႈၼႆ ၶဝ်ႈတိူဝ်းဢွၵ်ႇၼမ်ဝႃႈၼႆယဝ်ႉ။ ပေႃးဝႃႈဢဝ်ၶဝ်ႈသႂ်ႇၼႂ်းယွင်ၵေႃႈ ၽၼ်ၶဝ်ႈ ဢမ်ႇပၢႆႈၼႆ မီးလွင်ႈယုမ်ႇယမ်ဝႆႉဝႃႈၼၼ်ယဝ်ႉ။ ဢၼ်ပဵၼ်ပွႆးႁွင်ႉၽၼ်ပုမ်ႇၶဝ်ႈၼႆႉ ပေႃးဢဝ်ၽႃႇသႃႇၵႂၢမ်း ယၢင်းသျူဝ်ႇ (ပူဝ်း) ဝႃႈ 'ၵူဝ်းၽီးပူးယေႃႇ' ဝႃႈၼႆယဝ်ႉ။ မီးတီႈပွင်ႇဝႃႈ ၼၢႆးႁွင်ႉၽၼ်ၶဝ်ႈ' ဝႃႈၼႆႉယဝ်ႉ။ လၢႆးပသ ၵူဝ်းၽီးပူးယေႃႇၼႆႉ ပေႃးဝႃႈ ပၢတ်ႇၶဝ်ႈယဝ်ႉသေ ပေႃးဝႃႈတူၼ်ႈၶဝ်ႈၽဵဝ်မႃးပဵၼ်ၵွင်ယဝ်ႉ ဢဝ်လၵ်းမႆႉမွင် ၵဝ်ႈလၵ်းပၵ်းလွမ်ႉႁွပ်ႈပုမ်ႇၶဝ်ႈၼၼ်ႉသေ လၵ်းၼၼ်ႉ တေလႆႈသုင်သေ ပုမ်ႇၶဝ်ႈၼၼ်ႉယဝ်ႉ။ တီႈၼိူဝ်ပၢႆလၵ်းမႆႉမွင်ၼၼ်ႉ မီးသွင်းဢွၼ်ႇသေ ၶဝ်ႈၼဵဝ် (႗) ႁေႃႇ၊ ၵူၺ်ႈ (႗) လုၵ်ႈ၊ မွၵ်ႇႁွၼ်ၵႆႇ (႗) ၶူဝ်ႈသေ တၢင်ႇဝႆႉယဝ်ႉ။ သဝ်မႆႉမွင်ၸိူဝ်းၼၼ်ႉ တေလႆႈၵွမ်းၸူးပုမ်ႇၶဝ်ႈၼၼ်ႉယဝ်ႉ။ ပေႃးဝႃႈၸမ်တေပေႃႉၶဝ်ႈ လႆႈထွၼ်ဢဝ်လၵ်းမႆႉမွင်ၸိူဝ်းၼၼ်ႉ တၢင်ႇသႂ်ႇတီႈၼိူဝ်ပုမ်ႇၶဝ်ႈယဝ်ႉ။ ဝၢႆးၼၼ်ႉ လုၵ်ႈဢွၼ်ႇၶဝ် ဢွၼ်ၵၼ် ႁိမ်းၵၼ်ၵိၼ်ယဝ်ႉ။ ၼၼ်ႉၸူးႁွင်ႉဝႃႈ 'ပွႆးပသၵူဝ်းၽီးပူးယေႃႇ' ၼႆယဝ်ႉ။ ပွႆးဢၼ်ၼႆႉ ထုင်ႉၼိုင်ႈလႄႈ ထုင်ႉၼိုင်ႈတႄႉ ဢမ်ႇမိူၼ်ၵၼ်။
ယၢင်းသျူဝ်ပွတ်းဢွၵ်ႇ (ပူဝ်း) ဢၼ်ယူႇထုင်ႉပဵင်းၼၼ်ႉတႄႉ ပေႃးဝႃႈ ႁဵတ်းၵၢၼ်ႁႆႈၵၢၼ်ၼႃး ဢွၼ်ၵၼ်တၢင်ႇသၢၵ်ႈၽီယဝ်ႉ။ ပေႃးဝႃႈ ဢမ်ႇတၢင်ႇဢမ်ႇသၢၵ်ႈၽီသေ ႁဵတ်းၼႆ ၵူၼ်းဢမ်ႇၼၼ် ဝူဝ်းၵႂၢႆးၸိူဝ်းၼႆႉ ၸၢင်ႈထူပ်းၽေးၼႆယဝ်ႉ။ ၶဝ်ႈမၢၵ်ႇၸိူဝ်းၽုၵ်ႇသွမ်ႈၼၼ်ႉၵေႃႈ ၸၢင်ႈလူႉၼႆယဝ်ႉ။ လွင်ႈဢွၵ်ႇမၼ်းၵေႃႈ ဢမ်ႇတဵမ်ၼႆသေ မီးလွင်ႈတၢင်းယုမ်ႇယမ်ၸိူင်ႉၼၼ်ယဝ်ႉ။ ယွၼ်ႉၼၼ်လႄႈ လႆႈဢွၼ်ၵၼ် လဵင်ႉလူပူႇၸေႃႇ ၽီဢၼ်ၵဵဝ်ႇၵပ်းလွင်ႈၼၼ်ႉယဝ်ႉ။ ပေႃးဝႃႈပူႇၸေႃႇသၢၵ်ႈၽီယဝ်ႉ ဢွၼ်ၵၼ် ႁူမ်ႈၵၼ်ၵိၼ် မူၼ်ႈမူၼ်ႈသိူဝ်းသိူဝ်းယဝ်ႉ။
ပွႆးတၢင်ႇၽီၼႃး[မႄးထတ်း | မႄးထတ်းငဝ်ႈငႃႇ]
ၽီၼႃးၼႆႉ ႁွင်ႉဝႃႈ 'တလႃတႅၵ်ႉ' ၼႆယဝ်ႉ။ ပေႃးလိူၼ်ၸဵတ်း လိူၼ်ပႅတ်ႇမႃး တၢင်ႇၽီၼႃး တီႈၼႂ်းတူင်ႈၼႃးယဝ်ႉ။ ႁဵတ်းသုမ်ႉဢွၼ်ႇတီႈႁိမ်းတေးၼႃးသေ ပႃသၢမ်းတူဝ်၊ ၶဝ်ႈၼိုင်ႈဝၢၼ်ႇ၊ ယႃႇပုၼိုင်ႈယႃႇ၊ တဵၼ်းၼိုင်ႈလဵမ်ႈသေၵေႃႈ တၢင်ႇၽီႇၼႃး ယဝ်ႉ။ ပေႃးဝႃႈတၢင်ႇၸိူင်ႉၼၼ်ယဝ်ႉ ဢွၼ်ၵၼ်ယွၼ်းသူး ႁႂ်ႈတူၺ်းထိုင် ၼႃး၊ ႁႂ်ႈၵူၼ်းတင်း တူဝ်သတ်းလွတ်ႈၽေး၊ ယႃႈလႆႈၵၢင်းယၢၼ်လွင်ႈၽေးမူင်ႈမဵင်း၊ ႁႂ်ႈၶဝ်ႈဢွၵ်ႇတိူဝ်းၼမ် ၸၵႂႃႇၸိူဝ်းၼႆႉယဝ်ႉ။ မၢင်ႈတီႈၸမ်ႉ ဢွၼ်ၵၼ်တၢင်ႇၽီၼႃး ပေႃးလိူၼ်သိပ်းသေ ဢဝ်တင်း ၶဝ်ႈၼဵဝ်၊ ငႃး၊ ၼမ်ႉ၊ တဵၼ်းၸၵႂႃႇၸိူဝ်းၼႆႉသေ တၢင်ႇသၢၵ်ႈလွတ်ႈယဝ်ႉ။ ၵေႃႈယွၼ်းသူးမိူၼ်ၵၼ်ယဝ်ႉ။ ပေႃးဝႃႈ ဢမ်ႇတၢင်ႇၽီၼႃးၼႆ မေႃပၼ်တၢင်းယၢပ်ႇၽိုတ်ႇ ၵူၼ်းတင်းသတ်းယဝ်ႉ။ ၸၢင်ႈပဵၼ် ၶဝ်ႈမေႃလူႉ၊ ၶဝ်ႈဢမ်ႇဢွၵ်ႇၼမ် ၸၵႂႃႇၸိူဝ်းၼႆႉယဝ်ႉ။
ပွႆးတၢင်ႇၽီႁႆႈ[မႄးထတ်း | မႄးထတ်းငဝ်ႈငႃႇ]
လွင်ႈတၢင်ႇၽီႁႆႈၼႆႉ ပေႃးဝႃႈၽၼ်းႁႆႈယဝ်ႉ ပႆႇတၢင်ႇၵမ်းလဵဝ်သေ ပေႃးထိုင်ၸမ်တေဝၢၼ်ႇၶဝ်ႈၽၼ်းမႃး ၸင်ႇၵႆႈတၢင်ႇယဝ်ႉ။ တီႈ 'ပွႆးတၢင်ႇၽီႁႆႈ' ၼၼ်ႉ လဝ်ႈသွင်တဝ်ႈ၊ ၵႆႈၽူႈၼိုင်ႈတူဝ်၊ ၵႆႇမႄႈၼိုင်ႈတူဝ် တူမ်ႈသေ တိၼ်သွင်ၶွၼ်၊ ပိၵ်ႇသွင်ၽၢႆႇ၊ ႁူဝ် တင်း တပ်းၸိူဝ်းၼႆႉ ဢဝ်လေႃးၵၼ်တင်း မၢၵ်ႇၽိတ်ႉ၊ ၽၵ်းမီႇ၊ မၢၵ်ႇသူမ်ႇသေ တင်းၶဝ်ႈဝၢၼ်ႇၼိုင်ႈ၊ လဵၼ်းယႃႈ ၼိုင်ႈလဵၼ်း၊ ၼမ်ႉၼိုင်ႈၵွၵ်းသေ လႆႈတၢင်ႇယဝ်ႉ။ ပေႃးဝႃႈတၢင်ႇၸိူင်ႉၼၼ်ယဝ်ႉ လႆႈယွၼ်းသူး ယႃႇပေႈႁႂ်ႈမီး လွင်ႈလူႉလွင်ႈလႅဝ် လႄႈႁႂ်ႈၶဝ်ႈမၢၵ်ႇတဝ်ႈၼမ်ႉ ဢွၵ်ႇလိူင်ႇၼႆယဝ်ႉ။ ဝၢႆးသေတၢင်ႇၽီယဝ်ႉ ဢွၼ်ၵၼ်ၵိၼ် လဝ်ႈတင်း ၼိူဝ်ႉၵႆႇၸိူဝ်းၼၼ်ႉ မူၼ်ႈမူၼ်ႈသိူဝ်းသိူဝ်းယဝ်ႉ။
ပွႆးပၢတ်ႇၶဝ်ႈႁႆႈ[မႄးထတ်း | မႄးထတ်းငဝ်ႈငႃႇ]
ပွႆးပၢတ်ႇၶဝ်ႈႁႆႈၼႆႉ ပေႃးၶၢဝ်းလိူၼ်သိပ်းသွင်၊ လိူၼ်ၸဵင်ၼႆႉ ၵႆႉဢွၼ်ၵၼ် ပၢတ်ႇၶဝ်ႈႁႆႈသေ တင်းဝၢၼ်ႈဢွၼ်ၵၼ် ၸွႆႈထႅမ်ႈႁဵတ်းပၼ်ယဝ်ႉ။ ပေႃးပၢတ်ႇၶဝ်ႈၸိူင်ႉၼၼ်ႉ တိုင်ႈပဝ်ႇၶဝ်ႈၵႂၢႆးတင်းဝၼ်းယဝ်ႉ။ တေႃႈမိူၼ်ၼင်ႇပွႆးထႆႁႆႈၼၼ်ႉၼင်ႇၵဝ်ႇ တီႈပွႆးပၢတ်ႇၶဝ်ႈႁႆႈၼႆႉၵေႃႈ ၶၢမ်ႇၶႅၵ်ႇလဵင်ႉလဵင်ႉလူလူ မူၼ်ႈမူၼ်ႈသိူဝ်းသိူဝ်းယဝ်ႉ။
ပွႆးသၢၵ်ႈၽီႁႆႈ[မႄးထတ်း | မႄးထတ်းငဝ်ႈငႃႇ]
လုၵ်ႉတီႈပွႆးသၢၵ်ႈၽီႁႆႈသေ ပေႃးဝႃႈႁႃႁၼ်လိၼ်ႁႆႈဢၼ်မႂ်ႇၼႆ ဢဝ်တင်း ၼိူဝ်ႉၵႆႇ၊ ၼိူဝ်ႉမႆ၊ ဢိၵ်ႇပႃးလဝ်ႈသေၵေႃႈ ပူႇၸေႃႇပသၽီႁႆႈသေ လူတူၺ်းၼမိၵ်ႈ တီႈလိၼ်လီ ဢမ်ႇလီၼႆယဝ်ႉ။
ၽႃႇသႃႇၵႂၢမ်း၊ လိၵ်ႈလၢႆး[မႄးထတ်း | မႄးထတ်းငဝ်ႈငႃႇ]
ၽႃႇသႃႇၵႂၢမ်းၼႆႉ မီး ၵႂၢမ်းယၢင်း မဵဝ်းလဵဝ်သေ ၸိူဝ်းပဵၼ် ယၢင်းၸၵေႃး၊ ယၢင်းပူဝ်း လႄႈ ယၢင်းၼိူဝ်လွႆၸိူဝ်းၼႆႉ ၸွမ်းလူၺ်ႈၸၢဝ်းၶိူဝ်းသေ သဵင်မဝ်သဵင်ၼၵ်း ပႅၵ်ႇၵၼ်ဢိတ်းဢီႈယဝ်ႉ။ မီးဝႆႉ လိၵ်ႈလၢႆးယၢင်း ဢၼ်ဢဝ်တူဝ်မေႈလိၵ်ႈမၢၼ်ႈ တႅမ်ႈၼၼ်ႉယဝ်ႉ။ ယၢမ်းလဵဝ် ၼင်ႇႁိုဝ် လိၵ်ႈၼၼ်ႉ တေၶိုၼ်းႁုၼ်ႈမုၼ်းမၢး တိုၵ်ႉဢွၼ်ၶတ်းၸႂ်ယူႇယဝ်ႉ။
လွင်ႈၼုင်မႆ[မႄးထတ်း | မႄးထတ်းငဝ်ႈငႃႇ]
ၵူၼ်းၸၢဝ်းၶိူဝ်းယၢင်းၶဝ်ၼႆႉ ၶဝ်သိုပ်ႇၼုင်ႈၶူဝ်းၽိင်ႈထုင်းၶဝ်မႃး မၼ်ႈမၼ်ႈၵိုမ်းၵိုမ်းယူႇယဝ်ႉ။ ထိုင်ၵၢပ်ႈပၢၼ်ယၢမ်းလဵဝ်ၵေႃႈ တီႈထုင်ႉမၢင်တီႈၼႆႉ တိုၵ်ႉၼုင်ႈယူႇၵူႈဝၼ်းၵေႃႈမီးယဝ်ႉ။ မိူဝ်ႈပီပူၼ်ႉမႃးပႆႇႁိုင်ၼၼ်ႉ ဢၼ်ပဵၼ်ၶူဝ်းယၢဝ်းၼင်ႇ ယၢင်းပူဝ်းပွတ်းတူၵ်းၶဝ်ၼၼ်ႉ ဢွၼ်ၵၼ်ၼုင်ႈမႃးတီႈ ဝၼ်းပွႆးယူႇယဝ်ႉ။
ၽႃႇသႃႇၵိူဝ်းယမ်[မႄးထတ်း | မႄးထတ်းငဝ်ႈငႃႇ]
တီႈၸႄႈမိူင်းယၢင်းၼႆႉ ၽႃႇသႃႇ ဢၼ်ၵူၼ်းၵိူဝ်းယမ်ၼမ်သေပိူၼ်ႈၼႆႉ ပုတ်ႉထၽႃႇသႃႇ၊ ၶရိတ်ႉယၢၼ်ႇ လႄႈ ဢိတ်ႇသလၢမ်ႇ ၸိူဝ်းၼႆႉယဝ်ႉ။
ၼႂ်းၵႃႈ လွင်ႈၵိူဝ်းယမ် ၸၢဝ်းၶိူဝ်းယၢင်းၶဝ်ၼၼ်ႉ ၽီ ၼႆႉၵေႃႈ ၶဝ်ႈပႃးဝႆႉပဵၼ်ပိူင်လူင်မၼ်းယူႇယဝ်ႉ။ ပေႃးဝႃႈလွင်ႈၽႃႇသႃႇၵိူဝ်းယမ်ၼႆႉ ႁူမ်ဝႃႈ ၵိူဝ်းယမ်ၼိူဝ် ပုတ်ႉထၽႃႇသႃႇ၊ ၶရိတ်ႉယၢၼ်ႇၼႆသေတႃႉ လွင်ႈၽိင်ႈထုင်း ၽီၵေႃႈယုမ်ႇယမ်ဝႆႉယူႇယဝ်ႉ။ ယၢင်းၸိူဝ်းယုမ်ႇယမ်ၽီၼၼ်ႉ ၸိူဝ်းပဵၼ် မႄႈၼမ်ႉ၊ ႁွင်ႈၼမ်ႉ၊ ထိူၼ်ႇ၊ လွႆ၊ တူၼ်ႈမႆႈ၊ လူမ်းလႅင်ႇ၊ ၾႃႉမႅပ်ႈၾႃႉၽႃႇ၊ လႅတ်ႇ၊ လိူၼ် ၸိူဝ်းၼႆႉ ၶဝ်ႈမီးတၼ်းၶူဝ်းယႂ်ႇသေ ပဵၼ်တီႈဢၼ်ၽီမီးတၼ်းၶူဝ်းၶဝ် ယူႇသဝ်းၼႆသေ ယုမ်ႇယမ်ဝႆႉဝႃႈၼၼ်ယဝ်ႉ။ မီးလွင်ႈယုမ်ႇယမ်ဝႃႈ ၶဝ်ၸိူဝ်းၼၼ်ႉၵေႃႈ ၶဝ်လႆႈၸႂ် လွင်ႈၵူၼ်းပူႇၸေႃႇပသၶဝ်ၼႆယဝ်ႉ။[2]
ၽီၽိင်ႈထုင်း ဢၼ်ၸၢဝ်းၶိူဝ်းယၢင်းၶဝ် ယုမ်ႇယမ်မႃးၸဵမ်မိူဝ်ႈပၢၼ်ပူႇမွၼ်ႇၼၼ်ႉၵေႃႈ မီးယဝ်ႉ။ ၸိူဝ်းၼၼ်တႄႉ ၽီတူႇဝေႇ၊ ဢွင်ႇၶွႆး (အန်ဃှိုင်း) ႁွင်ႉ ၽီၽၼ်၊ ဢွင်ႇၸေႃးၵလူဝ်ႇ (အင်းဇို ကလပ်) ႁွင်ႉ ၽီမွၵ်ႇ ဢမ်ႇၼၼ် ၽူးၽႃတူဝ်ႇ (ဖူ့ဖာဒိုဝ်) ႁွင်ႉ ၸဝ်ႈပူႇ လႄႈ ၽီပိုၼ်ႉတီႈ ႁွင်ႉ ၽီပႂ်ႉတူၼ်ႈမႆႈ ၸၵႂႃႇၸိူဝ်းၼႆႉယဝ်ႉ။[2]
ၽိင်ႈငႄႈ[မႄးထတ်း | မႄးထတ်းငဝ်ႈငႃႇ]
ၶူဝ်းဢွၵ်ႇပိုၼ်ႉတီႈ[မႄးထတ်း | မႄးထတ်းငဝ်ႈငႃႇ]
ၶူဝ်းဢၼ်ဢွၵ်ႇပိုၼ်ႉတီႈတႄႉ မၢၵ်ႇလၢင်းမဵၼ်၊ ၽႃႇလႃႇ၊ မၢၵ်ႇမု၊ ၵႃႇၽီႇ၊ ၼဵင်ႈ ၸိူဝ်းၼႆႉယဝ်ႉ။
ၶူဝ်းႁေႈၽိင်ႈတိုၼ်း[မႄးထတ်း | မႄးထတ်းငဝ်ႈငႃႇ]
ၽိုၼ်ဢိင်[မႄးထတ်း | မႄးထတ်းငဝ်ႈငႃႇ]
- ↑ (May 2015) Census Report, The 2014 Myanmar Population and Housing Census 2. Naypyitaw: Ministry of Immigration and Population, 17.
- ↑ 2.0 2.1 2.2 2.3 2.4 2.5 2.6 2.7 2.8 ကရင်ပြည်နယ်၏ ဒေသန္တရ အချက်အလက်များ. ကရင်ပြည်နယ်အစိုးရ. Archived from the original on 2017-09-14။ Retrieved on ၂ ဖေဖော်ဝါရီ ၂၁၀၇။ Archived 2017-09-14 at the Wayback Machine.
- ↑ Myanmar Climate Report 23-36. Norwegian Meteorological Institute. Archived from the original on 8 October 2018။ Retrieved on 28 October 2018။ Archived 8 October 2018 at the Wayback Machine.
- ↑ နေပြည်တော် တိုင်းဒေသကြီး နှင့် ပြည်နယ်များရှိ ခရိုင်၊ မြို့နယ်၊ မြို့၊ ရပ်ကွက်၊ ကျေးရွာအုပ်စု၊ ကျေးရွာ ဦးရေ စာရင်းချုပ် (၁၆. ၂. ၂၀၁၆)
- ↑ ကရင်တိုင်းရင်းသားလူမျိုးများ. ကရင်ပြည်နယ်အစိုးရအဖွဲ့. Retrieved on ၁၁ စက်တင်ဘာ ၂၀၁၈။
- ↑ Myanmar.com. Archived from the original on 2011-03-03။ Retrieved on 2018-11-04။
- ↑ D.P.S. MYANMAR GUIDE MAP. 2000.
- ↑ Department of Population Ministry of Labour, Immigration and Population MYANMAR (July 2016). The 2014 Myanmar Population and Housing Census Census Report Volume 2-C. Department of Population Ministry of Labour, Immigration and Population MYANMAR, 12–15.
- Pages with non-numeric formatnum arguments
- Coordinates on Wikidata
- သဵၼ်ႈမၢႆ ပႆႇတဵမ်ထူၼ်ႈ ၵႃႈတီႈ
- ၸၼ်ႇဝႃႇရီ 2018 တေႃႇ ပွင်ႈလိၵ်ႈ ၸိူဝ်းလူဝ်ႇၶႂၢၵ်ႈထႅင်ႈ
- ပွင်ႈၵႂၢမ်း ၸိူဝ်းမီးတီႈၼႂ်းထႅမ်းပလဵၵ်ႉ ၸိူဝ်းဢၼ်ပႃႇရႃႇမီႇတႃႇဝၼ်းထိမၼ်းၽိတ်ႈဝႆႉ
- ပွင်ႈလိၵ်ႈတင်းသဵင်ႈ ၸိူဝ်းလူဝ်ႇၶႂၢၵ်ႈထႅင်ႈ
- ၸၼ်ႇဝႃႇရီ 2018 တေႃႇ ပွင်ႈလိၵ်ႈ ၸိူဝ်းၶဝ်ႈပႃးဝႆႉ တွၼ်ႈပဝ်ႇ
- ပွင်ႈလိၵ်ႈတင်းသဵင်ႈ ၸိူဝ်းၶဝ်ႈပႃးဝႆႉ တွၼ်ႈပဝ်ႇ
- Articles using small message boxes
- ပွင်ႈလိၵ်ႈ ၸိူဝ်းလူဝ်ႇလႆႈၸႅၵ်ႇဢွၵ်ႇ
- ပွင်ႈလိၵ်ႈတင်းသဵင်ႈ ၸိူဝ်းလူဝ်ႇလႆႈၸႅၵ်ႇဢွၵ်ႇ
- ၸႄႈမိူင်းၼႂ်းမိူင်းမျၢၼ်ႇမႃႇ
- !Main category
- ၸႄႈမိူင်းယၢင်း


text:
ၼတ်ႉတလိၼ်း၊ ၸႄႈဝဵင်း
ၸႄႈဝဵင်းၼတ်ႉတလိၼ်း (မၢၼ်ႈ: နတ်တလင်းမြို့နယ် ; ဢိင်းၵလဵတ်ႈ: Nattalin Township) ၼႆႉ ပဵၼ်ၸႄႈဝဵင်းဢၼ်ၼိုင်ႈ ဢၼ်မီးဝႆႉတီႈ ၸႄႈတွၼ်ႈသႃႇယႃႇဝတီႇ၊ ၸႄႈတိူင်းပႃႇၵိူဝ်၊ မိူင်းမျၢၼ်ႇမႃႇၼၼ်ႉယဝ်ႉ။[2] ဝဵင်းပၵ်းလုမ်းၸႄႈဝဵင်းၼႆႉ ပဵၼ် ဝဵင်းၼတ်ႉတလိၼ်းယဝ်ႉ။
ၽိုၼ်ဢိင်[မႄးထတ်း | မႄးထတ်းငဝ်ႈငႃႇ]
- ↑ (မေႇ 2015) ၽိုၼ်လိၵ်ႈသဵၼ်ႈမၢႆႁူဝ်ႁိူၼ်း, ၽိုၼ်လိၵ်ႈ သဵၼ်ႈမၢႆႁူဝ်ႁိူၼ်း လႄႈ ႁူဝ်ၼပ်ႉၵူၼ်း ပီ 2014 သွႆ့-2. ၼေႇပျီႇတေႃႇ: ထၢၼ်ၽွင်းလူင် ၵၢၼ်ႁႅင်းငၢၼ်း၊ ၵၢၼ်ၵူတ်ႇထတ်း ၵူၼ်းၶဝ်ႈဢွၵ်ႇမိူင်း လႄႈ ၵၢၼ်ႁူဝ်ၼပ်ႉၵူၼ်းမိူင်း, 56.
- ↑ "Myanmar States/Divisions & Townships Overview Map" Myanmar Information Management Unit (MIMU)


text:
ပၢင်ပိုတ်ႇ ႁူင်းႁဵၼ်းၸၼ်ႉသုင် ငဝ်ႈၸိုင်ႈ လွႆတႆးလႅင်း
မိူဝ်ႈၼႆႉ ဝၼ်းထီႉ 06.12.2018 ၶႃႈႁဝ်းလႆႈၵႂႃႇၶဝ်ႈႁူမ်ႈ ပၢင်ပိၵ်ႉပထၢမ်းႄလႈ လႆႈၵႂႃႇလဵပ်ႈႁဵၼ်းပႃးလွင်ႈႁူင်းႁဵၼ်းၸိူဝ်ႉၸၢတ်ႈၸၼ်ႉသုင်ပႃးယူႇ။ လႆႈဝႃႈၽႅၼ်ၵၢၼ် ၸဝ်ႈႁူဝ်ပဝ်ႈ သုင်ႄတႉႄတႉ တွၼ်ႈတႃႇလုၵ်ႈဢွၼ်ႇေၼႃႇတႅၼ်းၶိူဝ်းႁဝ်းမိူဝ်းၼႃႈၼၼ်ႉ ေတမီးတၢင်းႁူႉတၢင်းေမႃႈႄလႈ ေတမီးပၺ်ႇၺႃႇၼၼ်ႉ မၼ်းၸဝ်ႈၶတ်းၸႂ်ႁဵတ်းသၢင်ႈပၼ် ႁူင်းႁဵၼ်းၸၼ်ႉသုင် ဢမ်ႇတွၼ်ႉၶၢင်း ယၢပ်ႇ၊ တုၵ်ႉၶ၊ ႁိုဝ်ႉသင်ေသပွၵ်ႈ တွၼ်ႈတႃႇ လုၵ်ႈလၢၼ်မၼ်းၸဝ်ႈေတလႆႈမီးတၢင်းႁူႉၶိုတ်းတၢၼ်းၶၢဝ်းယၢမ်း။ ပၢၼ်သုိပ်ႇပၢၼ် ၼ်ႂးၼႃႈတီႈ လုၵ်ႉၽိုၵ်ႉ ၸွမ်းလူၺ်ႈၶႃႈႁဝ်းယၢမ်ႈလဵပ်ႈႁဵၼ်းႁူႉႁၼ်မႃးၼၼ်ႉ ဢမ်ႇတွၼ်ႉမီးႁူင်းႁဵၼ်းၶိုၵ်ႉတွၼ်း တွၼ်ႈတႃႇ ေၼႃႇတဵၼ်းၶိူဝ်းႄလႈ လုၵ်ႈလၢၼ်တႆးႁဝ်းေသတီႈ လႆးဝႃႈ ၸဝ်ႈယွတ်ႈသိုၵ်းၼႆႉ ပဵၼ်ၽူႈႁူႉပွင်ၸ်ႂလီ ပၢံးပၺ်ႇၺႃႇဝႆႉၼိုင်ႈေၵႃႉယူႇ။
- ၽူႈႁူႉပွင်ႇၸႂ်ပၢႆးပၺ်ႇၺႃႇ
ပၢင်ပိုတ်ႇ ႁူင်းႁဵၼ်းၸၼ်ႉသုင် ငဝ်ႈၸိုင်ႈ လွႆတႆးလႅင်း
တႃႇၵူၼ်းၼုမ်ႇေတမီးတၢင်းႁူႉတၢင်းေမႃ ၶိုတ်းတၼ်းၸွမ်းၶၢဝ်းယၢမ်းၼၼ်ႉေၵႃႈ မၼ်းၸဝ်ႈ မီးတၢင်းႁူႉသင် မီးလွင်ႈၵၢၼ်မိူင်းလႅၵ်ႈလၢႆသင်ၸိူင်ႉၼႆႉေၵႃႈ ၵႆႉၵႆႉလႆးႁၼ်မၼ်းၸဝ်ႈမႃး လၢတ်ႈႄၼ ၶိုၼ်းမႃးပၼ်တၢင်းႁူႉတၢင်းႁၼ် ၵၢၼ်တူဝ်ထူပ်းမၼ်း ၵူႈလွင်ႈလွင်ႈၶိုၼ်း တီႈႁူင်းႁဵၼ်း ၸိူဝ်ႉၸၢတ်ႈ ႁဝ်းဝႆႉၵူႈၶၢဝ်းယၢမ်းယူႇ။ တႃႇေၶႃႈယိူင်းဢၢၼ်း မုၵ်ႉၸုမ်း ၶွင်ႇသီဢဝ်ၶိုၼ်းၸိုင်ႈတႆး မီး ၸိူင်ႉႁိုဝ်၊ ၶ်ႂႈပဵၼ်ၸိူင်ႉႁိုဝ် ၸိူဝ်းၼႆႉေၵႃႈ မၼ်းၸဝ်ႈၵႆႉၵႆႉ ၶဝ်ႈမႃးႁႃ ႁူပ်းထူပ်း ပၼ်ႁႅင်းၸ်ႂ ၶူးသွၼ် ႁဝ်းႄလႈ ၽူႈမီးပုၼ်ႈၽွၼ်း ၼ်ႂးႁွင်ႈၵၢၼ်ပၢႆးပၺ်ႇၺႃႇ ၶွင်ႇသီဢဝ်ၶိုၼ်းၸိုင်ႈတႆး ႁဝ်းၵူႈၶၢဝ်းယူႇ။
ၸုမ်ႈပၢႆးပၺ်ႇၺႃႇ ၶွင်ႇသီႇဢဝ်ၶိုၼ်းၸိုင်ႈတႆး
- ပၢႆးပၺ်ႇၺႃႇ ၶွင်ႇသီႇဢဝ်ၶိုၼ်းၸိုင်ႈတႆး
ပၢႆးပၺ်ႇၺႃႇ ၶွင်ႇသီႇဢဝ်ၶိုၼ်းၸိုင်ႈတႆး (RCSS - Education) ၼႆႉ ေတမီးလူင်ၵႂႃႇၵူႈတီႈၼႂ်းမိူင်းၸိုင်ႈတႆး ပွတ်းႁွင်ႇ ၊ ပွတ်းၸၢၼ်းႄလႈ ပွတ်းဢွၵ်ႇၶူင်း ႁူမ်ႈႁူင်းႁဵၼ်း ၶွင်ႇသီႇဢဝ်ၶိုၼ်းၸိုင်ႈတႆး လႆႈတင်ႈဝႆႉမီးယူႇ (523) ႁူင်းႁဵၼ်း ၊ ပၢႆးပၺ်ႇၺႃႇ ၶွင်ႇသီႇဢဝ်ၶိုၼ်းၸိုင်ႈတႆးၼႆႉ ငဝ်ႈၸိုင်ႈလူင်မၼ်း ေတတမ်းမီးဝႆႉတီႈ ငဝ်ႈၸိုင်ႈ လွႆတႆးလႅင်း ပဵၼ်လၵ်းလူင်မၼ်း ပဵၼ်ငဝ်ႈလူင်မၼ်း။ ၽူႈၸတ်းၵၢၼ်ပၢႆး ပၺ်ႇၺႃႇ ၶွင်ႇသီႇဢဝ်ၶိုၼ်းၸိုင်ႈတႆး ပဵၼ်ၶုၼ်သိုၵ်ႈလူင် လၢၼ်ႇတႆး ၵဵမ်ႇၽူႈၸတ်းၵၢၼ်ပဵၼ် ၶုၼ်သိုၵ်းလူင် ၵွၼ်ဝၼ်း ( ဢဝ်ပုၼ်ႈၽွၼ်းတူင်ႉၼိုင် ၼႂ်းမိူင်းၸိုင်ႈတႆး ပတ်ႉပိုၼ်ႉ ) ဢွၼ်ႁူဝ်ၼၢမ်းၼႃႈေသ ႁဵတ်းသၢင်ႈ ပူၵ်းပွင်ပၢႆးပၺ်ႇၺႃႇၵႂႃႇယူႇ။ တႃႇပၢႆးပၺ်ႇၺႃႇ ေတၶိုၼ်ႈယႂ်ႇမိူဝ်းၼႃႈၼၼ်ႉ ယူႇတီႈၽူႈ ၶဝ်ႈၸုမ်း ၸုမ်းပွင်ၵၢၼ်ပၢႆးပၺ်ႇၺႃႇ ၽူႈမီးပုၼ်ႈၽွၼ်းႄလႈ ၽူႈၸတ်းၵၢၼ်ၵဵမ်ၽူႈၸတ်းၵၢၼ်ၶဝ် ၸိူဝ်းၼႆႉေၵႃႈ ဢွၼ်ၵၼ်ၵပ်းသိုပ်ႇ ၶဝ်ႈႁႃ ၽူႈမီးပၺ်ႇၺႃႇ ဢမ်ႇဝႃႈၼႂ်းမိူင်းၼွၵ်ႈမိူင်း ၵူႈတီႈတီႈယူႇ။ ၼႂ်းပၢႆးပၺ်ႇၺႃႇ ၶွင်ႇသီႇဢဝ်ၶိုၼ်းၸိုင်ႈတႆးၼႆႉ ေတမႃးၸႅၵ်ႇႄၽဝႆႉလၢႆလၢႆႁွင်ႈၵၼ် လၢႆလၢႆၶူင်းၵၢၼ်ထႅင်ႈမိူၼ်ၵၼ်ယူႇ -
- ၶူင်းၵၢၼ်သီး (SEA_ Sustainable Education Aid )
- ၶူင်းၵၢၼ်ၽၢႆႇၽုၵ်ႇသွမ်ႈ
- ၶူင်းၵၢၼ်ၽၢႆႇေမႃတိင်ေမႃမိုဝ်း
- ၶူင်းၵၢၼ်ၽၢႆႇယိမ်ႉၶူဝ်း
- ၶူင်းၵၢၼ်ၽၢႆႇေၵႃႇသၢင်ႈ
- ၶူင်းၵၢၼ်ၽၢႆႇႁႃငိုၼ်းတွင်း
- ၶူင်းၵၢၼ်ၽၢႆႇဢၢႆႇထီႇ (IT)
- ၶူင်းၵၢၼ်ၽၢႆႇေမးလူတ်ႉၶိူင်ႈ
ယူႇတီႈၼႂ်း (8) ႁူဝ်ေၶႃႈၼႆႉေသ ၸုမ်းပွင်ၵၢၼ်ပၢႆးပၺ်ႇၺႃႇ ၶွင်ႇသီႇဢဝ်ၶိုၼ်းၸိုင်ႈတႆး ယိပ်း ၵုမ်းၵမ်ဝႆႉၵမ်းသိုဝ်ႇယဝ်ႉ ဢွၼ်ၵၼ်တူင်ႉၼိုင်ႁဵတ်းသၢင်ႈၵၢၼ်ငၢၼ်းၽႂ်မၼ်းၵႂႃႇယူႇ။
ႁူင်းႁဵၼ်းၸိူဝ်ႉၸၢတ်ႈ ငဝ်ႈၸိုင်ႈလွႆတႆးလႅင်း
- ႁူင်းႁဵၼ်းငဝ်ႈၸိုင်ႈလွႆတႆးလႅင်း မီးလၢႆလင်
ႁူင်းႁဵၼ်းၸိူဝ်ႉၸၢတ်ႈငဝ်ႈၸိုင်ႈ လွႆတႆးလႅင်းၼႆႉ ဢမ်ႇၸႅၵ်ႈၸၢဝ်းၶိူဝ်း ဢမ်ႇတူၺ်းၼႃႈလဵၵ်ႉၼႃႈယႂ်ႇ ဢမ်ႇဝႃႈၶိူဝ်းၵဝ်ၶိူဝ်းမႂ်းသင်ေသ ငိၼ်းလီႁပ်ႉတွၼ်ႈ လုၵ်ႈႁဵၼ်းၸၢဝ်းၶိူဝ်းၼႂ်းမိူင်းတႆးၵူႈ တီႈတီႈ ၵူႈဝဵင်းဝဵင်ႈယူႇ ၊ ယၢမ်းလဵဝ် တႃႇႁႂ်ႈလုၵ်ႈဢွၼ်ႇ ေၼႃႇတႅၼ်းၶိူဝ်းႁဝ်းေပႃႈေတမီး ပိုၼ်ႉႁူႉ ပၢႆးႁၼ်ၶိုၼ်ႈယႂ်ႇမိူၼ်ပိူၼ်ႈၼၼ်ႉေသ ယူႇတီႈၸဝ်ႈႁူဝ်ပဝ်ႈလူင် ၶွင်ႇသီႇဢဝ်ၶိုၼ်းၸိုင်ႈတႆး ၸွမ်သိုၵ်းလူင် ယွတ်ႈသိုၵ်းေၵႃႈ ပၼ်ႁႅင်းပၢႆးပၺ်ႇၺႃႇတႆးႁဝ်းေတႉေတႉဝႃႈဝႃႈမႃးၶႃႈႄလႈ ၸုမ်းပွင်ၵၢၼ် ပၢႆးပၺ်ႇၺႃႇ ၶွင်ႇသီႇဢဝ်ၶိုၼ်ႈၸိုင်ႈတႆး (RCSS - Education ) ႁဝ်းၶႃႈေၵႃႈ ၸၢင်ႇလႆႈ ၶိုၼ်းေမးေၵႃႇတင်ႈထႅင်ႈ ႁူင်းႁဵၼ်းမီးၵႂႃႇထႅင်ႈ (4)လင် ယူႇၶႃႈယဝ်ႉ။ ၼႂ်းႁူင်းႁဵၼ်းငဝ်ႈၸိုင်ႈလွႆတႆးလႅင်း (4) လင်ၼႆႉ ေတပဵၼ် -
- ႁူင်းႁဵၼ်း တၢင်းလၢတ်း
- ႁူင်းႁဵၼ်း ၸၼ်ႉငဝ်ႈ
- ႁူင်းႁဵၼ်း ၸၼ်ႉၵၢင်
- ႁူင်းႁဵၼ်း ၸၼ်ႉသုင် မီးဝႆႉ (4) ႁူင်းႁဵၼ်းယဝ်ႉၶႃႈ။
ႁူင်းႁဵၼ်း (4) လင်မႃးႁူမ်ႈၵၼ် ႁူဝ်ၵူၼ်းလုၵ်ႈႁဵၼ်းမီးယူႇ (1150)ေၵႃႉယူႇ ေတလႆႈႁၼ်ဝႃႈ ႁူင်းႁဵၼ်းၸၼ်ႉလႂ်ၸၼ်ႉၼၼ်ႉ မီးလွင်ႈၵပ်းသိုပ်ႇၵၼ်ၵူႈၶၢဝ်းႄလႈ မီးၵၢၼ်တူင်ႉၼိုင်ၽႂ်မၼ်း ႁင်း ၽႂ်ႁင်းမၼ်းၵႂႃႇယူႇ။ >>> ( ပႂ်ႉပၼ်ႁႅင်းထႅင်ႈ ဢမ်ႇႁိုင်ဢမ်ႇၼၢၼ်းၶႃႈ ) <<<
>>
- သႅင်သိုၵ်း
- www.saisengserk.com